Întrebarea cu solicitare de răspuns oral O-000038/2012
adresată Consiliului
Articolul 115 din Regulamentul de procedură
Michael Cashman
,
Juan Fernando López Aguilar
,
Sylvie Guillaume
,
Claude Moraes
,
Tanja Fajon
în numele Grupului S&D Subiect: Aderarea UE la CEDO şi reforma Curţii Europene a Drepturilor Omului
Convenţia europeană a drepturilor omului (CEDO) a luat naştere după sfârşitul celui de-al doilea război mondial cu scopul de a garanta democraţia, statul de drept, drepturile omului şi libertăţile fundamentale în Europa.
CEDO le oferă indivizilor posibilitatea de a intenta o acţiune în faţa unei Curţi europene împotriva guvernelor responsabile pentru încălcări ale drepturilor fundamentale.
UE a acordat dintotdeauna cea mai mare importanţă CEDO, fapt demonstrat de condiţionarea aderării unui stat la UE de aderarea la Consiliul Europei şi de semnarea CEDO.
În plus, de multă vreme, UE face eforturi pentru a adera la CEDO, aspiraţie care a devenit o obligaţie în temeiul articolului 6 din Tratatul privind Uniunea Europeană (care stipulează că „Uniunea aderă la Convenția europeană pentru apărarea drepturilor omului și a libertăților fundamentale”).
UE a instituit Carta drepturilor fundamentale a UE, care este aplicabilă instituțiilor UE și statelor membre atunci când pun în aplicare legislația UE.
Comisia Europeană negociază aderarea UE la CEDO cu Consiliul Europei.
S-a ajuns la un proiect de acord, dar acesta este contestat în prezent de unele guverne europene, având ca rezultat periclitarea întregului proces de aderare.
În acelaşi timp, guvernul Regatului Unit, care deţine în prezent preşedinţia Consiliului Europei, a anunţat că se va concentra asupra continuării reformei Curţii Europene a Drepturilor Omului (CEDO) .
Președintele Curții Europene a Drepturilor Omului a subliniat responsabilitatea statelor părți de a asigura punerea în aplicare a hotărârilor , în timp ce Adunarea parlamentară a Consiliului Europei a adăugat că statele trebuie să abordeze aspectele structurale/sistemice și să consolideze rolul Curții Europene a Drepturilor Omului pentru a garanta eficiența acesteia .
- Poate Consiliul să ofere informaţii referitoare la stadiul negocierilor privind aderarea UE la CEDO, conţinutul proiectului de acord, precum şi propunerile prezentate, discuţiile avute şi poziţiile adoptate de Consiliu?
- Care este calendarul propus pentru aderarea UE la CEDO?
- Care sunt propunerile şi poziţiile UE şi ale statelor sale membre în cadrul organelor Consiliului Europei – şi în raport cu acestea – cu privire la aderarea la CEDO şi la reformarea Curţii Europene a Drepturilor Omului?
Adoptă statele membre o abordare comună, astfel cum prevăd articolele 2 şi 6 din TUE?
- Ce măsuri va lua Consiliul pentru a consolida sistemul CEDO și pentru a încuraja statele membre să respecte hotărârile Curţii Europene a Drepturilor Omului, inclusiv prin evaluarea aspectelor structurale/sistemice?
Procesul de reformă inițiat acum câțiva ani a condus la adoptarea Protocolului 14, a declarațiilor de la Interlaken și Izmir; a condus la reforme concrete ale CEDO, precum acordarea priorității cazurilor fundamentale și consolidarea procedurilor pentru identificarea cererilor neîntemeiate.
Discursul este disponibil la: http://www.number10.gov.uk/news/european-court-of-human-rights/. http://www.independent.co.uk/opinion/commentators/nicolas-bratza-britain-should-be-defending-european-justice-not-attacking-it-6293689.html. http://assembly.coe.int/Main.asp?link=/Documents/WorkingDocs/Doc12/EDOC12811.htm, http://assembly.coe.int/Mainf.asp?link=/Documents/AdoptedText/ta12/ERES1856.htm, http://assembly.coe.int/Mainf.asp?link=/Documents/AdoptedText/ta12/EREC1991.htm.
