Răspuns dat de dl Potočnik în numele Comisiei
(15 noiembrie 2011)
Comisia nu intenționează, pentru moment, să extindă concursul „Capitala verde a Europei” și la localități cu mai puțin de 200 000 de locuitori.
În ceea ce privește finanțarea, premiul Capitala verde nu implică pentru orașe o contribuție financiară directă a Comisiei.
Acordarea premiului recompensează cea mai bună practică și are rolul de a încuraja și alte orașe să promoveze dezvoltarea durabilă.
În ceea ce privește celelalte programe, URBACT este un program european de schimb și de învățare care intră sub incidența fondurilor structurale și care promovează dezvoltarea urbană durabilă.
Următoarea cerere de propuneri se va deschide în ultimul trimestru al anului 2011.
Alte programe ale UE care ar putea sprijini proiectele comune transfrontaliere la nivel urban sunt LIFE + și cel de-al șaptelea program-cadru pentru cercetare și dezvoltare.
