Răspuns dat de dl Piebalgs în numele Comisiei
(30 iunie 2010)
Pe baza planului Comisiei în 12 puncte în sprijinul Obiectivelor de dezvoltare ale mileniului (ODM), Consiliul a adoptat recent concluziile din iunie 10830/10, 14 iunie 2010 , care prevăd o poziție comună ambițioasă a UE înaintea Reuniunii la nivel înalt cu privire la ODM-uri de la New York din septembrie.
Concluziile Consiliului reafirmă angajamentul UE de a atinge obiectivul de 0,7% AOD/VNB până în 2015 (după cum a fost stabilit de CAGRE 9266/05, 24 mai 2005 din mai 2005) și invită statele membre să ia măsuri realiste și verificabile în vederea atingerii angajamentele lor individuale de asistență oficială pentru dezvoltare (AOD) și să schimbe informații cu privire la aceste măsuri și cu privire la cheltuielile lor planificate pentru AOD în următorul an bugetar, precum și cu privire la intențiile lor pentru perioada rămasă până în 2015.
În plus, Consiliul va evalua anual progresul înregistrat, în cadrul procesului de la Monterrey.
În ciuda contextului economic actual dificil din Europa, acesta reprezintă un semnal puternic transmis lumii în sensul că UE crede cu tărie că este important să își țină promisiunile, rămânând astfel un partener puternic și credibil în domeniul cooperării internaționale pentru dezvoltare.
În plus față de AOD, UE subliniază, de asemenea, necesitatea de a mobiliza mai multe resurse financiare pentru dezvoltare, inclusiv prin sprijinirea mobilizării resurselor proprii ale țărilor în curs de dezvoltare, precum și prin promovarea unor noi surse de finanțare suplimentare, inovatoare și previzibile la nivel global.
În acest sens, Comisia va continua în 2010 să evalueze fezabilitatea mecanismelor inovatoare de finanțare a dezvoltării, în strânsă coordonare cu inițiativele internaționale, inclusiv Grupul lider pentru finanțare inovatoare pentru dezvoltare.
În vederea accelerării progresului cu privire la ODM-uri până în 2015 și cu toate că admite că toate ODM-urile sunt interdependente și se susțin reciproc, UE va acorda o atenție specială ODM-urilor celor mai neglijate (cum ar fi foametea, sănătatea mamei și a copilului, salubrizarea) și își va concentra eforturile asupra acelor țări care au rămas cel mai mult în urmă, în special din Africa subsahariană, în plus față de țările cele mai puțin dezvoltate și cele aflate în situații de conflict și fragilitate.
Modificările recente privind organizarea instituțională a UE au ca scop să garanteze că acțiunea sa externă va fi mai coerentă și mai eficace.
Toate instituțiile implicate - Comisia, Consiliul și Parlamentul - s-au angajat să asigure eficacitatea politicii UE în domeniul dezvoltării.
