Independența serviciilor de radiodifuziune publică în Europa
Cultură
2010-10-11 - 14:58
©BELGA_imagebroker_Bernhard Freisen Serviciile publice de radiodifuziune sunt confruntate cu probleme care le pun existența sub semnul întrebării, atât din punct de vedere financiar, cât și politic.
Conform raportului belgianului Ivo Belet (Grupul Partidului Popular European (Creştin Democrat)), parlamentele, guvernele și autoritățile de reglementare ar trebui să organizeze o dezbatere privind viitorul audiovizualului public, care să pună accentul pe structurile depolitizate de conducere și pe telespectatorii tineri.
Pentru a afla mai multe informații, i-am adresat c â teva întrebări domnului Belet.
Care sunt principalele probleme cu care se confruntă serviciile publice de radiodifuziune?
Independența organismelor publice de radiodifuziune poate fi afectată în două feluri.
În primul rând, prin politizarea structurilor de guvernare, precum numirile în consiliul de administrație, consiliul de supraveghere sau numirea directorului general.
Prin urmare, raportul prevede ca membrii consiliului de administrație să fie numiți pe baza „ competențelor și cunoștințelor" din sectorul mass-media.
În al doilea rând, independența organismelor publice de radiodifuziune este amenințată atunci când nu există nici o finanțare pe termen lung.
Dacă guvernele decid anual asupra bugetelor, organismele publice de radiodifuziune devin vulnerabile în fața intervențiilor politice.
Cum pot organismele publice de radiodifuziune să ajungă la tinerii europeni?
Modul în care oamenii se uită la televizor a evoluat, în special în ceea ce privește telespectatorii tineri.
Pentru a atinge această nișă, serviciile publice de radiodifuziune trebuie să își diversifice oferta și să aibă libertatea de a oferi servicii noi pe platforme noi.
Acestea are trebui să asigure un conținut online atractiv și de calitate deoarece tinerii accesează mass-media prin intermediul internetului.
Ce se poate face la nivelul UE pentru a asigura independența economică și politică a serviciilor publice de radiodifuzare?
Toate statele UE au aderat la recomandările și declarațiile Consiliului Europei legate de independența economică și politică a radiodifuzorilor de servicii publice.
Solicităm Observatorului European în Domeniul
Audiovizualului să monitorizeze modul în care statele membre respectă aceste standarde și dorim ca statele membre să fie trase la răspundere pentru neîndeplinirea angajamentelor.
De asemenea, solicităm punerea în aplicare a Sistemului de monitorizare a pluralismului mediatic Monitor - un instrument dezvoltat la cererea Comisiei.
20101008STO86174 Propunere de raport referitor la serviciile publice de radiodifuziune în era digitală
RO
1
PHOTO
20101008PHT86116.jpg
-//EP//TEXT COMPARL PE-442.905 01 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
