P7_TA(2010)0169
Asistenţa macrofinanciară acordată Ucrainei ***I
A7-0058/2010
Rezoluţia legislativă a Parlamentului European din 18 mai 2010 referitoare la propunerea de decizie a Parlamentului European și a Consiliului de acordare de asistență macrofinanciară Ucrainei ( COM(2009)0580 – C7-0277/2009 – 2009/0162(COD) )
(Procedura legislativă ordinară: prima lectură)
Parlamentul European,
–
având în vedere propunerea Comisiei prezentată Consiliului ( COM(2009)0580 ),
–
având în vedere articolul 308 din Tratatul CE, în temeiul căruia a fost consultat de către Consiliu ( C7-0101/2009 ),
–
având în vedere Comunicarea Comisiei către Parlamentul European și Consiliu, intitulată „Consecințele intrării în vigoare a Tratatului de la Lisabona asupra procedurilor decizionale interinstituționale în curs de desfășurare” ( COM(2009)0665 ) precum și addendumul la aceasta ( COM(2010)0147 ),
–
având în vedere articolul 294 alineatul (3) și articolul 212 din Tratatul privind funcționarea Uniunii Europene,
–
având în vedere angajamentul asumat de reprezentantul Consiliului prin scrisoarea sa din 17 mai 2010 de aprobare a poziției Parlamentului, în conformitate cu articolul 294 aliniatul (4) din Tratatul privind funcționarea Uniunii Europene,
–
având în vedere articolul 55 din Regulamentul său de procedură,
–
având în vedere raportul Comisiei pentru comerț internațional și avizul Comisiei pentru afaceri externe ( A7-0058/2010 ),
1.
adoptă în primă lectură poziția sa prezentată în continuare;
2.
solicită Comisiei să îl sesizeze din nou în cazul în care intenționează să își modifice în mod substanțial propunerea sau să o înlocuiască cu un alt text;
3.
încredințează Președintelui sarcina de a transmite Consiliului, Comisiei și parlamentelor naționale poziția Parlamentului.
P7_TC1-COD(2009)0162
Poziţia Parlamentului European adoptată în primă lectură la 18 mai 2010 în vederea adoptării Deciziei nr. .../2010/UE a Parlamentului European şi a Consiliului de acordare de asistență macrofinanciară Ucrainei
(Întrucât s-a ajuns la un acord între Parlament şi Consiliu, poziţia Parlamentului corespunde cu actul legislativ final, Decizia nr.
388/2010/UE.)
