Întrebarea pentru timpul afectat întrebărilor H-000044/2011/rev.1
adresată Consiliului
Perioada de sesiune: februarie 2011
Articolul 116 din Regulamentul de procedură
Zigmantas Balčytis
(S&D) Subiect: Prioritățile Președinției ungare în domeniul energiei
Prioritățile în domeniul energiei incluse în programul Președinției ungare arată că unul dintre punctele cele mai importante va consta în stabilirea priorităților cooperării externe a UE în vederea atingerii obiectivelor politicii energetice a Uniunii.
Aș dori să știu care este opinia Consiliului cu privire la posibilitatea denunțării acordurilor bilaterale cu furnizorii externi de resurse energetice pentru a garanta că Uniunea Europeană negociază în unanimitate condițiile și prețul de achiziționare al energiei.
Care este opinia Consiliului cu privire la propunerea formulată de Președintele Parlamentului European, dl Buzek, de a se constitui un grup pentru achiziționarea de energie la nivelul Uniunii Europene?
