A7-0061/2009
12.11.2009
*
RAPORT
referitor la propunerea de decizie a Consiliului de acordare de asistență macrofinanciară Serbiei
(COM(2009)0513 – C7‑0270/2009 – 2009/0145(CNS))2009/0145(CNS))
Comisia pentru comerț internațional
Raportor:
Miloslav Ransdorf
(Procedura simplificată - articolul 46 alineatul (1) din Regulamentul de procedură)
PE 430.631v01-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziţia comună
majoritatea membrilor care compun Parlamentul pentru a respinge sau a modifica poziţia comună
*** Aviz conform
majoritatea membrilor care compun Parlamentul , cu excepţia cazurilor prevăzute la articolele 105, 107, 161 şi 300 din Tratatul CE şi la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziţia comună
majoritatea membrilor care compun Parlamentul pentru a respinge sau a modifica poziţia comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidenţiat prin caractere cursive aldine.
În cazul actelor de modificare, fragmentele reluate dintr-o dispoziţie existentă pe care Parlamentul doreşte să o modifice, dar pe care Comisia nu a modificat-o, sunt evidenţiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidenţierea cu caractere cursive simple este o indicaţie pentru serviciile tehnice competente, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greşite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................6
PROCEDURĂ.............................................................................................................................9
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la propunerea de decizie a Consiliului de acordare de asistență macrofinanciară Serbiei
( COM(2009)0513 – C7‑0270/2009 – 2009/0145(CNS) )
(Procedura de consultare)
Parlamentul European ,
– având în vedere propunerea Comisiei prezentată Consiliului ( COM(2009)0513 ),
– având în vedere articolul 308 din Tratatul CE, în temeiul căruia a fost consultat de către Consiliu ( C7‑0270/2009 ),
– având în vedere articolul 55 şi articolul 46 amendamentul(1) din Regulamentul său de procedură,
– având în vedere raportul Comisiei pentru comerţ internaţional ( A7‑0061/2009 ),
1. aprobă propunerea Comisiei;
2. invită Consiliul să informeze Parlamentul în cazul în care intenţionează să se îndepărteze de la textul aprobat de acesta;
3. solicită Consiliului să îl consulte din nou, în cazul în care intenţionează să modifice în mod substanţial propunerea Comisiei;
4. încredinţează Preşedintelui sarcina de a transmite Consiliului şi Comisiei poziţia Parlamentului.
EXPUNERE DE MOTIVE
1.
Obiectivele propunerii
Comisia propune acordarea de asistență macrofinanciară (AMF) Serbiei cu o valoare maximă de 200 milioane EUR, sub forma unui împrumut pentru care Comisia va fi abilitată să recurgă la împrumuturi pe piețele financiare sau de la instituții financiare.
Conform planificării, asistența va fi acordată în două tranșe (prevăzute pentru anul 2010).
Această asistență vizează sprijinirea reformelor economice din Serbia și finanțarea balanței de plăți externe și a finanțelor publice, după cum a propus Fondul Monetar Internațional (FMI).
Asistența propusă va sprijini programul de stabilizare al autorităților în vederea asigurării unui echilibru durabil al balanței externe și finanțelor publice, precum și eforturile Serbiei de soluționare a consecințelor crizei economice și financiare mondiale.
2.
Context general
Recesiunea economică mondială a avut un impact din ce în ce mai profund asupra Serbiei începând cu jumătatea lui 2008.
În noiembrie 2008, autorităţile sârbe au încheiat cu FMI un nou acord stand-by (ASB) aprobat de Consiliul director FMI în ianuarie 2009.
La începutul lui 2009, indicatorii de bază au confirmat agravarea crizei şi a devenit evident că ţara va avea nevoie de asistenţă externă suplimentară.
În consecință, în mai 2009, Consiliul director FMI a aprobat revizuirea ASB.
Totuși, potrivit ultimelor indicii datând de la jumătatea lunii iulie se pare că declinul economic este chiar mai grav decât s-a prevăzut în ipotezele revizuite în luna martie şi perspectivele pentru 2009 rămân dificile.
AMF propusă este menită să completeze eforturile FMI în cadrul revizuirii ASB, convenite de Consiliul director FMI în mai 2009, precum și sprijinul acordat de Banca Mondială, ce va lua forma unor împrumuturi pentru politica bugetară.
Propunerea completează subvenţiile de sprijin bugetar acordate prin Instrumentul de preaderare (în total 100 milioane EUR), pe care Comunitatea intenţionează să le transfere în 2009 şi 2010.
AMF acordată Serbiei ar trebui considerată un instrument important de consolidare a stabilizării în întreaga regiune a Balcanilor prin sprijinirea programului de stabilizare economică a Serbiei.
Această ţară şi economia sa au un rol esenţial în procesul de integrare regională, iar participare sa la integrarea europeană este, de asemenea, vitală.
Serbia se confruntă în prezent cu numeroase probleme economice, financiare, fiscale şi de altă natură, de exemplu un mare număr de refugiaţi (circa 700 000), deficienţe în producţia de alimente, o rată crescută a şomajului, precum şi necesitatea unei reabilitări rapide a regiunii danubiene, puternic afectată de acţiunile militare ale NATO.
AMF este necesară pentru a consolida inclusiv integritatea teritorială a Serbiei.
3.
Constrângeri de ordin temporal
Actuala propunere privind AMF (la fel ca toate propunerile privind AMF din trecut) a fost prezentată Parlamentului în temeiul articolului 308 din Tratatul CE, adică în cadrul procedurii de consultare.
Deși nu se prevede niciun termen pentru avizul Parlamentului în temeiul articolului respectiv, Parlamentul a răspuns întotdeauna foarte repede cerințelor de acordare a AMF.
Actuala propunere a fost adoptată de Comisie la 8 octombrie 2009.
Însă, la mai puţin de o lună, Republica Cehă a ratificat Tratatul de la Lisabona, a cărui intrare în vigoare este prevăzută pentru 1 decembrie 2009.
Deoarece prima tranșă urmează să fie acordată deja la începutul lui 2010, trebuie luată o decizie privind adoptarea prezentei propuneri înainte de intrarea în vigoare a Tratatului de la Lisabona sau Comisia va trebui să prezinte o propunerea cu un temei juridic modificat.
Luând în considerare circumstanțele și importanța strategică a Serbiei pentru UE ca potenţială ţară candidată la aderare, raportorul sugerează adoptarea prezente propuneri în mod excepţional fără amendamente în temeiul procedurii simplificate înainte de intrarea în vigoare a Tratatului de la Lisabona.
Un astfel de calendar nu este însă acceptabil în cadrul unei proceduri legislative şi nu ar trebui considerat drept o excepţie de la prerogativele instituţionale, dar pare a fi singura opţiune viabilă prin care se poate asigura transferarea fondurilor comunitare către bugetul Serbiei în timp util.
Raportorul subliniază totuși că nu a propus amendamente din motivele de procedură expuse, şi nu pentru că ar considera propunerea de decizie ca fiind perfectă şi că, totodată, aceasta nu înseamnă acceptarea calendarului impus de propunerea tardivă a Comisiei, ci doar tolerarea sa în aceste împrejurări excepționale.
4 .
Rolul Parlamentului în acordarea de AMF
De asemenea, raportorul ar dori să sublinieze, în acord cu rezoluțiile anterioare ale Parlamentului, că un instrument substanțial precum AMF nu poate fi considerat pur și simplu „excepțional”.
În consecință, nu se poate justifica faptul că un asemenea instrument nu dispune de un temei juridic solid și se bazează în continuare pe decizii ad hoc ale Consiliului pentru fiecare operațiune.
Un regulament-cadru privind AMF adoptat prin codecizie este necesar pentru a spori transparența, responsabilitatea, precum și sistemele de monitorizare și de raportare.
În această privință trebuie subliniat că, după intrarea în vigoare a Tratatului de la Lisabona, temeiul juridic adecvat pentru o decizie de acordare de AMF va fi articolul 209 alineatul (1) și articolul 212 alineatul (2) din Tratatul privind funcționarea Uniunii Europene (TFUE), în funcție de clasificarea de către instituțiile UE a țării beneficiare drept țară în curs de dezvoltare.
În ambele cazuri, se aplică procedura legislativă ordinară.
Articolul 213 din TFUE nu ar trebui să se aplice deciziilor de acordare de AMF.
În plus, rolul Parlamentului ar trebui consolidat.
În special, Comisia ar trebui să-și îmbunătățească raportarea către Parlament cu privire la punerea în aplicare concretă a acestui instrument de ajutor și să prezinte Parlamentului un raport de evaluare ex post (pe lângă raportarea anuală prevăzută la articolul 6 din propunere).
5 .
Angajamente ale Consiliului și Comisiei
Chiar dacă propunerea privind AMF va fi acceptată de comisie fără amendamente, raportorul solicită Consiliului și Comisiei să abordeze chestiunile de mai sus în declarații adresate Parlamentului.
PROCEDURĂ
Titlu
Asistenţa macrofinanciară pentru Serbia
Referinţe
COM(2009)0513 – C7-0270/2009 – 2009/0145(CNS)
Data consultării PE
30.10.2009
Comisia competentă în fond
Data anunţului în plen
INTA
Comisia (comisiile) sesizată(e) pentru avizare
Data anunţului în plen
AFET
BUDG
Avize care nu au fost emise
Data deciziei
AFET
21.10.2009
BUDG
21.10.2009
Raportor(i)
Data numirii
Miloslav Ransdorf
29.9.2009
Procedură simplificată - data deciziei
10.11.2009
Examinare în comisie
10.11.2009
Data adoptării
10.11.2009
