P7_TA-PROV(2011)0119
Exercitarea drepturilor Parlamentului pe lângă Curtea de Justiţie (interpretarea articolului 128 din Regulamentul de procedură)
Decizia Parlamentului European din 24 martie 2011 privind exercitarea drepturilor Parlamentului pe lângă Curtea de Justiţie (interpretarea articolului 128 din Regulamentul de procedură al Parlamentului European)
Parlamentul European
, –
având în vedere scrisoarea din 22 martie 2011 a preşedintelui Comisiei pentru afaceri constituţionale,
–
având în vedere articolul 211 din Regulamentul său de procedură,
1.
decide să introducă următoarea interpretare la articolul 128 din Regulamentul său de procedură:
Articolul 90 alineatul (6) stabilește o procedură specifică pentru decizia Parlamentului referitoare la exercitarea dreptului de a solicita Curții de Justiție, în temeiul articolului 218 alineatul (11) din Tratatul privind funcţionarea Uniunii Europene, un aviz cu privire la compatibilitatea unui acord internațional cu dispozițiile tratatelor.
Această dispoziție constituie legea specială (lex specialis) care prevalează asupra legii generale prevăzută la articolul 128
.
În cazul în care se exercită drepturile Parlamentului pe lângă Curtea de Justiție a Uniunii Europene, iar actul respectiv nu este reglementat prin articolul 128, procedura prevăzută la prezentul articol se aplică prin analogie.
2.
încredințează Președintelui sarcina de a transmite prezenta decizie, spre informare, Consiliului, Comisiei şi Curţii de Justiţie a Uniunii Europene.
