Prințul Charles se alătură liderilor europeni în summitul „Prosperitatea cu emisii scăzute de dioxid de carbon“
Instituţii
2011-02-09 - 17:00
Prințul Charles: „Oprirea defrișărilor nu este o alegere, este critică“ Prințul Charles al Marii Britanii s-a alăturat deputaţilor europeni și liderilor UE în găzduirea summitului „Prosperitatea cu emisii scăzute de dioxid de carbon“, ce s-a derulat la Parlamentul European pe 9 februarie.
Oameni de știință, ONG-uri și oameni de afaceri au participat la dezbaterea privind felul în care Europa și lumea pot crea economii cu emisii scăzute de dioxid de carbon.
Prințul Charles a spus că dezvoltarea economică ar trebui să nu mai fie sinonimă cu distrugerea mediului.
Preşedintele Jerzy Buzek, a arătat că Parlamentul European a fost primul care a instituit o comisie pentru mediu, după primele alegeri directe din 1979.
Dumnealui a mai spus că Parlamentul European este locul unde „ideile pot deveni legi“.
Domnul Buzek a mai arătat că strategia 20/20/20 (reducerea emisiilor cu 20%, creșterea eficienței energetice cu 20% și folosirea resurselor de energie regenerabile în proporție de 20% din totalul surselor) este un pas în direcția cea bună.
Conform dumnealui, Comunitatea Energetică Europeană, inițiată în mai anul trecut, este un pas important către eficiență.
Domnul Buzek mai crede că parteneriatele între instituțiile publice, companiile private și ONG-uri este esențială.
În discursul său privind schimbările climatice, agricultura, pădurile tropicale și viața submarină, Prințul Charles a spus: „ideile generate aici ajută, ameliorează lucrurile pentru ziua de mâine“.
Dumnealui a cerut deputaţilor europeni să pună Europa „pe drumul supraviețuirii și prosperității“.
Prințul a mai arătat că echivalentul a 24.000 de terenuri de fotbal de pădure tropicală este distrus în fiecare zi, remarcând că „însăși structura sistemului de suport al vieții de pe Pământ“ este pe punctul de a se prăbuși. „Oprirea defrișărilor nu este o alegere, este critică“, a adăugat dumnealui insistând asupra faptului că „trebuie să întrerupem relația dintre creșterea economică și creșterea consumului și să facem mai multe astăzi pentru împiedicarea catastrofelor de mâine“.
Arătând că în unele cazuri terenurile sunt folosite doar în proporție de 40%, Prințul Charles a cerut o gestionare mai eficientă a pământului și resurselor marine, care să ia în considerare efectele catastrofice ale agriculturii intensive asupra naturii. „Trebuie să concentrăm finanțarea pe consolidarea diversității“, a spus dumnealui. „Subvențiile inteligente“ sunt vitale pentru consolidarea sistemelor agricole, marine și energetice, ca să putem depăși „viitoarele șocuri ale piețelor internaționale“, a mai spus Prințul Charles la Parlamentul European.
20110204STO13209 Comunicat de presă (în engleză) Prinţul Charles la Parlamentul European: Schimbarea climatică a preluat controlul asupra lumii Galerie foto Înregistrarea video a summitului
RO
1
PHOTO
20110207PHT13261.jpg
RO
2
LINK
http://www.princeofwales.gov.uk/mediacentre/pressreleases/the_prince_of_wales_calls_for_a_new_understanding_of_the_lin_1539456389.html
RO
4
LINK
http://www.flickr.com/photos/european_parliament/sets/72157626011197252/show/
RO
5
LINK
/wps-europarl-internet/frd/vod/player?category=SPECIAL&eventCode=20110209-1200-SPECIAL&format=wmv&byLeftMenu=researchotherevents&language=ro#anchor1
-//EP//TEXT IM-PRESS 20080211STO20962 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
