DANZ
Prezentare și competențe
Reuniunile Delegației Parlamentului European pentru relațiile cu Australia și Noua Zeelandă au loc, cu reprezentanții ambelor țări, începând din 1981; desfășurându-se periodic, reuniunile interparlamentare sunt organizate atât în Europa, cât și în Australia și Noua Zeelandă.
Reuniunile membrilor delegației PE cu omologii lor constituie punctul de convergență al dimensiunii interparlamentare a relațiilor dintre Uniunea Europeană, pe de o parte, și Australia și Noua Zeelandă, pe de altă parte.
Reuniunile interparlamentare cu Australia permit revizuirea, în mod periodic, a declarațiilor comune privind relaţiile dintre Uniunea Europeană și Australia, respectiv Noua Zeelandă.
Aceste două declarații constituie cadrul de desfășurare a relațiilor bilaterale și a cooperării cu cele două țări.
Pe ordinea de zi a reuniunilor interparlamentare figurează, în mod periodic, domenii precum schimburile comerciale, agricultura, combaterea schimbărilor climatice, dezvoltarea și cooperarea economică, știința și tehnologia, promovarea securității la nivel global și regional, lupta împotriva terorismului și drepturile omului.
20080311DDE23656
