Întrebarea pentru timpul afectat întrebărilor H-000079/2011
adresată Comisiei
Perioada de sesiune: martie 2011
Articolul 116 din Regulamentul de procedură
Claude Moraes
(S&D) Subiect: Pachetul privind drepturile victimelor
Îmbunătăţirea sprijinului acordat victimelor infracţiunilor reprezintă o parte importantă din Programul de la Stockholm.
În special, chestiunile referitoare la asistenţa acordată victimelor infracţiunilor transfrontaliere în Europa constituie motive de reală îngrijorare pentru cetăţenii UE.
Există puţine proceduri practice prin care se oferă sprijin sau consiliere victimelor şi familiilor care sunt confruntate cu consecinţele infracţiunilor şi prejudiciilor grave suferite în străinătate.
În prezent, depun eforturi pentru a ajuta un alegător al cărui fiu a fost victima unui atac violent în timpul unei vacanţe în Creta.
Există o reală nevoie de acţiuni la nivelul UE în acest domeniu dacă se doreşte respectarea promisiunii referitoare la crearea unei Europe a cetăţenilor.
Comisarul Reding a anunţat un pachet de măsuri referitoare la protecţia victimelor faptelor penale.
În acest sens, când intenţionează Comisia să propunerile privind acest pachet de măsuri în sprijinul victimelor faptelor penale?
Ar putea Comisia să prezinte mai multe informaţii privind conţinutul acestei propuneri legislative?
Ar putea Comisia să prezinte mai multe detalii privind măsurile fără caracter legislativ care vor fi incluse în pachet?
