Întrebarea pentru timpul afectat întrebărilor H-0396/2010
adresată Comisiei
Perioada de sesiune: septembrie I 2010
Articolul 116 din Regulamentul de procedură
Baroness
Sarah Ludford
(ALDE) Subiect: Drepturile LGBT
Dintre cele 79 de state din Africa, Caraibe şi Pacific (ACP), care menţin legături cu UE prin Acordul de la Cotonou, în 49 homosexualitatea constituie o infracţiune ce se pedepseşte cu până la 14 ani de închisoare, şi nu mai puţin de cinci dintre acestea aplică pedeapsa cu moartea în cazul lesbienelor, gay-ilor, bisexualilor şi persoanelor transgender (LGBT).
Acordul de la Cotonou revizuit nu acoperă, totuşi, în mod explicit nediscriminarea pe motive de orientare sexuală, în ciuda unei incidenţe tot mai mari a homofobiei susţinute de către stat.
Având în vedere faptul,regretabil, că în acordul de la Cotonou nu se face referire la drepturile LGBT, cum intenţionează Comisia să asigure, prin respectarea obligaţiilor generale în domeniul drepturilor omului din acest acord, că drepturile omului ale persoanelor LGBT sunt garantate în ţările ACP cu care UE a încheiat acest parteneriat?
