Întrebarea pentru timpul afectat întrebărilor H-000226/2011
adresată Comisiei
Perioada de sesiune: iulie 2011
Articolul 116 din Regulamentul de procedură
Ismail Ertug
(S&D) Subiect: Poziția Comisiei în legătură cu camioanele agabaritice
În unele landuri germane urmează să fie introduse, de probă, în transportul de mărfuri așa-numitele camioane gigantice sau agabaritice.
Aceste camioane cu o greutate de până la 60 de tone și o lungime mai mare de 25 de metri vor avea o acțiune distructivă asupra infrastructurii fără îndoială mai mare decât camioanele tradiționale.
În plus, există temeri că introducerea acestor vehicule va pune în pericol pe o perioadă lungă obiectivul transferului modal către transportul feroviar.
În Cartea Albă referitoare la transporturi, Comisia a prevăzut studii independente în legătură cu posibila introducere a unor camioane mai lungi și mai grele.
S-au obținut deja rezultate în urma acestor studii?
Are Comisia o poziție clară pro sau contra introducerii camioanelor agabaritice?
