Deputaţii cer mai multă eficienţă în ce priveşte contractele de achiziţii publice
Libera circulaţie a serviciilor
2007-06-20 - 14:42
Uniunea Europeană a întreprins eforturi substanţiale pentru a liberaliza piaţa de achiziţii publice, în scopul unei competiţii trans-frontaliere mai eficiente.
Majoritatea contractelor de achiziţii în Uniunea Europeană trebuie să respecte regulile Europene în materie.
Cu toate acestea - aşa cum a stabilit Parlamentul European într-un raport adoptat miercuri la Strasbourg - încă mai pot fi realizate îmbunătăţiri.
Aşa cum a subliniat raportorul Arlene McCarthy (PSE, UK), "favoritismul pentru campionii naţionali sau alte eşecuri în atribuirea contractelor în manieră competitivă constituie o continuă ameninţare" la adresa Pieţei Interne.
Având în vedere că achiziţiile publice constituie peste 16% din PIB-ul Uniunii, trebuie considerată de urgenţă aplicarea corectă a regulilor Europene în domeniu.
Până în prezent, doar 20 State Membre au aplicat corect noile directive privind achiziţiile publice.
Conform deputaţilor, Statele Membre ar trebui să furnizeze Comisiei "date suficiente" privind modul în care aplică prevederile Europene în materie.
Deputaţii sunt de acord cu îngrijorările Comisiei privind numărul de atribuiri ilegale de contracte de achiziţii publice.
Acestea, menţionează raportul, se întâmplă din cauza interpretării greşite a regulilor de specialitate, a erorilor comise în contractele complexe, a practicilor corupte şi deseori a confuziilor în ce priveşte regulile europene şi cele naţionale în materie de licitaţie.
Încălcările regulilor Europene pot fi, însă, stopate, dacă Statele Membre colaborează mai mult cu Comisia, estimează deputaţii europeni.
Ei recomandă recurgerea la asistenţă din partea unor agenţii de consultanţă care să monitorizeze şi să acorde expertiză pe toată perioada derulării contractelor.
Statele Membre ar trebui, de asemenea, să-şi coordoneze şi să-şi simplifice tehnicile electronice, pentru facilitarea accesului la informaţii privind contractele de achiziţii publice.
20070615IPR07899
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
