Deputaţi din Serbia şi Kosovo se întâlnesc la Parlamentul European
Viitorul Europei/Integrare europeană
2008-05-28 - 12:15
Sârbi şi kosovari, împreună la Parlamentul European
Deputaţi europeni şi deputaţi naţionali din statele membre UE şi Balcanii de Vest s-au reunit pe 26 şi 27 mai la Bruxelles în cadrul Reuniunii Parlamentare Comune a Parlamentului European cu Balcanii de Vest.
Am întrebat deputaţii din Serbia şi Kosovo dacă au avut probleme în participarea comună la dezbaterea despre viitorul regiunii.
„Nu văd nicio problemă în discuţiile pe care le-am avut cu colegii albanezi [din Kosovo].
Păstrez şi voi păstra contactul cu aceştia.
Cred că trebuie să lansăm negocieri despre viitorul nostru comun; pentru mine şi pentru generaţia mea, şi probabil pentru majoritatea cetăţenilor ţării mele, procesul de reconciliere istorică între sârbi şi albanezi este cel mai important lucru în regiune“, ne-a spus preşedintele parlamentului sârb, Oliver Dulić.
Jakup Krasniqi, preşedintele parlamentului kosovar, ne-a declarat: „Avem un viitor comun în Uniunea Europeană, de aceea putem purta discuţii împreună.
Am fost de acord cu iniţiativa Parlamentului European şi mă bucur că Parlamentul şi Uniunea Europeană în general au deschis o perspectivă nouă ţărilor din regiunea noastră“.
„Sper că discuţiile vor continua în regiune“
Deputatul european olandez Joost Lagendijk (Grupul Verzilor/Alianţa Liberă Europeană), care a fost anul trecut raportor pentru viitorul Kosovo, ne-a vorbit despre schimbarea care a avut loc în relaţiile dintre politicienii sârbi şi cei albanezi: „După mulţi ani în care nu au vrut să ia loc la aceeaşi masă şi să asculte ce are de spus fiecare, acum sunt cel puţin pregătiţi să stea împreună - chiar dacă nu sunt de acord în discuţii, cel puţin stau împreună.
Cred că la un moment dat îşi vor da seama că nu are nicio logică să strige unul la celălalt fără să comunice şi fără sa poarte un dialog.
Sper că discuţiile începute astăzi vor continua în regiune“.
În cadrul Reuniunii Parlamentare Comune, deputaţii au discutat despre dezvoltările economice şi sociale în sud-estul Europei, vize, imigrare şi rolul parlamentelor naţionale în procesul de aderare a ţărilor din Balcanii de Vest la UE.
Pentru mai multe informaţii, consultaţi comunicatul de presă de mai jos.
20080526STO29857 Reuniunea Parlamentară Comună a Parlamentului European cu Balcanii de Vest - comunicat de presă (în engleză) Doris Pack despre Kosovo: Oamenii trebuie să aibă încredere în vecinii lor Interviu cu Oliver Dulić, preşedintele parlamentului sârb (în engleză) Selecţii din Reuniunea Parlamentară Comună a Parlamentului European cu Balcanii de Vest , Audio, 03:05
RO
1
PHOTO
20080528PHT30222.jpg
RO
5
MULTIMEDIA
20080527MLT30046.mp3
-//EP//TEXT IM-PRESS 20080526IPR29845 0 NOT XML V0//RO
-//EP//TEXT IM-PRESS 20080418STO27002 0 NOT XML V0//RO
-//EP//TEXT IM-PRESS 20071012STO11625 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
