Doris Pack: „Profesorii trebuie pregătiți mai bine pentru combaterea abandonului școlar“
Educaţie
2011-03-14 - 12:08
Doris Pack: „Unii copii nu au șansa de a avea o educație bună datorită situației din familie.”
În februarie, Comisia Europeană a propus un plan de combatere a abandonului şcolar, reducându-l de la 15% la 10% în cadrul Strategiei 2020.
Președinta comisiei pentru cultură și educație de la Parlamentul European, Doris Pack, de la Grupul Partidului Popular European (Creştin Democrat), crede că „o Europă care vrea să fie competitivă pe plan economic și social are nevoie de mai mulți absolvenți calificați“.
În momentul de față, aproximativ șase milioane de copii abandonează școala în fiecare an.
De ce abandonează elevii școala?
Unii copii nu au șansa de a avea o educație bună datorită situației din familie.
Nimeni nu le spune că trebuie să meargă la școală.
Părinții sunt șomeri sau au alte probleme.
Copiii de care nu are nimeni grijă nu sunt motivați să meargă la școală.
Pe de altă parte, există școli care nu pot detecta punctele slabe ale copiilor.
Am fost eu însămi profesoară și cred că în momentul în care profesorii nu acordă atenție capacităților personale ale copiilor, care sunt foarte diferite de la un individ la altul, elevii își pierd motivația de a studia.
Vă pot da exemplul copiilor care au dislexie: nu le este afectată inteligența, dar nu pot scrie; în acest caz, profesorii trebuie să pună accent pe talentele specifice ale copiilor.
Dacă nimeni nu îi spune unui copil „văd că pictezi bine“, acesta nu va avea încredere în sine, nici chiar când este vorba de acest domeniu restrâns în care are succes.
În momentul de față, aproximativ 15% din elevi abandonează școala.
Vrem să reducem acest procent la 10% până în 2010.
Care sunt consecințele abandonului școlar pentru societate și economie?
Oamenii fără o educație suficientă rămân fără locuri de muncă, rămân fără deprinderi și fără voința de a fi cineva în societate.
Ar trebui să ne concentrăm mai mult pe pregătirea profesorilor.
Aceștia ar trebui să abordeze fiecare copil cu respectul pe care îl merită.
Avem nevoie de mai mulți profesori și de clase mai mici.
Avem din ce în ce mai puțini elevi și avem nevoie de profesori in ce în ce mai pregătiți.
Este păcat să pierdem 15% din elevi.
Educația este o problemă abordată în principal la nivelul statelor membre.
Cum poate ajuta Parlamentul European la combaterea abandonului școlar?
Nici UE, nici Parlamentul European nu pot să oblige statele membre să facă ceva.
Tratatul ne permite anumite lucruri, sub sabia lui Damocles a subsidiarității.
Singurul lucru pe care îl putem face este să deschidem dezbaterea, să ajutăm cu expertiza Parlamentului și să întrebăm: ce se poate face pentru reducerea abandonului școlar de la 15% la 10%?
Problema poate fi abordată în cadrul Consiliului de Miniștri, dar noi și Comisia trebuie să deschidem dezbaterea.
Este important ca apoi să revenim cu o evaluare a progresului făcut în domeniu.
Ar trebui să fie clar faptul că aceste reuniuni nu au loc doar pentru a discuta, ci și pentru a obține rezultate, la nivel regional și național.
Abandonul școlar
Tinerii care renunţă prematur la studii sunt consideraţi ai fi cei care, deşi au vârstele cuprinse între 18 şi 24 de ani, au terminat cel mult învăţământul gimnazial la data la care abandonează şcoala.
20110311STO15409 "NU" abandonului şcolar Doris Pack
RO
1
PHOTO
20110304PHT14845.jpg
RO
2
LINK
http://ec.europa.eu/news/culture/110202_ro.htm
RO
3
LINK
/members/expert/committees/view.do?language=RO&id=1191
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
