Proceduri penale transfrontaliere: consolidarea drepturilor persoanelor inculpate
Justiţie şi afaceri interne
2009-10-08 - 14:39
Persoanele inculpate în cadrul procedurilor penale transfrontaliere trebuie să aibă posibilitatea de a face apel, de a fi reprezentaţi şi de a beneficia de interpretariat, potrivit Parlamentului European.
Deputaţii au amendat o propunere a Consiliului care viza evitarea situaţiilor ca persoane să fie judecate de două ori pentru aceeaşi faptă în două state membre diferite.
Propunerea Consiliului urmăreşte să se asigure că o persoană nu poate fi supusă procedurilor judiciare în paralel în state membre diferite pentru aceeaşi faptă, stabilind consultări directe, astfel încât să concentreze procedurile într-un singur stat membru.
Autorităţile judiciare ar fi obligate să facă schimb de un set minim de informaţii în cazurile transfrontaliere.
În cadrul dezbaterii de miercuri, 7 octombrie, Comisia Europeană a anunţat că va prezenta o nouă propunere pentru îmbunătăţirea sistemului propus.
Dacă Tratatul de la Lisabona va fi ratificat, Parlamentul va decide asupra acestei noi legislaţii în cadrul procedurii de codecizie, împreună cu Consiliul.
Drepturi ale persoanelor inculpate
Amendamentele Parlamentului vizează consolidarea drepturilor procedurale: persoana formal acuzată trebuie să aibă dreptul de a face apel, de a fi reprezentată şi de a beneficia de traducere, interpret şi asistenţă juridică.
Deputaţii au adăugat de asemenea interdicţia de a disemina informaţii legate de aşa-zisa origine "rasială" sau etnică, religie, credinţă sau orientare sexuală.
A cui jurisdic ţ ie?
Agenţia de cooperare judiciară Eurojust ar trebui de asemenea să fie implicată într-o mai mare măsură în acest proces, au afirmat deputaţii.
Mai mult, deşi propunerea Consiliului prezintă cooperarea şi consensul drept principii de bază pentru evitarea conflictelor de competenţă, raportorul regretă faptul că propunerea "nu oferă un mecanism care să soluţioneze conflictele de competenţă şi nici criterii adecvate pentru a stabili cărui stat membru îi revine jurisdicţia".
Membrii Parlamentului au adoptat raportul elaborat de Renate Weber (ALDE, RO) cu 544 voturi pentru, 84 împotrivă şi 17 abţineri.
20091005IPR61879 Textul adoptat va fi disponibil aici (selectaţi 8 octombrie 2009)
RO
1
LINK
/activities/plenary/ta/calendar.do?language=EN
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
