25.10.2010 B7-0601/2010 PROPUNERE DE REZOLUŢIE prezentată în conformitate cu articolul 120 din Regulamentul de procedură
referitoare la formele de tortură aplicate indigenilor din Noua Guinee de Vest
Oreste Rossi
PE450.419v01-00 B7‑0601/2010 Propunere de rezoluţie a Parlamentului European referitoare la formele de tortură aplicate indigenilor din Noua Guinee de Vest
Parlamentul European ,
– având în vedere Convenţia Organizaţiei Naţiunilor Unite din 1984 împotriva torturii şi a altor pedepse şi tratamente crude, inumane sau degradante,
– având în vedere articolul 5 din Declaraţia Universală a Drepturilor Omului şi articolul 7 din Pactul internaţional cu privire la drepturile civile şi politice, articole care se referă la interzicerea torturii,
– având în vedere Convenţia internaţională privind eliminarea tuturor formelor de discriminare rasială,
– având în vedere articolul 120 din Regulamentul de procedură,
A. întrucât în Noua Guinee de Vest, de peste 40 de ani, indigenii sunt victime ale abuzurilor şi violenţelor armatei indoneziene;
B. întrucât de la începutul ocupaţiei indoneziene, au fost ucise deja mii de persoane, iar această represiune este considerată, datorită ferocităţii şi proporţiilor sale, cel mai grav abuz comis vreodată în lume împotriva popoarelor tribale;
C. întrucât persecuţiile la care este supusă populaţia indigenă din Noua Guinee de Vest sunt legate de folosirea solului, bogat în zăcăminte aurifere, şi întrucât acţiunile armatei indoneziene sunt impregnate de un rasism feroce şi de ură religioasă,
1. solicită insistent Consiliului să ceară guvernului indonezian să pună capăt acestor încălcări ale drepturilor omului şi să respecte dispoziţiile universal recunoscute ale dreptului internaţional.
