Câştigători ai premiului Nobel la Parlamentul european
Cetăţenia europeană
2007-05-07 - 13:35
Laureaţi Nobel vor vizita Parlamentul european
Miercuri, 9 mai 2007, înainte de începerea sesiunii, deputaţii europeni vor întâlni câţiva câştigători ai premiului Nobel într-o ceremonie specială.
Aceştia din urmă îşi vor împărtăşi părerile despre realizările de până acum ale Uniunii şi provocările viitoare pentru UE.
În acest fel, Parlamentul european doreşte să plătească tribut realizărilor ştiinţifice, intelectuale şi culturale ale europenilor.
Despre premiul Nobel
Alfred Bernhard Nobel (1833-1896) a fost chimist şi inginer suedez; el este cel care a inventat dinamita.
A fost proprietarul întreprinderii de armament Bofors şi a lăsat prin testament o mare parte a averii lui pentru instituirea premiilor Nobel.
Laureaţii acestui premii sunt aleşi în fiecare an de către instituţii specificate în testamentul lui Alfred Nobel.
Premiile, acordate din 1901, sunt împărţite în şase categorii: fizică, chimie, literatură, pace, fiziologie sau medicină şi economie.
Cu excepţia premiului pentru pace, care este înmânat la Oslo, premiile sunt decernate la Stockholm, în fiecare an pe 10 decembrie (celebrarea morţii lui Nobel).
Cei mai cunoscuţi laureaţi sunt fără îndoială cei premiaţi pentru pace; printre aceştia se numără Maica Teresa (1979), Mihail Gorbaciov (1990), Nelson Mandela (1993), Yasser Arafat şi Yitzhak Rabin (1994), Kofi Annan (2001) şi fostul preşedinte american Jimmy Carter (2002).
Ceremonia de la Parlamentul european
Foştilor câştigători ai premiului Nobel li se va cere părerea, în domeniul lor de expertiză, despre realizările Uniunii Europene, provocările şi dezvoltările viitoare ale Uniunii.
Ceremonia formală va începe la ora 14.45 CET cu o fotografie de grup cu Hans-Gert Pöttering, preşedintele Parlamentului european.
Apoi, o parte din laureaţi vor lua cuvântul în faţa deputaţilor europeni.
După şedinţele plenare, laureaţii vor participa la alte întâlniri în clădirea Parlamentului.
Ceremonia poate fi urmărită în direct pe EP Live între orele 15.00-16.00 CET.
Laureaţii invitaţi
Prof.
Paul Josef Crutzen (Olanda, născut în 1933) a primit Premiul Nobel pentru Chimie în 1995, alături de Mario J. Molina şi F. Sherwood Rowland, pentru activitatea lor în domeniul chimiei atmosferice, în special privind stratul de ozon.
John Hume (Marea Britanie, 1937) şi David Trimble (Marea Britanie, 1944) au câştigat împreună Premiul Nobel pentru Pace în 1998 pentru eforturile depuse în vederea găsirii unei soluţii paşnice la conflictul din Irlanda de Nord.
Domnul Hume a fost deputat european şi deputat pentru Irlanda de Nord.
Domnul Trimble a fost primul lider unionist din generaţia sa care s-a întâlnit cu un prim ministru irlandez.
Prof.
Timothy Hunt (Marea Britanie, 1943) a primit Premiul Nobel pentru Fiziologie sau Medicină în 2001, împreună cu Lee Hartwell şi Paul Nurse.
Domnul Hunt a descoperit ciclinele, o clasă de proteine care joacă un rol cheie în reglarea procesului de creştere şi diviziune a celulelor.
Rita Levi-Montalcini (Italia, 1909) a primit Premiul Nobel pentru Fiziologie sau Medicină în 1986, împreună cu Stanley Cohen, pentru descoperirile lor legate de factorii de creştere.
În ultimele două decenii, factorii de creştere au fost folosiţi din ce în ce mai mult în tratarea bolilor hematologice şi oncologice ca leucemia şi anemia aplastică şi în transplantul de măduvă osoasă.
Prof.
Carlo Rubbia (Italia, 1934) a primit Premiul Nobel pentru Fizică în 1984, împreună cu Simon van der Meer, pentru contribuţiile lor la proiectul care a dus la descoperirea particulelor de câmp W şi Z.
Prof.
Reinhard Selten (Germania, 1930) a primit Premiul Nobel pentru Economie în 1994, împreună cu John C.Harsanyi şi John F. Nash Jr. pentru analiza echilibrului în jocurile necooperative.
Prof.
Jack Steinberger (Germania, 1921) este fizician germano-american.
La începutul anilor 1960, domnul Steinberger a descoperit, împreună cu Leon Lederman şi Melvin Schwartz un nou tip de neutrini.
Această descoperire a dus la dezvoltarea unei scheme noi de clasificare a particulelor subatomice.
În 1988, cei trei au câştigat Premiul Nobel pentru Fizică.
Prof.
Martinus J.G. Veltman (Olanda, 1931) a primit Premiul Nobel pentru Fizică în 1999, alături de Gerard t' Hooft, pentru elucidarea structurii cuantice a interacţiunii slabe a electronilor în fizică.
Lech Walesa (Polonia, 1943) a fost unul din liderii muncitorilor de la şantierele navale din Gdansk în timpul conflictului din decembrie 1970 cu guvernul comunist polonez.
În 1978, domnul Walesa a început să organizeze sindicate libere ne-comuniste.
A fost ţinut sub supraveghere de serviciul de securitate şi închis de mai multe ori.
În 1981 a fost ales primul preşedinte al mişcării de opoziţie Solidarnosc , care în 1989 a forţat guvernul comunist să organizeze alegeri semi-libere.
Domnul Walesa a devenit preşedinte al Poloniei în 1990 şi a primit Premiul Nobel pentru Pace în 1983.
Betty Williams (Belfast, Marea Britanie, 1943) şi Mairead Corrigan (Marea Britanie, 1944) au primit Premiul Nobel pentru Pace în 1976 pentru înfiinţarea Comunităţii Oamenilor Păcii - o organizaţie dedicată promovării de soluţii paşnice în conflictul din Irlanda de Nord.
Irene Khan a primit Premiul Nobel pentru Pace în 1977 şi va reprezenta la Parlamentul european organizaţia Amnesty International .
Doamna Khan (Bangladesh, 1956) este, din august 2001, al şaptelea Secretar General al acestei organizaţii (vizita doamnei Khan nu este confirmată încă).
20070507STO06303 Urmăriţi ceremonia în direct, miercuri, 9 mai, între orele 15.00-16.00 CET Premiul Nobel (în engleză)
RO
1
PHOTO
20070507PHT06394.jpg
RO
2
LINK
/eplive/public/freetext_page_direct/20061120FTX00012-2101/default_ro.htm
RO
3
LINK
http://nobelprize.org/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
