Întrebarea pentru timpul afectat întrebărilor H-0360/2010
adresată Comisiei
Perioada de sesiune: septembrie I 2010
Articolul 116 din Regulamentul de procedură
Vilija Blinkevičiūtė
(S&D) Subiect: Reforma sistemelor de pensii în cadrul strategiei Europa 2020
Strategia Europa 2020 adoptată de Consiliul European prevede că, prin introducerea de reforme pe termen lung, inclusiv reforma sistemelor de pensii, se poate obține o creștere economică pe termen lung și o promovare a ocupării forței de muncă în întreaga Uniune Europeană.
Prin ce mijloace intenționează Comisia să monitorizeze reformele sistemelor de pensii și să difuzeze rezultatele obținute?
Cum intenționează Comisia să evalueze gradul de fiabilitate și sustenabilitatea sistemului de protecție socială și a sistemelor de pensii?
Ce fel de eforturi vor fi depuse pentru a se evita consecințele negative și pentru a garanta că costurile reformelor nu vor fi suportate doar de către cetățenii Uniunii Europene, în special de persoanele în vârstă și cele vulnerabile din punct de vedere social?
Deține Comisia competențe suficiente în acest domeniu?
