Zona euro: mai multe reforme structurale şi o mai bună coordonare politică
Euro
2007-03-05 - 14:50
Domnul Stiglitz a felicitat zona euro, care s-a impus ca economie credibilă
Miercuri şi joi săptămâna trecută, deputaţi europeni şi reprezentanţi ai parlamentelor naţionale s-au reunit la Bruxelles într-o dezbatere intitulată „Zona euro: convergenţă sau divergenţă?“.
Principala concluzie a dezbaterii a fost că, pentru a continua succesul monedei unice, este nevoie de o mai bună coordonare politică şi de mai multe reforme structurale. „Până la urmă toate statele membre trebuie să ţintească spre aderarea la zona euro“ a spus preşedintele PE Hans-Gert Pöttering.
Seminarul s-a concentrat în primul rând asupra creşterii economice, asupra reducerii şomajului, inflaţiei şi bugetului.
Jean-Claude Trichet, preşedintele Băncii Centrale Europene (BCE), comisarul Joaquin Almunia şi economistul Joseph Stiglitz, câştigător al premiului Nobel s-au numărat printre participanţi.
Dezbaterea a fost co-prezidată de deputata franceză Pervenche Berès (PSE) şi Edelgard Bulmahn, preşedintele Comisiei economice şi tehnologice a Bundestag-ului german.
Zona euro este a doua economie a lumii.
De la înfiinţarea acesteia, în 1999, au fost create 12 milioane de locuri de muncă, prin comparaţie cu doar trei milioane în cei opt ani cere au precedat-o - în aceleaşi ţări.
În 2006, UE a cunoscut o creştere economică importantă - de 2,7% - cea mai mare din 2000.
Inflaţia a rămas la 2,2% în ciuda creşterii preţului petrolului, iar şomajul a scăzut la 7,5% - în 2005 era de 8,4%.
Zona euro s-a impus ca economie credibilă
Globalizarea economică a evoluat mai repede decât cea politică, a fost mesajul domnului Joseph Stiglitz, profesor la Universitatea de Economie din Columbia.
Fondul Monetar Internaţional ar trebui să facă mai mult pentru a ajuta la echilibrarea globală a economiei, dar este limitat de structura sa, a mai spus dumnealui.
Domnul Stiglitz a felicitat zona euro, care s-a impus ca economie credibilă, dar a subliniat faptul că creşterea în această zonă ar fi putut fi mai mare.
Hans-Gert Pöttering, preşedintele Parlamentului European, a spus că „proiectul euro are succes, deşi mulţi au spus că este un proiect imposibil.
SUA au avut îndoieli.
Ne dorim să continuăm pe acest drum.“ „Politica independentă monetară a BCE este o bază importantă a succesului zonei euro“ a mai spus dumnealui.
„Europa experimentează un ciclu favorabil, datorită reformelor din anii trecuţi şi a eforturilor de consolidare a bugetului în contextul Pactului de Creştere şi Stabilitate“, a spus comisarul european Joaquin Almunia.
Dumnealui a subliniat însă că această poveste de succes trebuie continuată printr-o bună guvernare a zonei euro. „Avem nevoie de mai multe reforme structurale pe piaţa muncii, a serviciilor şi a bunurilor, pentru a garanta calitate şi preţuri mai bune pentru consumatori“ a spun comisarul Almunia.
Restricţiile în domeniul forţei de muncă ar trebui îndepărtate în zona euro
La sfârşitul celor două zile, doamna Pervenche Berès, preşedinta Comisiei pentru afaceri economice şi monetare, a spus că moneda unică nu poate rezolva singură divergenţele economice între statele membre: „Când este vorba de organe internaţionale, parlamentele naţionale şi cel european trebuie să lucreze împreună.
Responsabilitatea reprezentanţilor naţionali în aceste organe este vitală pentru democraţiile noastre“.
Jean-Claude Trichet, preşedintele BCE, consideră că euro este o monedă credibilă.
Accentul trebuie pus pe reformele structurale, a spus dumnealui, în special pe definitivarea pieţei unice.
Vorbind despre al 13-lea membru al zonei euro - Slovenia - domnul Trichet a spus că restricţiile în domeniul forţei de muncă ar trebui îndepărtate în zona euro.
Dumnealui a pledat şi pentru o mai bună coordonare politică.
Luni, 26 februarie, Malta a urmat Ciprului anunţând oficial cererea de a adera la zona euro în 2008.
În momentul de faţă, în zona euro sunt 13 ţări, după ce Slovenia a aderat pe 1 ianuarie 2007.
Cererea Lituaniei de aderare la zona euro în 2007 a fost respinsă anul trecut în iunie.
20070222STO03537 Au sprijinit politicile fiscale şi monetare ale zonei euro creşterea şi locurile de muncă? - comunicat de presă (în engleză) Dezechilibrul economic global - cum trebuie abordat? - comunicat de presă (în engleză) Programul dezbaterii (în engleză) Deputaţii europeni spun bun venit Sloveniei în zona euro Comisia pentru afaceri economice şi monetare
RO
1
PHOTO
20070305PHT03773.jpg
RO
4
LINK
/comparl/econ/hearings/20070228/default_en.htm
RO
6
LINK
/activities/expert/committees/presentation.do;jsessionid=58AF1881DC5C6AEEBE47BE8AA85736B0.node2?committee=2351&rewritten&language=RO
-//EP//TEXT IM-PRESS 20070226IPR03589 0 NOT XML V0//RO
-//EP//TEXT IM-PRESS 20070226IPR03590 0 NOT XML V0//RO
-//EP//TEXT IM-PRESS 20070108STO01775 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
