A6-0426/2008
7.11.2008
RAPORT
referitor la proiectul de Decizie a Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social și a Comitetului Regiunilor privind organizarea și funcționarea Oficiului pentru Publicații Oficiale al Comunităților Europene
(2008/2164(ACI))
Comisia pentru afaceri constituționale
Raportoare:
Hanne Dahl
PE 412.350v01-00
CUPRINS
PROPUNERE DE DECIZIE A PARLAMENTULUI EUROPEAN.............................................3
ANEXA - DECIZIE A PARLAMENTULUI EUROPEAN, A CONSILIULUI, A COMISIEI, A CURȚII DE JUSTIȚIE, A CURȚII DE CONTURI, A COMITETULUI ECONOMIC ȘI SOCIAL EUROPEAN ȘI A COMITETULUI REGIUNILOR PRIVIND ORGANIZAREA ȘI FUNCȚIONAREA OFICIULUI PENTRU PUBLICAȚII OFICIALE AL UNIUNII EUROPENE 5
EXPUNERE DE MOTIVE........................................................................................................18
SCRISOAREA COMISIEI PENTRU BUGETE........................................................................21
AVIZ al Comisiei pentru afaceri juridice .............................................................23
REZULTATUL VOTULUI FINAL ÎN COMISIE.....................................................................26
PROPUNERE DE DECIZIE A PARLAMENTULUI EUROPEAN
referitoare la proiectul de Decizie a Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social și a Comitetului Regiunilor privind organizarea și funcționarea Oficiului pentru Publicații Oficiale al Comunităților Europene
( 2008/2164(ACI) )
Parlamentul European ,
– având în vedere scrisoarea Președintelui său din 1 octombrie 2008,
– având în vedere proiectul de Decizie a Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social și a Comitetului Regiunilor privind organizarea și funcționarea Oficiului pentru Publicații Oficiale al Comunităților Europene ( SEC(2008)2109 - C6-0256/2008 ),
– având în vedere articolul 254 alineatul (1) și alineatul (2) din Tratatul CE,
– având în vedere Declarația nr.
3 referitoare la articolul 10 din Tratatul de instituire a Comunității Europene, anexată la Actul final al Conferinței Interguvernamentale în cadrul căreia a fost adoptat Tratatul de la Nisa
JO C 80, 10.3.2001, p.
77.
– având în vedere articolul 120 alineatul (1) din Regulamentul său de procedură,
– având în vedere raportul Comisiei pentru afaceri constituționale și avizul Comisiei pentru afaceri juridice ( A6-426/2008 ),
A. întrucât Oficiul pentru Publicații Oficiale al Comunităților Europene (desemnat, în continuare, cu denumirea Oficiul pentru Publicații - OPOCE) a fost înființat în 1969, printr-o decizie a Parlamentului European, a Consiliului, a Comisiei, a Curții de Justiție și a Comitetului Economic și Social
Decizia 69/13/Euratom/CECO/CEE din 16 ianuarie 1969 (JO L 13, 18.1.1969, p.
19). ,
B. întrucât decizia menționată a fost modificată în 1980
Decizia 80/443/CEE, Euratom, CECO din 7 februarie 1980 de modificare a Deciziei din 16 ianuarie 1969 de înființare a Oficiului pentru Publicații Oficiale al Comunităților Europene (JO L 107, 25.4.1980, p.
44). , apoi abrogată și înlocuită cu o nouă decizie în 2000
Decizia Curții de Justiție, a Curții de Conturi, a Comitetului Economic și Social și a Comitetului Regiunilor din 20 iulie 2000 privind organizarea și funcționarea Oficiului pentru Publicații Oficiale al Comunităților Europene (OJ L 183, 22.7.2000, p.
12). ,
C. întrucât Parlamentul, la articolul 45 din rezoluția sa din 29 ianuarie 2004 privind descărcarea pentru anul financiar 2001, a formulat următoarea observație: „[Parlamentul ...]
Consideră că, în cadrul organelor interinstituționale, identificarea clară a responsabilităților politice este deosebit de dificilă, după cum o demonstrează cazul OPOCE; în consecință, solicită instituțiilor să reexamineze dispozițiile legale care reglementează organele interinstituționale existente, fără ca prin aceasta să pună în discuție principiul cooperării interinstituționale, care permite realizarea unor economii substanțiale în bugetul european; în consecință, solicită instituțiilor europene să modifice temeiul legal al organelor interinstituționale, astfel încât să permită o distribuire clară a responsabilităților administrative și politice ”,
D. întrucât Comisia a prezentat proiectul unei noi decizii de abrogare și înlocuire a Deciziei 2000/459/CE, Euratom, în vigoare în prezent,
E. întrucât obiectivul proiectului de decizie este acela de a preciza competențele și sarcinile Oficiului pentru Publicații al Uniunii Europene, responsabilitățile ce revin fiecărei instituții, rolul comitetului director și al directorului Oficiului pentru Publicații,
F. întrucât Oficiul pentru Publicații este un organ înființat în consens de instituții, astfel că îndeplinește criteriile unui acord interinstituțional,
G. întrucât Secretarii Generali ai instituțiilor implicate au aprobat proiectul la 18 aprilie 2008, iar Biroul Parlamentului și-a dat aprobarea la 3 septembrie 2008,
H. întrucât articolul 120 din Regulamentul de procedură stipulează că acordurile interinstituționale trebuie semnate de Președinte, după ce au fost examinate în comisia competentă în materie de afaceri constituționale și aprobate de Parlament,
1. aprobă proiectul de decizie anexat;
2. încredințează Președintelui sarcina de a transmite prezenta decizie, spre informare, Consiliului, Comisiei, Curții de Justiție, Curții de Conturi, Comitetului Economic și Social European și Comitetului Regiunilor.
ANEXA - DECIZIE A PARLAMENTULUI EUROPEAN, A CONSILIULUI, A COMISIEI, A CURȚII DE JUSTIȚIE, A CURȚII DE CONTURI, A COMITETULUI ECONOMIC ȘI SOCIAL EUROPEAN ȘI A COMITETULUI REGIUNILOR PRIVIND ORGANIZAREA ȘI FUNCȚIONAREA OFICIULUI PENTRU PUBLICAȚII OFICIALE AL UNIUNII EUROPENE
Bruxelles, 27.6.2008
SEC(2008) 2109 final
Proiect de
DECIZIE A PARLAMENTULUI EUROPEAN, A CONSILIULUI, A COMISIEI, A CURȚII DE JUSTIȚIE, A CURȚII DE CONTURI, A COMITETULUI ECONOMIC ȘI SOCIAL EUROPEAN ȘI A COMITETULUI REGIUNILOR
privind organizarea și funcționarea Oficiului pentru Publicații Oficiale al Uniunii Europene
PARLAMENTUL EUROPEAN,
CONSILIUL,
COMISIA,
CURTEA DE JUSTIȚIE,
CURTEA DE CONTURI,
COMITETUL ECONOMIC ȘI SOCIAL,
COMITETUL REGIUNILOR,
având în vedere Tratatul privind Uniunea Europeană,
având în vedere Tratatul de instituire a Comunității Europene,
având în vedere Tratatul de instituire a Comunității Europene a Energiei Atomice,
întrucât:
(1) Articolul 8 din Decizia reprezentanților guvernelor statelor membre din 8 aprilie 1965 privind amplasarea provizorie a anumitor instituții și departamente ale Comunităților
JO 152, 13.7.1967, p.
18. prevedea amplasarea Oficiului pentru Publicații Oficiale al Comunităților Europene (denumit în continuare „oficiul”) la Luxemburg.
Dispoziția în cauză a fost pusă în aplicare ultima dată prin Decizia 2000/459/CE, CECO, Euratom
JO L 183, 22.7.2000, p.
12. .
(2) Regulile și reglementările aplicabile funcționarilor și celorlalți agenți ai Comunităților Europene se aplică și oficiului.
Trebuie însă să se țină cont de modificările lor recente.
(3) Regulamentul financiar (CE, EURATOM) nr.
1605/2002 din 25 iunie 2002 aplicabil bugetului general al Comunităților Europene
JO L 248, 16.9.2002, p.
1. prevede dispoziții speciale privind funcționarea oficiului.
(4) Domeniul editării a cunoscut o evoluție tehnologică profundă care trebuie avută în vedere în funcționarea oficiului.
(5) Pentru mai multă claritate, este necesar să se abroge Decizia 2000/459/CE, CECO, Euratom și să fie înlocuită cu prezenta decizie,
ADOPTĂ PREZENTA DECIZIE:
Articolul 1
Oficiul pentru Publicații
1.
Oficiul pentru Publicații al Uniunii Europene (denumit în continuare „oficiul”) este un oficiu interinstituțional care are drept obiect de activitate asigurarea, în cele mai bune condiții posibile, a editării publicațiilor instituțiilor Comunităților Europene și ale Uniunii Europene.
În acest scop, oficiul, pe de o parte, permite instituțiilor îndeplinirea obligațiilor ce le revin în ceea ce privește punerea la dispoziție a textelor de reglementare și, pe de altă parte, contribuie la concepția tehnică și la punerea în aplicare a politicilor de informare și comunicare.
2.
Oficiul este condus de un director cu respectarea orientărilor strategice stabilite de un comitet de conducere.
Cu excepția dispozițiilor specifice ce privesc activitatea oficiului care ține de domeniul interinstituțional, prevăzute prin prezenta decizie, oficiul aplică procedurile administrative și financiare ale Comisiei.
În stabilirea numitelor proceduri, Comisia ține cont de natura specifică a oficiului.
Articolul 2
Definiții
În sensul prezentei decizii, se aplică următoarele definiții:
1. „editare”, orice acțiune necesară pentru concepția, verificarea, atribuirea de numere internaționale standardizate și/sau de numere de catalog, producția, catalogarea, indexarea, difuzarea, promovarea, vânzarea, stocarea și arhivarea publicațiilor, sub toate formele și prezentările și prin toate procedeele, actuale și viitoare;
2. „publicații”, orice texte publicate pe orice suport și în orice format care au un număr internațional standardizat și/sau un număr de catalog;
3. „publicații obligatorii”, publicațiile editate în baza tratatelor sau a altor texte de reglementare;
4. „publicații neobligatorii”, orice publicații editate în cadrul prerogativelor fiecărei instituții sau fiecărui organism;
5. „gestionarea drepturilor de autor”, confirmarea deținerii de către serviciile autoare a drepturilor de autor sau de reutilizare și gestionarea de către oficiu a acestor drepturi pentru publicațiile a căror editare a fost încredințată oficiului;
6. „încasări nete din vânzări”, totalul sumelor facturate din care au fost scăzute reducerile comerciale acordate și cheltuielile de gestionare, de încasare și bancare;
7. „instituții”, instituțiile, organismele și agențiile instituite prin tratate sau în temeiul acestora.
Articolul 3
Competențele oficiului
1.
Oficiul își exercită competențele în domeniile următoare:
(a) editarea Jurnalului Oficial al Uniunii Europene ( numit în continuare „Jurnal Oficial”) și garantarea autenticității lui;
(b) editarea altor publicații obligatorii;
(c) editarea sau coeditarea publicațiilor neobligatorii încredințate oficiului în cadrul prerogativelor fiecărei instituții, cu precădere în contextul activităților de comunicare ale instituțiilor;
(d) editarea sau coeditarea de publicații din proprie inițiativă, inclusiv de publicații care au drept scop promovarea serviciilor proprii, precum și editarea sau coeditarea de alte versiuni lingvistice ale publicațiilor; în acest context, oficiul își poate asigura traduceri pe baza unui contract de servicii;
(e) dezvoltarea, menținerea și actualizarea serviciilor sale de editare electronică destinate publicului;
(f) punerea la dispoziția publicului a întregii legislații și a altor texte oficiale;
(g) conservarea și punerea la dispoziția publicului, sub formă electronică, a tuturor publicațiilor instituțiilor și organismelor;
(h) atribuirea de numere internaționale standardizate și/sau de numere de catalog publicațiilor instituțiilor;
(i) gestionarea drepturilor de reproducere și de traducere ale publicațiilor instituțiilor;
(j) promovarea și vânzarea publicațiilor și serviciilor pe care le oferă publicului.
2.
Oficiul furnizează instituțiilor consiliere și asistență privind :
(a) programarea și planificarea programelor lor de publicare;
(b) realizarea proiectelor lor de editare, indiferent de modul de editare;
(c) punerea în pagină și designul proiectelor lor de editare;
(d) informarea cu privire la tendințele pieței publicațiilor în statele membre și cu privire la temele și titlurile care ar putea beneficia de cea mai largă audiență;
(e) fixarea tirajelor și stabilirea planurilor de difuzare;
(f) fixarea prețurilor publicațiilor precum și vânzarea lor;
(g) promovarea, difuzarea și evaluarea publicațiilor lor gratuite sau contra cost.
(h) analiza, evaluarea și crearea de pagini și servicii internet destinate publicului;
(i) elaborarea contractelor-cadru aferente activităților de editare;
(j) supervizarea tehnologică a sistemelor de editare.
Articolul 4
Responsabilitățile instituțiilor
1.
Decizia de publicare a fiecărei instituții ține exclusiv de competența acesteia.
2.
Pentru editarea publicațiilor lor obligatorii instituțiile utilizează serviciile oficiului.
3.
Instituțiile își pot edita publicațiile neobligatorii fără implicarea oficiului.
În acest caz, instituțiile solicită oficiului numerele internaționale standardizate și/sau numerele de catalog și îi încredințează oficiului o versiune electronică a publicației, în orice format, precum și, dacă este cazul, două exemplare ale publicației pe suport de hârtie.
4.
Instituțiile se angajează să garanteze deținerea tuturor drepturilor de reproducere, de traducere și de difuzare a tuturor elementelor constitutive ale unei publicații.
5.
Instituțiile se angajează să stabilească un plan de difuzare pentru publicațiile lor, care să fie aprobat de oficiu.
6.
Instituțiile pot încheia cu oficiul acorduri de servicii în scopul stabilirii modalităților de colaborare.
Articolul 5
Atribuțiile oficiului
1.
Executarea atribuțiilor oficiului presupune, în primul rând, efectuarea următoarelor operațiuni:
(a) regruparea documentelor în vederea editării;
(b) pregătirea, concepția grafică, corectarea, punerea în pagină și verificarea textelor și a altor elemente, indiferent de format sau suport, cu respectarea, pe de o parte, a indicațiilor furnizate de către instituții și, pe de altă parte, a normelor de prezentare tipografică și lingvistică stabilite în colaborare cu instituțiile;
(c) indexarea și catalogarea publicațiilor;
(d) analiza documentară a textelor publicate în Jurnalul oficial și a textelor oficiale altele decât cele publicate în Jurnalul oficial;
(e) consolidarea textelor legislative;
(f) gestionarea, dezvoltarea, actualizarea și difuzarea dicționarului multilingv Eurovoc;
(g) tipărirea prin intermediul furnizorilor săi;
(h) monitorizarea executării lucrărilor;
(i) controlul de calitate;
(j) recepția calitativă și cantitativă;
(k) difuzarea fizică și electronică a Jurnalului oficial, a textelor oficiale în afara celor publicate în Jurnalul oficial și a altor publicații neobligatorii;
(l) depozitarea;
(m) arhivarea fizică și electronică;
(n) reeditarea publicațiilor epuizate și tipărirea la cerere;
(o) alcătuirea unui catalog consolidat al publicațiilor instituțiilor;
(p) vânzarea care constă în emiterea facturilor, încasarea și plata veniturilor, gestionarea creanțelor;
(q) promovarea;
(r) crearea, cumpărarea, gestionarea, actualizarea, monitorizarea și controlul listelor cu adresele instituțiilor și crearea de liste de adrese ale instituțiilor vizate.
2.
În cadrul competențelor proprii, sau pe baza delegării de atribuții de ordonator acordate de instituții, oficiul efectuează:
(a) adjudecarea contractelor publice, inclusiv asumarea angajamentelor juridice,
(b) monitorizarea financiară a contractelor cu furnizorii;
(c) validarea cheltuielilor, presupunând în special recepția calitativă și cantitativă și constatată prin semnarea unei „autorizații de plată”;
(d) ordonanțarea cheltuielilor;
(e) operațiunile privind veniturile.
Articolul 6
Versiuni lingvistice ale Jurnalului Oficial
Oficiul asigură publicarea simultană a Jurnalului Oficial, în toate limbile oficiale ale Uniunii Europene.
În cazul indisponibilității unor texte în anumite versiuni lingvistice, acesta realizează publicarea numai la cererea expresă, formulată în scris, a unei instituții.
Articolul 7
Comitetul de conducere
1.
Se înființează un comitet de conducere care reprezintă ansamblul instituțiilor semnatare.
Comitetul de conducere este alcătuit din grefierul Curții de Justiție, Secretarul General adjunct al Consiliului, precum și din secretarii generali ai celorlalte instituții sau din reprezentanți ai acestora.
Banca Centrală Europeană participă la lucrările comitetului de conducere având calitatea de observator.
2.
Comitetul de conducere numește un președinte, pe care îl alege din rândul membrilor săi, pe o perioadă de doi ani.
3.
Comitetul de conducere se întrunește la inițiativa președintelui său sau la cererea unei instituții, de cel puțin patru ori pe an.
4.
Comitetul de conducere își aprobă regulamentul său de procedură care este publicat în Jurnalul Oficial .
5.
Deciziile comitetului de conducere sunt adoptate cu majoritate simplă, cu excepția cazurilor în care se prevede altfel.
6.
Fiecare instituție semnatară a prezentei decizii dispune de un vot în cadrul comitetului de conducere.
Articolul 8
Atribuțiile și responsabilitățile comitetului de conducere
1.
Prin derogare de la dispozițiile articolului 7, comitetul de conducere adoptă în unanimitate, în interesul comun al instituțiilor și în cadrul competențelor oficiului, următoarele decizii:
(a) la propunerea directorului, adoptă obiectivele strategice și regulile de funcționare ale oficiului;
(b) stabilește orientările politicilor generale ale oficiului, în special în ceea ce privește vânzarea, difuzarea și editarea și se asigură că oficiul contribuie la stabilirea și punerea în aplicare a politicilor de informare și comunicare în domeniile sale de competență;
(c) pe baza unui proiect pregătit de către directorul oficiului, adoptă un raport anual privind gestionarea adresat instituțiilor și care prezintă modul de punere în aplicare a strategiei, precum și prestațiile furnizate de oficiu.
Până cel târziu la data 1 mai a fiecărui an, transmite instituțiilor raportul privind exercițiul precedent;
(d) aprobă bugetul estimativ de venituri și cheltuieli al oficiului în cadrul procedurii bugetare privind bugetul de funcționare al oficiului;
(e) aprobă criteriile pe baza cărora oficiul își conduce contabilitatea analitică pe care directorul oficiului le adoptă;
(f) adresează instituțiilor orice sugestie care ar putea facilita buna funcționare a oficiului;
2.
Comitetul de conducere ține cont de orientările stabilite de organismele interinstituționale în domeniile comunicării și informării, instituite în acest scop.
Președintele comitetului de conducere are întâlniri anuale cu aceste organisme.
3.
Persoana de contact cu autoritatea de executare pentru deciziile strategice în domeniile de competență ale oficiului este președintele comitetului de conducere, în calitatea sa de reprezentant pentru cooperarea interinstituțională.
4.
Președintele comitetului de conducere și directorul oficiului stabilesc de comun acord regulile de comunicare și de informare reciprocă care formalizează relațiile dintre ei.
Acest acord se transmite membrilor comitetului de conducere, spre informare.
Articolul 9
Directorul oficiului
Directorul oficiului este responsabil pentru buna funcționare a oficiului și își desfășoară activitatea sub autoritatea comitetului director și în limita competențelor sale.
În ceea ce privește aplicarea procedurilor administrative și financiare el acționează sub autoritatea Comisiei.
Articolul 10
Atribuțiile și responsabilitățile directorului oficiului
1.
Directorul oficiului asigură secretariatul comitetului de conducere și, prin intermediul unui raport trimestrial, raportează acestuia cu privire la îndeplinirea sarcinilor sale.
2.
Directorul oficiului îi prezintă comitetului de conducere orice propunere pentru buna funcționare a oficiului.
3.
Directorul oficiului stabilește natura și tariful prestațiilor pe care oficiul le poate efectua, cu titlu oneros, pentru instituții, după consultarea comitetului de conducere, în vederea avizării.
4.
Directorul oficiului adoptă, după aprobarea comitetului de conducere, criteriile după care este condusă de către oficiu contabilitatea analitică.
El definește modalitățile de cooperare contabilă între oficiu și instituții, de comun acord cu contabilul Comisiei.
5.
Directorul oficiului stabilește bugetul estimativ de venituri și cheltuieli al oficiului în cadrul procedurii bugetare privind bugetul de funcționare al oficiului.
Aceste propuneri, după aprobarea comitetului de conducere, sunt transmise Comisiei.
6.
Directorul oficiului decide dacă și conform căror modalități, pot fi editate publicațiile provenite de la terți.
7.
Directorul oficiului participă la activitățile interinstituționale de informare și comunicare, în domeniile de competență ale oficiului.
8.
În ceea ce privește editarea legislației și a documentelor oficiale referitoare la procedura legislativă, inclusiv a Jurnalului Oficial, directorul oficiului:
(a) se asigură că autoritățile competente din cadrul fiecărei instituții adoptă deciziile de bază care se aplică în comun;
(b) formulează propuneri de ameliorare a structurii și a prezentării Jurnalului Oficial și a textelor legislative oficiale;
(c) formulează propuneri pentru instituții în ceea ce privește armonizarea prezentării textelor ce urmează a fi publicate;
(d) analizează dificultățile apărute în cadrul operațiunilor curente și formulează instrucțiunile necesare pentru oficiu, precum și recomandările pentru instituții, în vederea depășirii acestor dificultăți;
9.
Directorul oficiului stabilește, conform regulamentului financiar, un raport anual de activitate cu privire la gestionarea fondurilor alocate de către Comisie și de către alte instituții în temeiul regulamentului financiar.
Acest raport este transmis Comisiei și instituțiilor implicate și, spre informare, comitetului de conducere.
10.
În cadrul alocării de credite de către Comisie și a execuției bugetare, modalitățile de informare și de consultare între reprezentantul Comisiei responsabil pentru relația cu oficiul și directorul oficiului sunt stabilite de comun acord.
11.
Directorul oficiului răspunde pentru punerea în aplicare a obiectivelor strategice adoptate de către comitetul de conducere și pentru buna administrare a oficiului, pentru activitățile acestuia, precum și pentru gestionarea bugetului acestuia.
12.
În cazul în care directorul oficiului este absent sau indisponibil, se aplică regulile de suplinire în funcție de grad și vechime, cu excepția cazului în care comitetul de conducere, la propunerea președintelui său, sau a directorului oficiului, decide altfel.
13.
Directorul oficiului informează instituțiile, printr-un raport trimestrial, cu privire la planificarea și utilizarea resurselor, precum și cu privire la progresul lucrărilor.
Articolul 11
Personalul
1.
Numirile în funcțiile de director general și de director se fac de către Comisie după obținerea avizului favorabil unanim al comitetului de conducere.
Pentru directorul general și pentru directori se aplică regulile Comisiei privind mobilitatea și evaluarea personalului cu încadrare superioară (gradele AD 16/AD 15/AD 14).
Imediat ce, pentru un ocupant al unui asemenea post, se apropie termenul de mobilitate prevăzut în mod normal în regulile aferente, Comisia informează comitetul de conducere, care poate emite un aviz unanim cu privire la caz.
2.
Comitetul de conducere se implică activ în procedurile care se efectuează, dacă este cazul, înainte de numirea funcționarilor și agenților oficiului în posturile de director general (gradele AD 16/AD 15) și de director (gradele AD 15/AD 14), fiind vorba, în primul rând, de elaborarea anunțului de post vacant, analizarea candidaturilor și numirea membrilor juriului concursului pentru aceste posturi.
3.
Competențele autorității împuternicite să facă numiri și ale autorității abilitate să încheie contractele sunt exercitate de către Comisie pentru funcționarii și agenții afectați oficiului.
Comisia poate delega anumite competențe ale sale în interiorul său sau directorului oficiului.
O asemenea delegare se efectuează în aceleași condiții care se aplică în cazul directorilor generali ai Comisiei.
4.
Sub rezerva alineatului 2, dispozițiile și procedurile adoptate de către Comisie pentru punerea în aplicare a statutului și a regimului aplicabil celorlalți agenți se aplică funcționarilor și agenților afectați oficiului în aceleași condiții în care se aplică pentru funcționarii și agenții Comisiei care își desfășoară activitatea la Luxembourg.
5.
Orice post vacant din cadrul oficiului care urmează a fi publicat este adus la cunoștința funcționarilor din toate instituțiile, imediat ce autoritatea împuternicită să facă numiri sau autoritatea abilitată să încheie contractele de angajare decide demararea procedurii în vederea ocupării postului respectiv.
6.
Directorul oficiului informează trimestrial comitetul de conducere cu privire la gestionarea personalului.
Articolul 12
Aspecte financiare
1.
Creditele alocate oficiului, al căror cuantum total este specificat într-o linie bugetară separată în secțiunea din buget referitoare la Comisie, se prezintă detaliat într-o anexă la secțiunea respectivă.
Această anexă se prezintă sub forma unui raport de venituri și cheltuieli, defalcate similar secțiunilor bugetare.
2.
Schema de personal a oficiului apare într-o anexă a schemei de personal a Comisiei.
3.
Fiecare instituție este ordonator pentru creditele aferente liniei bugetare „cheltuieli de publicare” din cadrul bugetului său.
4.
Fiecare instituție poate delega competențe de ordonator de credite directorului oficiului, în vederea gestionării creditelor înscrise în secțiunea sa și stabilește limitele și condițiile acestor delegări de competențe, în conformitate cu regulamentul financiar.
Directorul oficiului informează trimestrial Comitetul de conducere cu privire la aceste delegări.
5.
Gestiunea bugetară și financiară a oficiului se efectuează cu respectarea regulamentului financiar și a modalităților sale de execuție și a cadrului financiar în vigoare al Comisiei, inclusiv pentru creditele alocate de instituții, altele decât Comisia.
6.
Contabilitatea oficiului este întocmită în conformitate cu normele și metodele contabile aprobate de contabilul Comisiei.
Oficiul conduce o evidență contabilă separată pentru vânzarea Jurnalului Oficial și a publicațiilor.
Veniturile nete provenite din vânzări sunt reportate în conturile instituțiilor.
Articolul 13
Controlul
1.
Funcția de auditor intern este exercitată pentru oficiu de către auditorul intern al Comisiei, în conformitate cu regulamentul financiar.
Oficiul instituie o capacitate de audit intern, conform modalităților analoage celor prevăzute pentru direcțiile generale și serviciile Comisiei.
Instituțiile pot solicita directorului oficiului să includă audituri specifice în programul de lucru al capacității de audit intern a oficiului.
2.
Oficiul răspunde la orice întrebare din domeniul său de competențe formulată în cadrul misiunii Oficiului European de Luptă Antifraudă (OLAF).
În scopul asigurării protecției intereselor Uniunii Europene, a fost stabilit un acord între președintele Comitetului de conducere și directorul OLAF privind modalitățile de informare reciprocă.
Articolul 14
Reclamații și cereri
1.
Oficiul este responsabil pentru formularea răspunsurilor solicitate de Ombudsmanul European și de către Autoritatea Europeană pentru Protecția Datelor, în limitele competențelor care îi revin.
2.
Orice acțiune în justiție în domeniile de competență ale oficiului este intentată împotriva Comisiei.
Articolul 15
Accesul publicului la documente
1.
Directorul oficiului ia deciziile prevăzute la articolul 7 din Regulamentul (CE) nr.
1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei
JO L 145, 31.5.2001, p.
43. .
În caz de refuz, deciziile privind cererile de confirmare sunt luate de către Secretarul General al Comisiei.
2.
Oficiul dispune de un registru al documentelor, conform dispozițiilor articolului 11 din Regulamentul (CE) nr.
1049/2001.
Articolul 16
Abrogare
Decizia 2000/459/CE, CECO, Euratom se abrogă prin prezenta.
Trimiterile la decizia abrogată se interpretează ca trimiteri la prezenta decizie.
Articolul 17
Intrarea în vigoare
Prezenta decizie intră în vigoare la 1 decembrie 2008.
Adoptată la Bruxelles și Luxemburg, la data de
Pentru Parlamentul European
Președintele
Pentru Consiliu
Președintele
Pentru Comisie
Președintele
Pentru Curtea de Justiție
Președintele
Pentru Curtea de Conturi
Președintele
Pentru Comitetul Economic și Social European
Președintele
Pentru Comitetul Regiunilor
Președintele
EXPUNERE DE MOTIVE
1.
Cuprinsul pertinent al proiectului de decizie
Principala sarcină a oficiului, care este un organ interinstituțional, este de a publica actele legislative ale instituțiilor Uniunii în jurnalul oficial și de a edita și distribui publicațiile instituțiilor conform cerințelor acestora.
Proiectul de decizie înlocuiește decizia din 20 iulie 2000
Decizia 2000/459/CE, CECO, Euratom din 20 iulie 2000. referitor la proiectul de Decizie a Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social și a Comitetului Regiunilor privind organizarea și funcționarea Oficiului pentru Publicații Oficiale al Comunităților Europene și este mult mai lung (16 articole, redactate pe 13 pagini, în comparație cu 9 articole, redactate pe 5 pagini) și mai detaliat.
Principalul motiv pentru care s-a elaborat o nouă directivă a fost tocmai acela de a se ține seama de o observație formulată de Parlament în cursul procedurii de descărcare pentru anul financiar 2001
Rezoluția Parlamentului European din 29 ianuarie 2004 privind reacția Comisiei la observațiile cuprinse în rezoluția care însoțește decizia de descărcare pentru execuția bugetului general al Uniunii Europene pe anul financiar (COM(2003) 651 - C5-0536/2003 - 2003/2200(DEC) ), (raportul Paulo Casaca) (JO C 96 E, 21.4.2004, p.
112).. .
La punctul 45 al rezoluției în cauză se precizează:
„ Consideră că, în cadrul organelor interinstituționale, identificarea clară a responsabilităților politice este deosebit de dificilă, după cum o demonstrează cazul OPOCE; în consecință, solicită instituțiilor să reexamineze dispozițiile legale care reglementează organele interinstituționale existente, fără ca prin aceasta să pună în discuție principiul cooperării interinstituționale, care permite realizarea unor economii substanțiale în bugetul european; în consecință, solicită instituțiilor europene să modifice temeiul legal al organelor interinstituționale, astfel încât să permită o distribuire clară a responsabilităților administrative și politice ”;"
În contextul în care, în trecut, delimitarea responsabilităților oficiului, care nu are personalitate juridică, de acelea ale Comisiei, a suscitat numeroase discuții, mai importantă este ultima propoziție: Noile dispoziții din decizie destinate să clarifice situația sunt articolul 1 alineatul (2), articolul 8 alineatul (3) și articolul 9:
„Articolul 1 alineatul (2) – Oficiul este condus de un director cu respectarea orientărilor strategice stabilite de un comitet de conducere.
Cu excepția dispozițiilor specifice ce privesc activitatea oficiului care ține de domeniul interinstituțional, prevăzute prin prezenta decizie, oficiul aplică procedurile administrative și financiare ale Comisiei.
În stabilirea numitelor proceduri, Comisia ține cont de natura specifică a oficiului.”
„Articolul 8 alineatul (3) – Persoana de contact cu autoritatea de executare pentru deciziile strategice în domeniile de competență ale oficiului este președintele comitetului de conducere, în calitatea sa de reprezentant pentru cooperarea interinstituțională”
„Articolul 9 – Directorul oficiului este responsabil pentru buna funcționare a oficiului și își desfășoară activitatea sub autoritatea comitetului director și în limita competențelor sale .
În ceea ce privește aplicarea procedurilor administrative și financiare el acționează sub autoritatea Comisiei.”
Sublinierea autorului.
2.
Aprecieri
2.1 Responsabilitate „politică ”
Conform articolului 1 alineatul (2), responsabilitatea deciziilor strategice îi este atribuită comitetului de conducere.
Decizia, care urmează să fie abrogată, nu conține nici o dispoziție echivalentă.
Vechiul comitet de conducere „reprezintă toate instituțiile semnatare”
Articolul 7 alineatul (1). .
Fiecare instituție dispune de un vot în comitet, iar hotărârile – în lipsa unor dispoziții contrare – se iau cu majoritate simplă.
Adoptarea obiectivelor strategice ale oficiului și stabilirea orientărilor sale de politică generală reclamă hotărâri în unanimitate
Articolul 8 alineatul (1) literele (a) și (b). .
Aceste dispoziții lasă să se constate că, în ceea ce privește hotărârile „strategice” sau „politice”, instituțiile fondatoare ale oficiului își asumă răspunderea colectivă Întrucât în favoarea unei astfel de hotărâri trebuie să voteze fiecare instituție, fiecare dintre acestea poate fi considerată responsabilă și individual.
Datorită caracterului interinstituțional al oficiului, precum și faptului că acesta nu are personalitate juridică, o atribuire clară a responsabilităților este dificil de realizat.
Lipsa personalității juridice este confirmată la articolul 14 alineatul (2): „Orice acțiune în justiție în domeniile de competență ale oficiului este intentată împotriva Comisiei.”
Articolul 8 alineatul (3) subliniază caracterul interinstituțional al acestor hotărâri, stipulând că, în ceea ce privește hotărârile strategice, președintele comitetului de conducere acționează „în calitatea sa de reprezentant pentru cooperarea interinstituțională.”
Se poate deci considera că prima cerință formulată de Parlament, și anume aceea că ar trebui să existe o „ atribuire clară a responsabilităților politice ” a fost luată în considerație.
2.2 Responsabilitatea „administrativă”
Articolul 1 (alineatul (2) stipulează, de asemenea, că oficiul „ aplică procedurile administrative și financiare ale Comisiei ” și că aceasta din urmă trebuie să le stabilească ținând cont de natura specifică a oficiului.
Mai mult, articolul 9 stipulează că, în mod normal, directorul oficiului acționează sub autoritatea comitetului de conducere, cu excepția aplicării procedurilor administrative și financiare, în care caz se află „ sub autoritatea Comisiei ”.
Această dispoziție este întrucâtva limitată la articolul 10 alineatul (10), care stipulează că, în ceea ce privește alocarea fondurilor Comisiei și execuția bugetului, membrul Comisiei care este însărcinat cu relațiile cu oficiul și directorul oficiului stabilesc, de comun acord, proceduri de consultare și informare reciprocă.
Pe de altă parte, în materie de personal, Comisia joacă un rol evident preponderent: ea numește funcționarii și este abilitată să încheie contracte cu ceilalți agenți.
Unele dintre aceste puteri pot fi delegate în cadrul Comisiei sau directorului oficiului.
Articolul 11 alineatul (3).
Personalul oficiului este desemnat de instituții.
Dispozițiile și procedurile adoptate de Comisie în vederea implementării statutului se aplică funcționarilor și celorlalți agenți afectați oficiului în aceleași condiții ca funcționarilor și celorlalți agenți ai Comisiei care lucrează în Luxemburg.
Articolul 11 alineatul (4).
De la acest regim este exceptată numai numirea directorilor generali și a directorilor, care necesită aprobarea în unanimitate a comitetului de conducere..
Articolul 11 alineatul (1). .
Aceste prevederi ne permit să conchidem că – în ceea ce privește administrația și managementul personalului – oficiul funcționează la fel ca o direcție generală din cadrul Secretariatului Comisiei.
Comisia ocupă o poziție dominantă și, în consecință, este responsabilă sub aceste aspecte.
Din analiza prevederilor amintite, rezultă că noua decizie stabilește o distribuție clară a responsabilităților în materie de administrație.
3.
Concluzii
Spre deosebire de predecesorul său din 2000, proiectul de decizie privind organizarea și funcționarea Oficiului pentru Publicații analizat distribuie în mod clar responsabilitățile de ordin administrativ și politic.
Textul proiectului ține seama de cerințele formulate de Parlament în cursul procedurii de descărcare pentru anul financiar 2001 și, în consecință, poate fi aprobat de Parlamentul European.
SCRISOAREA COMISIEI PENTRU BUGETE
Scrisoare din 5 noiembrie 2008 a domnului Reimer Böge, președintele Comisiei pentru dezvoltare regională, adresată domnului Jo Leinen, președintele Comisiei pentru afaceri constituționale
Domnului Jo Leinen
Președinte
Comisia pentru afaceri constituționale
Subiect: referitor la proiectul de Decizie a Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social și a Comitetului Regiunilor privind organizarea și funcționarea Oficiului pentru Publicații Oficiale al Comunităților Europene
Stimate domnule președinte,
În numele Comisiei pentru bugete, aș dori să sprijin însușirea, de către Comisia pentru afaceri constituționale, a proiectului de decizie menționat, astfel cum a fost formulată în proiectul de raport al dnei Hanne Dahl.
Comisia noastră consideră, în fapt, că proiectul de decizie va aduce îmbunătățiri în ceea ce privește definirea competențelor OPOCE și, în considerabilă măsură, identificării responsabilităților politice și administrative ale instituțiilor și organelor directoare ale Oficiului, servind astfel în mare măsură obiectivului formulat de Parlament în rezoluția sa din 29 ianuarie 2004 privind descărcarea în raport cu anul financiar 2001
Rezoluția Parlamentului European din 29 ianuarie 2004 privind reacția Comisiei la observațiile cuprinse în rezoluția care însoțește decizia de descărcare pentru execuția bugetului general al Uniunii Europene pe anul financiar 2001 (JO C 96 E, 21.4.2004, p.112). .
În fapt, comisia noastră consideră că clarificarea sarcinilor încredințate Oficiului, delimitarea responsabilităților Oficiului și Comisiei, identificarea clară a răspunderii politice a comitetului de conducere și a responsabilității administrative a directorului Oficiului, ca și clarificarea rolului Comisiei ca autoritate abilitată să numească funcționari și să încheie contracte cu ceilalți angajați va contribui la alocarea responsabilităților administrative și politice cu mult mai multă limpezime, conform celor solicitate de Parlamentul European în rezoluția menționată mai sus.
Permiteți-mi să subliniez, în special, că proiectul de decizie specifică limpede că, „pe lângă propriile sale dispoziții speciale”, Oficiul „aplică procedurile administrative și financiare ale Comisiei” și că directorul Oficiului acționează, atunci când le aplică, „sub autoritatea Comisiei”.
La fel de pozitivă este și faptul că proiectul de decizie stipulează clar că gestiunea bugetară și financiară a oficiului se face cu respectarea regulamentului financiar și a modalităților sale de implementare și a cadrului financiar în vigoare al Comisiei, inclusiv în ceea ce privește creditele alocate de alte instituții decât Comisia.
Comisia noastră consideră că proiectul de decizie va contribui la îmbunătățirea managementului administrativ și a gestiunii financiare a Oficiului și va permite autorității bugetare să-și exercite mai eficient prerogativele în ceea ce privește Oficiul.
Comisia pentru bugete va fructifica pe deplin noile posibilități pe care le oferă proiectul de decizie.
(formulă de încheiere și semnătură)
4.11.2008
AVIZ al Comisiei pentru afaceri juridice
destinat Comisiei pentru afaceri constituționale
referitor la proiectul de decizie a Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social European și a Comitetului Regiunilor privind organizarea și funcționarea Oficiului pentru Publicații al Uniunii Europene
( 2008/2164(ACI) )
Raportor pentru aviz: Rareș-Lucian Niculescu
SUGESTII
Comisia pentru afaceri juridice recomandă Comisiei pentru afaceri constituționale, competentă în fond, includerea următoarelor sugestii în propunerea de decizie ce urmează a fi adoptată:
A. întrucât Comunitatea Europeană este o comunitate de drept, bazată pe principiul legalității,
B. întrucât respectarea și aplicarea corectă a legii presupune, în primul rând, cunoașterea acesteia,
C. întrucât informația de calitate si comunicarea reprezintă cel mai bun mod de a aduce Uniunea Europeana mai aproape de cetățeni,
D. întrucât un adevărat spațiu judiciar european reclama o cunoaștere avansata a dreptului Uniunii Europene,
E. întrucât persistă diferențe semnificative pe teritoriul Uniunii Europene în ceea ce privește cunoașterea dreptului Uniunii Europene, aceasta fiind limitată chiar în rândul practicienilor dreptului,
F. întrucât Oficiul pentru Publicații Oficiale a Comunității Europene (Oficiul pentru Publicații) ar trebui să devină principalul actor în implementarea strategiei de informare și comunicare,
G. întrucât multilingvismul ar trebui să fie un instrument esențial pentru realizarea Obiectivelor Oficiului pentru Publicații prin publicarea simultană a Jurnalului Oficial în toate limbile oficiale ale Uniunii, fiind necesar ca acest principiu să fie extins la întreaga activitate a Oficiului pentru Publicații,
H. întrucât Oficiul pentru Publicații ar trebui să se implice activ în eforturile aflate în curs, în vederea promovării accesului efectiv la justiție, mai ales în proiectul de realizare a portalului Uniunii Europene E-justice precum și în cel de consolidare a Rețelei Europene Judiciare în materie civilă și comercială pe baza resurselor disponibile în cadrul EUR-Lex, principalul punct de acces către dreptul Uniunii Europene,
I. Comisia pentru afaceri juridice recomandă Comisiei pentru afaceri constituționale competentă în fond, să propună aprobarea proiectului de decizie.
REZULTATUL VOTULUI FINAL ÎN COMISIE
Data adoptării
4.11.2008
Rezultatul votului final
+:
–:
0:
25
Membri titulari prezenți la votul final
Carlo Casini, Titus Corlățean, Bert Doorn, Monica Frassoni, Giuseppe Gargani, Lidia Joanna Geringer de Oedenberg, Neena Gill, Othmar Karas, Klaus-Heiner Lehne, Katalin Lévai, Antonio López-Istúriz White, Antonio Masip Hidalgo, Hans-Peter Mayer, Manuel Medina Ortega, Aloyzas Sakalas, Francesco Enrico Speroni, Diana Wallis, Jaroslav Zvěřina, Tadeusz Zwiefka
Membri supleanți prezenți la votul final
Sharon Bowles, Eva Lichtenberger, Rareș-Lucian Niculescu, Georgios Papastamkos, József Szájer, Jacques Toubon, Renate Weber
REZULTATUL VOTULUI FINAL ÎN COMISIE
Data adoptării
4.11.2008
Rezultatul votului final
+:
–:
0:
19
Membri titulari prezenți la votul final
Richard Corbett, Hanne Dahl, Jean-Luc Dehaene, Andrew Duff, Anneli Jäätteenmäki, Sylvia-Yvonne Kaufmann, Jo Leinen, Íñigo Méndez de Vigo, József Szájer, Riccardo Ventre, Johannes Voggenhuber, Andrzej Wielowieyski, Bernard Wojciechowski, Dushana Zdravkova
Membri supleanți prezenți la votul final
Elmar Brok, Carlos Carnero González, Panayiotis Demetriou, Urszula Krupa, Gérard Onesta, Kathy Sinnott
