10.2.2012 B7-0062/2012 PROPUNERE DE REZOLUŢIE depusă pe baza întrebării cu solicitare de răspuns oral B7‑0030/2012
în conformitate cu articolul 115 alineatul (5) din Regulamentul de procedură
referitoare la Petiția nr.
0924/2011, adresată de Dan Pescod, de cetățenie britanică, în numele Uniunii Europene a Nevăzătorilor(EBU)/Institutul Național Regal pentru Nevăzători (RNIB), privind accesul nevăzătorilor la cărți și alte produse tipărite ( 2011/2894(RSP) )
Erminia Mazzoni
în numele Comisiei pentru petiții
PE483.120v01-00 B7‑0062/2012 Rezoluția Parlamentului European referitoare la Petiția nr.
0924/2011, adresată de Dan Pescod, de cetățenie britanică, în numele Uniunii Europene a Nevăzătorilor(EBU)/Institutul Național Regal pentru Nevăzători (RNIB), privind accesul nevăzătorilor la cărți și alte produse tipărite ( 2011/2894(RSP) )
Parlamentul European ,
– având în vedere articolul 227 din Tratatul privind funcționarea Uniunii Europene,
– având în vedere întrebările adresate la 13 ianuarie 2012 Consiliului și Comisiei cu privire la Petiția 0924/2011, prezentată de Dan Pescod, de cetățenie britanică, în numele Uniunii Europene a Nevăzătorilor(EBU)/Institutul Național Regal pentru Nevăzători (RNIB), privind accesul nevăzătorilor la cărți și alte produse tipărite ( O‑000005/2012 și O‑000006/2012 - B7‑0030/2012 ),
– având în vedere articolul 115 alineatul (5) și articolul 110 alineatul (2) din Regulamentul său de procedură,
A. întrucât nevăzătorii și persoanele cu deficiențe de vedere din Uniunea Europeană au un acces foarte restrâns la cărți și la alte materiale tipărite, pentru că 95% dintre operele publicate nu sunt convertite în formate accesibile pentru aceștia, cum ar fi Braille, tipărire în format mare sau format audio;
B. întrucât nu există, la ora actuală, nicio normă juridică internațională care să prevadă o excepție strict orientată de la drepturile de autor în vederea distribuirii transfrontaliere a unor formate adaptate pentru persoanele care au dificultăți de citire;
C. întrucât Comisia pentru drepturile de autor din cadrul Organizației Mondiale a Proprietății Intelectuale (OMPI) examinează posibilitatea unui tratat internațional prin care să se amelioreze accesul la cărți ar nevăzătorilor și al altor persoane cu deficiențe de vedere;
D. întrucât reprezentații Uniunii Europene s-au opus sistematic unui text obligatoriu din punct de vedere juridic și au susținut ideea unor recomandări cu caracter neobligatoriu;
E. întrucât, în raportul său din 13 aprilie 2011 referitor la valorificarea potențialului industriilor culturale și creative Texte adoptate, P7_TA(2011)0240 .
, Parlamentul European a solicitat ca UE să susțină un tratat al OMPI cu caracter obligatoriu;
F. întrucât atât Convenția ONU privind drepturile persoanelor cu dizabilități, în special articolele 21 și 30, cât și Carta Europeană a Drepturilor Fundamentale stabilesc principiile aplicabile interzicerii discriminării persoanelor cu dizabilități,
1. solicită Consiliului și Comisiei să susțină un tratat OMPI obligatoriu cu privire la drepturile de autor pentru cărțile și materialele tipărite destinate nevăzătorilor și persoanelor cu deficiențe de vedere;
2. încredințează Președintelui sarcina de a transmite prezenta rezoluție Consiliului și Comisiei.
