A7-0348/2011
13.10.2011
***I
RAPORT
referitor la propunerea de directivă a Parlamentului European şi a Consiliului de coordonare, în vederea echivalării, a garanţiilor impuse societăţilor comerciale în statele membre, în înţelesul articolului 54 al doilea paragraf din Tratatul privind funcţionarea Uniunii Europene, pentru protejarea intereselor asociaţilor sau terţilor, în ceea ce priveşte constituirea societăţilor comerciale pe acţiuni şi menţinerea şi modificarea capitalului acestora (reformare)
(COM(2011)0029 – C7‑0037/2011 – 2011/0011(COD))
Comisia pentru afaceri juridice
Raportor:
Klaus-Heiner Lehne
(Reformare – articolul 87 din Regulamentul de procedură)
PE 460.779v02-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
Amendamente la un proiect de act
În amendamentele Parlamentului, modificările aduse proiectului de act sunt evidenţiate prin caractere cursive aldine .
Evidenţierea cu caractere cursive simple este o indicaţie pentru serviciile tehnice, referitoare la elemente ale proiectului de act propuse pentru a fi corectate în vederea elaborării textului final (de exemplu elemente evident greşite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
Antetul amendamentelor referitoare la un act existent pe care proiectul de act doreşte să îl modifice cuprinde două rânduri suplimentare prin care se indică actul existent şi, respectiv, dispoziţia vizată a acestuia.
Fragmentele preluate ca atare dintr-o dispoziţie a unui act existent pe care Parlamentul doreşte să o modifice, dar pe care proiectul de act nu a modificat-o, sunt evidenţiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
ANEXĂ: AVIZUL GRUPULUI CONSULTATIV AL SERVICIILOR JURIDICE ALE PARLAMENTULUI EUROPEAN, CONSILIULUI ŞI COMISIEI 8
PROCEDURĂ...........................................................................................................................10
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la propunerea de directivă a Parlamentului European şi a Consiliului de coordonare, în vederea echivalării, a garanţiilor impuse societăţilor comerciale în statele membre, în înţelesul articolului 54 al doilea paragraf din Tratatul privind funcţionarea Uniunii Europene, pentru protejarea intereselor asociaţilor sau terţilor, în ceea ce priveşte constituirea societăţilor comerciale pe acţiuni şi menţinerea şi modificarea capitalului acestora (reformare)
( COM(2011)0029 – C7‑0037/2011 – 2011/0011(COD) )
(Procedura legislativă ordinară - reformare)
Parlamentul European,
– având în vedere propunerea Comisiei prezentată Parlamentului European şi Consiliului ( COM(2011)0029 ),
– având în vedere articolul 294 alineatul (2) şi articolul 50 alineatul (2) litera (g) din Tratatul privind funcţionarea Uniunii Europene, în temeiul cărora propunerea a fost prezentată de către Comisie ( C7-0037/2011 ),
– având în vedere articolul 294 alineatul (3) din Tratatul privind funcţionarea Uniunii Europene,
– având în vedere avizul Comitetului Economic şi Social European din 15 martie 2011
JO C 132, 3.5.2011, p.
113. ,
– având în vedere Acordul interinstituţional din 28 noiembrie 2001 privind utilizarea mai structurată a tehnicii de reformare a actelor legislative
JO C 77, 28.3.2002, p.
1. ,
– având în vedere articolele 87 şi 55 din Regulamentul său de procedură,
– având în vedere raportul Comisiei pentru afaceri juridice ( A7-0348/2011 ),
A. întrucât Grupul de lucru consultativ al serviciilor juridice din cadrul Parlamentului European, Consiliului şi Comisiei consideră că propunerea respectivă nu cuprinde nicio modificare de fond în plus faţă de cele identificate ca atare în propunere şi întrucât, în ceea ce priveşte codificarea dispoziţiilor rămase nemodificate din documentele anterioare împreună cu modificările respective, propunerea conţine o codificare simplă a textelor existente, fără nicio modificare de fond,
1. adoptă în primă lectură poziţia prezentată în continuare, luând în considerare recomandările Grupului de lucru consultativ al serviciilor juridice ale Parlamentului European, Consiliului şi Comisiei;
2. solicită Comisiei să îl sesizeze din nou în cazul în care intenţionează să modifice în mod substanţial această propunere sau să o înlocuiască cu un alt text;
3. încredinţează Preşedintelui sarcina de a transmite Consiliului, Comisiei şi parlamentelor naţionale poziţia Parlamentului.
Amendamentul
1
Propunere de directivă
Referirea 1
Textul propus de Comisie
Amendamentul
având în vedere Tratatul privind funcţionarea Uniunii Europene, în special articolul 50 alineatul (2) litera (g),
având în vedere Tratatul privind funcţionarea Uniunii Europene, în special articolul 50 alineatul (1) şi alineatul (2) litera (g),
Justificare
Temeiul juridic care permite Parlamentului European şi Consiliului să adopte directive, în conformitate cu procedura legislativă ordinară, este stabilit la articolul 50 alineatul (1) din TFUE.
Prin urmare, acesta este alineatul care trebuie citat.
Amendamentul
2
Propunere de directivă
Articolul 6
Textul propus de Comisie
Amendamentul
Articolul 6
Articolul 6
(1) Legislaţiile statelor membre impun, pentru constituirea unei societăţi comerciale sau pentru acordarea autorizaţiei de începere a activităţii, subscrierea unui capital minim în valoare de cel puţin 25 000 EUR.
(1) Legislaţiile statelor membre impun, pentru constituirea unei societăţi comerciale sau pentru acordarea autorizaţiei de începere a activităţii, subscrierea unui capital minim în valoare de cel puţin 25 000 EUR.
(2) La fiecare cinci ani, Parlamentul European şi Consiliul, hotărând la propunerea Comisiei, examinează şi, dacă este nevoie, revizuiesc valorile exprimate în alineatul (1) în 1 euro , ţinând cont, pe de o parte, de evoluţia economică şi monetară din Uniune şi, pe de altă parte, de tendinţa de a permite doar întreprinderilor mari şi mijlocii să opteze pentru formele de societate comercială enumerate în Anexa I .
(2) La fiecare cinci ani, Parlamentul European şi Consiliul, hotărând la propunerea Comisiei în conformitate cu articolul 50 alineatul (1) şi alineatul (2) litera (g) din Tratatul privind funcţionarea Uniunii Europene , examinează şi, dacă este nevoie, revizuiesc valorile exprimate în alineatul (1) în euro , ţinând cont, pe de o parte, de evoluţia economică şi monetară din Uniune şi, pe de altă parte, de tendinţa de a permite doar întreprinderilor mari şi mijlocii să opteze pentru formele de societate comercială enumerate în Anexa I .
Justificare
Propunerea Comisiei prevede, la considerentul 14, că, în lumina hotărârii Curţii de Justiţie din 6 mai 2008 în cauza C-133/06
Hotărârea Curţii de Justiţie din 6 mai 2008 în cauza C-133/06, Parlamentul/Consiliul [2008], Rec. p.
I-3189. , se consideră necesară reformularea prezentului articol în scopul de a elimina un temei juridic secundar existent şi de a conferi atât Parlamentului European, cât şi Consiliului competenţa de a examina şi, în cazul în care este necesar, a revizui valorile menţionate la alineatul (1).
Avizul Grupului de lucru consultativ, aflat în anexă, a recomandat înlocuirea temeiului juridic secundar, propus în actuala variantă, cu procedura legislativă ordinară.
Amendamentul propus urmează această linie.
ANEXĂ: AVIZUL GRUPULUI CONSULTATIV AL SERVICIILOR JURIDICE ALE PARLAMENTULUI EUROPEAN, CONSILIULUI ŞI COMISIEI
GRUPUL DE LUCRU CONSULTATIV
AL SERVICIILOR JURIDICE
Bruxelles, 5 iulie 2011
AVIZ
ÎN ATENŢIA PARLAMENTULUI EUROPEAN
CONSILIULUI
COMISIEI
Propunerea de directivă a Parlamentului European şi a Consiliului de coordonare, în vederea echivalării, a garanţiilor impuse societăţilor comerciale în statele membre, în înţelesul articolului 54 al doilea paragraf din Tratatul privind funcţionarea Uniunii Europene, pentru protejarea intereselor asociaţilor sau terţilor, în ceea ce priveşte constituirea societăţilor comerciale pe acţiuni şi menţinerea şi modificarea capitalului acestora
COM(2011) 29 final din 1.2.2011 – 2011/0011 (COD)
Având în vedere Acordul interinstituţional din 28 noiembrie 2001 privind metoda de lucru accelerată pentru reformularea actelor legislative, în special punctul 9 din acesta, Grupul consultativ alcătuit din reprezentanţi ai serviciilor juridice din cadrul Parlamentului European, Consiliului şi Comisiei s-a întrunit, la 11 februarie, 17 martie şi la 18 mai 2011, în cadrul unor reuniuni consacrate, printre altele, propunerii susmenţionate, prezentată de Comisie.
Cu ocazia acestor reuniuni
Grupul de lucru consultativ a avut la dispoziţie versiunile în limbile engleză, franceză şi germană ale propunerii şi a lucrat pe baza versiunii în limba engleză, versiunea lingvistică originală a textului examinat. , în urma examinării prezentei propuneri, Grupul de lucru consultativ a convenit că, pentru prezentarea corectă a modificării de fond propuse de Comisie (constând din înlocuirea unui al doilea temei juridic prin procedura legislativă ordinară), la articolul 6 alineatul (2), în locul sintagmei „ Parlamentul European şi Consiliul, la propunerea Comisiei ”, ar fi recomandabil să se utilizeze sintagma „ Parlamentul European şi Consiliul, hotărând în conformitate cu procedura legislativă ordinară şi după consultarea Comitetului Economic şi Social ”.
În ceea ce priveşte modul în care modificarea de fond propusă ar fi trebuit să fie identificată în proiectul de text reformat, toate cele trei servicii juridice sunt de părere că modificarea propusă de Comisie la articolul 6 alineatul (2) ar fi trebuit identificată prin dubla subliniere şi imprimarea pe fond gri a noi formulări, „Parlamentul European şi Consiliul, hotărând în conformitate cu procedura legislativă ordinară şi după consultarea Comitetului Economic şi Social”.
Serviciul Juridic al Consiliului opinează însă că şi restul formulării, rămasă neschimbată, din articolul 6 alineatul (2) din propunere ar fi trebuit să fie imprimată pe fond gri, deoarece între conţinutul măsurilor de adoptat în temeiul dispoziţiilor în cauză şi procedura prevăzută pentru adoptarea lor există o legătură inextricabilă.
În consecinţă, alegerea politică a legiuitorului nu poate fi, în această privinţă, limitată doar la aspectul procedural al dispoziţiilor în cauză, ci trebuie extinsă şi la conţinutul respectivelor măsuri.
Cu excepţia opiniei diferite a Serviciului Juridic al Consiliului, menţionată mai sus, examinarea propunerii a permis Grupului de lucru consultativ să conchidă că propunerea nu conţine nicio modificare de fond, în afara celor care au fost identificate ca atare în propunere sau în prezentul aviz.
De asemenea, grupul de lucru a concluzionat că, în ceea ce priveşte codificarea dispoziţiilor neschimbate ale actului precedent cu respectivele modificări de fond, propunerea se limitează la o simplă codificare a actelor existente, fără modificări de fond ale acestora.
C. PENNERA H. LEGAL L. ROMERO REQUENA
Jurisconsult Jurisconsult Director
PROCEDURĂ
Titlu
Coordonarea garanţiilor impuse societăţilor comerciale, în înţelesul articolului 54 al doilea paragraf din Tratatul privind funcţionarea Uniunii Europene (Reformare)
Referinţe
COM(2011)0029 – C7-0037/2011 – 2011/0011(COD)
Data prezentării la PE
1.2.2011
Comisie competentă în fond
Data anunţului în plen
JURI
14.2.2011
Raportor(i)
Data numirii
Klaus-Heiner Lehne
28.2.2011
Examinare în comisie
11.4.2011
Data adoptării
11.10.2011
Rezultatul votului final
+:
–:
0:
24
Membri titulari prezenţi la votul final
Raffaele Baldassarre, Luigi Berlinguer, Sebastian Valentin Bodu, Françoise Castex, Christian Engström, Marielle Gallo, Lidia Joanna Geringer de Oedenberg, Sajjad Karim, Klaus-Heiner Lehne, Antonio Masip Hidalgo, Jiří Maštálka, Alajos Mészáros, Bernhard Rapkay, Evelyn Regner, Francesco Enrico Speroni, Dimitar Stoyanov, Diana Wallis, Rainer Wieland, Cecilia Wikström, Tadeusz Zwiefka
Membri supleanţi prezenţi la votul final
Kurt Lechner, Eva Lichtenberger, Toine Manders
Membri supleanţi [articolul 187 alineatul (2)] prezenţi la votul final
Giuseppe Gargani
Data depunerii
13.10.2011
