ÎNTREBARE ORALĂ URMATĂ DE O DEZBATERE O-0127/09
în conformitate cu articolul 115 din Regulamentul de procedură
de
Paolo De Castro
, în numele Comisia pentru agricultură şi dezvoltare rurală
Comisiei
Subiect: Revizuirea bugetului 2009-2010
Un proiect de comunicare a Comisiei Europene, intitulat „Un program de reforme pentru o Europă globală – Reforma bugetului pentru o Europă în schimbare”, a fost supus atenției Comisiei pentru agricultură și dezvoltare rurală.
Susține Comisia afirmația de la capitolul „4.3 Resurse terestre și maritime ” din această comunicare, potrivit căreia viitoarele reforme ale PAC „trebuie să promoveze o nouă reducere semnificativă a ponderii globale din bugetul UE ocupate de agricultură, disponibilizându-se astfel credite pentru noi priorități”(p.
17)?
Favorizează Comisia ideea din document potrivit căreia „ar putea fi atribuită o mai mare responsabilitate statelor membre privind actualele cheltuieli PAC, iar ajutoarele directe ar putea fi cofinanțate prin contribuții naționale”(p.
19)?
În partea consacrată noilor provocări (p.
18), proiectul de comunicare menționează că „sectorul agricol trebuie să depună mai multe eforturi pentru a reduce efectele schimbărilor climatice, cu menținerea competitivității și a fiabilității.
Inovațiile și proiectele comune de cercetare privind tehnologiile de producție agricolă, potențialul de reducere a efectelor schimbărilor climatice, precum și noii agenți patogeni și noile boli sunt factori-cheie în acest sens.
Sectorul agricol european va trebui să contribuie la reducerea emisiilor de gaze cu efect de seră și la dezvoltarea utilizării terenurilor pentru depozitarea carbonului.
Acesta va trebui, de asemenea, să răspundă așteptărilor societății europene în vederea garantării calității alimentelor, biodiversității, resurselor de apă și bunăstării animalelor”.
Își dă Comisia seama că, pentru a putea face față acestor provocări, vor fi necesare investiții masive în agricultură, ceea ce contravine obiectivului de reducere bugetară semnificativă?
