P6_TA(2008)0575
Mijloacele de măsurare şi metodele de control metrologic (reformare)***I
A6-0429/2008
Rezoluţia legislativă a Parlamentului European din 4 decembrie 2008 referitoare la propunerea de directivă a Parlamentului European şi a Consiliului privind dispoziţiile comune pentru mijloacele de măsurare şi metodele de control metrologic (reformare) ( COM(2008)0357 – C6-0237/2008 – 2008/0123(COD) )
(Procedura de codecizie – reformare)
Parlamentul European
, –
având în vedere propunerea Comisiei prezentată Parlamentului European şi Consiliului ( COM(2008)0357 ),
–
având în vedere articolul 251 alineatul (2) şi articolul 95 din Tratatul CE, în temeiul cărora propunerea a fost prezentată de către Comisie ( C6-0237/2008 ),
–
având în vedere Acordul interinstituţional din 28 noiembrie 2001 privind utilizarea mai structurată a tehnicii de reformare a actelor legislative JO C 77, 28.3.2002, p.
1.
;
–
având în vedere angajamentele reprezentantului Consiliului, exprimate în scrisoarea din 3 decembrie 2008, de a adopta propunerea, în conformitate cu articolul 251 alineatul (2) din Tratatul CE și cu recomandările grupului de lucru consultativ al serviciilor juridice din cadrul Parlamentului European, Consiliului și Comisiei,
–
având în vedere articolul 80a şi articolul 51 din Regulamentul său de procedură,
–
având în vedere raportul Comisiei pentru afaceri juridice ( A6-0429/2008 ),
A.
întrucât grupul consultativ al serviciilor juridice ale Parlamentului European, Consiliului şi Comisiei consideră că propunerea în cauză nu cuprinde nicio modificare de fond în afara celor care au fost identificate ca atare în propunere şi întrucât, în ceea ce priveşte codificarea dispoziţiilor rămase nemodificate din actele precedente cu respectivele modificări, propunerea se limitează la o simplă codificare a actelor existente, fără modificări de fond ale acestora,
1.
aprobă propunerea Comisiei, astfel cum a fost adaptată pentru a ţine seama de recomandările grupului consultativ al serviciilor juridice ale Parlamentului European, Consiliului şi Comisiei;
2.
solicită Comisiei să îl sesizeze din nou, în cazul în care intenţionează să modifice în mod substanţial această propunere sau să o înlocuiască cu un alt text;
3.
încredinţează Preşedintelui sarcina de a transmite Consiliului şi Comisiei poziţia Parlamentului.
