Răspuns dat de dl Barrot în numele Comisiei
(17 noiembrie 2009)
În 1997, Comunitatea Europeană a creat un sistem comunitar de avertizare rapidă care funcționează ca mecanism de răspuns rapid la noile substanțe psihoactive de pe piața ilegală de droguri Acțiunea comună 97/396 înlocuită de Decizia 2005/387/JAI a Consiliului din 10 mai 2005 privind schimbul de informații, evaluarea riscurilor și controlul noilor substanțe psihoactive, JO L 127, 20.5.2005 . .
Acest instrument prevede un cadru legal, după realizarea unei evaluări atente a riscurilor, pentru plasarea acestor substanțe sub control pe întreg teritoriul UE.
Potrivit Observatorului European pentru Droguri și Toxicomanie (EMCDDA), până în prezent au fost identificate peste 90 de substanțe prin acest sistem.
În 2008, statele membre au raportat EMCDDA și Europol 13 noi substanțe psihoactive prin intermediul sistemului.
Dintre acestea, 11 erau noi droguri de sinteză, iar două erau plante.
Traficul mascat cu substanțe halucinogene ar trebui raportat prin intermediul sistemului de avertizare rapidă, pentru a alerta celelalte state membre.
În temeiul normelor europene privind siguranța produselor Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor, JO L 11, 15.1.2002 . , statele membre dispun de competența necesară pentru a acționa împotriva oricărui produs care poate prezenta riscuri pentru sănătatea și siguranța consumatorilor, având totodată obligația de a face acest lucru imediat ce constată existența unor astfel de riscuri.
