Întrebarea cu solicitare de răspuns scris E-012183/2011
adresată Comisiei
Articolul 117 din Regulamentul de procedură
Petru Constantin Luhan (PPE)
(21 decembrie 2011)
Subiect: Nevoia de cunoștințe a orașelor
În 2011, publicarea documentului Cities of tomorow - Challenges, visions, ways forward , realizat de Comisia Europeană, DG Regio, a oferit o serie de analize și propuneri pentru orașele europene.
Este însă menționată și nevoia unei baze solide de cunoștințe la nivelul orașelor, ce implică o bună înțelegere a punctelor lor forte și a slăbiciunilor, conștiința propriei diversități, creativitate, capital social.
Cum crede Comisia că orașele, prin administrație și alte organizații, vor fi capabile de o astfel de performanță?
Există un plan de instruire a experților, fie ei funcționari publici sau experți din mediul privat, cu sprijin european?
