Ajutorul de stat pentru minele de cărbune trebuie redus gradual până în 2018
Industrie
Şedinţe plenare
2010-11-23 - 13:16
Închiderea minelor necompetitive nu va determina reducerea emisiilor de CO2, ci va avea consecințe sociale serioase, de această măsură fiind afectate și minele din valea Jiului.
Rezoluția adoptată de Parlamentul European prelungește termenul limită pentru operațiunile de subvenționare a producției de huilă până la 31 decembrie 2018.
Închiderea unor astfel de mine a fost principalul punct al dezbaterii cu deputații europeni, având în vedere că termenul propus de Comisia Europeană (1 octombrie 2014) este considerat arbitrar.
Termenul limită pentru închiderea minelor trebuie să asigure o soluție acceptabilă din punct de vedere social, fără să antreneze concedieri în masă în anumite state membre, se arată în textul adoptat de deputați.
Deși Parlamentul European are doar un rol consultativ în cadrul procedurii privind acest subiect, poziția sa privind necesitatea extinderii termenului limită pentru acordarea ajutoarelor de stat este un semnal politic puternic pentru Consiliu.
Soarta celor aproximativ 100 000 de lucrători dina cest domeniu depinde de acesta.
Unitățile de producere a cărbunelui trebuie închise definitiv conform unui plan de închidere, dacă ele nu au devenit competitive înainte de termenul limită fixat și dacă nevoile energetice ale Uniunii nu necesită menținerea lor în funcțiune.
Membrii Parlamentului European propun de asemenea ca ajutorul de stat să acopere costurile pentru cercetare și investiții tehnologice prevăzute pentru a reduce emisiile poluante.
Consiliu trebuie să ia o decizie pe 10 decembrie privind adoptarea unui nou regulament, pentru a înlocui "regulamentul privind cărbunele", care nu va mai fi valabil începând cu 31 decembrie 2010.
Informații de background
Sectorul cărbunelui oferă locuri de muncă pentru aproximativ 100 000 de oameni.
Minele care se bazează pe ajutor pentru operare se află mai ales în regiunea Ruhr din Germania, în nord-vestul Spaniei și în Valea Jiului din România .
Proporția cărbunelui în producția de electricitate din România este de aproximativ 40%, din care majoritatea este huilă.
Regulamentul propus va permite statelor membre să acorde un ajutor degresiv destinat să acopere pierderile curente de producție, oricare nou ajutor în acest sector fiind condiționat de prezentarea unui plan de închidere definitivă.
Acest ajutor ar trebui să fie acordat în mod degresiv pentru o perioadă maximă de 10 ani.
Statele membre pot acorda un ajutor de stat destinat să acopere costurile excepționale, precum cele sociale și de mediu, beneficiile sociale și costurile legate de reabilitarea fostelor exploatări de cărbune.
Raportul Rapkay a fost adoptat cu 465 voturi pentru, 159 împotrivă și 39 de abțineri.
20101123IPR97948 Profilul raportorului Textele adoptate vor fi disponibile aici (selectați 23 noiembrie) Urmăriți dezbaterea în direct - EP Live
RO
1
LINK
/members/public/yourMep/view.do?name=rapkay&partNumber=1&language=RO&id=1906
RO
2
LINK
/activities/plenary/ta/calendar.do?language=RO
RO
3
LINK
/eng-internet-publisher/eplive/public/default.do?language=ro
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
