Răspuns dat de dna Vassiliou, în numele Comisiei
(15 septembrie 2009)
Comisia este conștientă de importanța pe care o are pentru Ungaria producția de foie gras de gâscă.
Producția de foie gras este reglementată de Directiva 98/58/CE privind protecția animalelor de fermă JO L 221, 8.8.1998 .
Prezenta directivă urmărește aplicarea Convenției europene pentru protecția animalelor de fermă din 1976 (denumită în continuare „convenția”) Comunitatea a aprobat această convenție prin Decizia 78/923/CEE, JO L 323, 17.11.1978 în legislația comunitară.
Recomandarea referitoare la gâștele domestice și încrucișări ale acestora (denumită în continuare „recomandarea”) Recomandare privind gâștele domestice (anser anser f.domesticus, anser cygnoides f.domesticus) și încrucișările acestora (adoptată de T-AP la 22 iunie 1999) se referă la producerea de foie gras provenit de la aceste animale; aceasta a fost adoptată în 1999 cu sprijinul Comunității.
Convenția și recomandările ulterioare ale acesteia fac parte din dreptul comunitar.
Recomandarea menționată anterior nu interzice ca atare producția de foie gras de gâscă.
Dimpotrivă, recomandarea recunoaște în mod explicit legalitatea producției de foie gras ca atare și nu face decât să impună țărilor care permit producția de foie gras, precum Ungaria, anumite obligații, adică inter alia , obligă țările care permit producția de foie gras să încurajeze cercetările privind aspectele sale legate de bunăstare și privind metode alternative, care nu includ gavajul.
De asemenea, recomandarea prevede că, până la apariția de noi dovezi științifice privind metode alternative și aspecte legate de bunăstare, producția de foie gras continuă doar acolo unde ea constituie o practică curentă și, în acest caz, numai în conformitate cu standardele stabilite în legislația națională.
Autoritățile competente monitorizează acest tip de producție pentru a asigura punerea în aplicare a dispozițiilor recomandării.
În sfârșit, susținerea și inițierea de inițiative internaționale pentru a spori conștientizarea și pentru a crea un consens mai larg privind bunăstarea animalelor reprezintă una dintre principalele domenii de acțiune definite în Planul de acțiune comunitar privind protecția și bunăstarea animalelor http://ec.europa.eu/food/animal/welfare/actionplan/actionplan_en.htm .
În această privință, Comisia Europeană cooperează cu partenerii săi comerciali internaționali care au elaborat la rândul lor politici de bunăstare a animalelor pentru a ajunge la o înțelegere comună privind punerea în aplicare a unor standarde de bunăstare a animalelor reciproc acceptate, inclusiv în contextul unor acorduri multilaterale și bilaterale CE specifice.
CE a condus dezbaterile în cele mai relevante foruri multilaterale, precum OMC sau Organizația mondială pentru sănătatea animală cu obiectivul final de a împărtăși recunoașterea importanței acordate de CE standardelor de bunăstare a animalelor, evitând, în același timp, ca măsurile referitoare la bunăstarea animalelor să devină restricții mascate pentru importuri.
