Comisia pentru libertăți civile, justiție și afaceri interne
PROIECT DE PROGRAM
Audiere
Punerea în aplicare a Cartei drepturilor fundamentale a Uniunii Europene la doi ani de la intrarea în vigoare a Tratatului de la Lisabona
Joi, 10 noiembrie 2011, 15.00 – 18.30
Parlamentul European, Bruxelles
Sala: Paul-Henri Spaak (PHS) 1 A 002
Parlamentul European ocupă o poziție unică prin rolul său de actor în domeniul drepturilor omului.
Acesta joacă un rol decisiv în majoritatea proceselor de legiferare și de elaborare a politicilor.
Mai mult, Parlamentul este o parte litigantă cu statut special în fața Curții de Justiție a Uniunii Europene.
În plus, Parlamentul are posibilitatea de a sprijini alți actori în apărarea drepturilor omului, de a sprijini activitatea de urmărire în justiție a încălcărilor drepturilor omului, de a asigura respectarea obligațiilor privind drepturilor omului și de a dezvolta o înțelegere progresivă a drepturilor omului.
Activismul în ceea ce privește necesitatea de a „respecta, promova, proteja și aplica” drepturile omului poate sprijini inițiativele politice ale actorilor naționali, transnaționali și internaționali.
Acesta poate reprezenta baza pentru o participare democratică mai puternică în politica transnațională.
În Rezoluția sa din 1 decembrie 2010 referitoare la situația drepturilor fundamentale în Uniunea Europeană (2009) – punerea efectivă în aplicare după intrarea în vigoare a Tratatului de la Lisabona, Parlamentul European a invitat „toate instituțiile UE, guvernele și parlamentele statelor membre să elaboreze în cadrul noului cadru instituțional și juridic creat prin Tratatul de la Lisabona o politică internă cuprinzătoare în materie de drepturile omului pentru UE, care să ofere mecanisme eficiente de responsabilizare, atât la nivel național, cât și la nivelul UE, cu scopul de a combate încălcările drepturilor omului”.
În contextul rapoartelor prezentate de Agenția pentru Drepturi Fundamentale și de Comisia Europeană, obiectivul audierii pe tema drepturilor omului organizate de Comisia LIBE este acela de a evalua efortul depus de UE în vederea respectării, protejării, promovării și aplicării drepturilor omului, la doi ani de la intrarea în vigoare a Tratatului de la Lisabona.
Ordinea lucrărilor
15.00 - 16.25 SESIUNEA I: Apărarea și promovarea drepturilor fundamentale în Uniunea Europeană și în Consiliul Europei
REMARCI INTRODUCTIVE ale dnei Kinga Gál, vicepreședinta Comisiei pentru libertăți civile, justiție și afaceri din Parlamentul European și ale dnei Monika FLAŠÍKOVÁ BEŇOVÁ (S&D), raportoare pentru Raportul referitor la apărarea drepturilor fundamentale în UE
15.10 - 15.20 Paul NEMITZ, director pentru drepturi fundamentale și cetățenie, Comisia Europeană
15.20 - 15.30 Thomas HAMMARBERG, comisar pentru drepturile omului, Consiliul Europei
15.30 - 15.40 Cezar HERMA, director al Departamentului pentru dreptul Uniunii Europene din cadrul Ministerului Afacerilor Externe, Președinția poloneză a Consiliului Uniunii Europene
15.40 - 15.50 Kerstin LUNDGREN, membră a Adunării Parlamentare a Consiliului Europei (APCE)
15.50 - 16.00 Nicolas BEGER, director al Biroului de pe lângă Instituțiile Europene al Amnesty International
16.00 - 16.25 DEZBATERE
16.25- 17.40 SESIUNEA II: Posibilitatea invocării în instanță a drepturilor fundamentale
16.25 - 16.35 Egils LEVITS, judecător al Curții de Justiție a Uniunii Europene
16.35 - 16.45 Françoise TULKENS, vicepreședinte al Curții Europene a Drepturilor Omului
16.45 - 16.55 Gabriel N. TOGGENBURG, director de programe de cercetare, Agenția pentru Drepturi Fundamentale a Uniunii Europene, Departamentul pentru egalitate și drepturile cetățenilor
16.55 - 17.05 Éamonn MAC AODHA, director executiv al Comisiei irlandeze pentru drepturile omului
17.05 - 17.15 Judith SUNDERLAND, cercetător principal pentru Europa de Vest în cadrul Human Rights Watch
17.15 - 17.40 DEZBATERE
17.40 - 18.30 SESIUNEA III: Agenda cetățenilor pentru drepturile fundamentale
17.40 - 17.50 Pierre BAUSSAND, director al Platformei sociale
17.50 - 18.00 Peter HUSTINX, Autoritatea Europeană pentru Protecția Datelor (AEPD)
18.00 - 18.10 Tracey GURD, responsabil-promotor șef pentru Open Society Justice Initiative (Inițiativa pentru justiție a Open Society Foundations)
18.10 - 18.30 DEZBATERE
REMARCI FINALE ale dnei Monika FLAŠÍKOVÁ BEŇOVÁ (S&D), raportoare pentru raportul referitor la apărarea drepturilor fundamentale în UE, și ale dnei Kinga Gál, vicepreședinta Comisiei pentru libertăți civile, justiție și afaceri din Parlamentul European.
ANEXĂ
ORIENTĂRI PRACTICE PENTRU DEZBATERE
• Pentru a permite cât mai multor parlamentari să ia cuvântul în cadrul dezbaterilor, durata intervențiilor va fi limitată la două minute pentru fiecare intervenție sau întrebare.
Vorbitorii care doresc să-și completeze intervențiile o vor putea face în scris, după ce au prezentat un document (redactat, dacă se poate, în limba engleză sau franceză), în prealabil, la secretariat (email:
libe-secretariat@europarl.europa.eu .
Aceste documente vor fi distribuite în timpul reuniunii.
• Documentele reuniunii vor fi postate treptat la secțiunea AUDIERI a paginii de internet a Comisiei LIBE: http://www.europarl.europa.eu/activities/committees/homeCom.do?language=EN&body=LIBE
NOTĂ IMPORTANTĂ PENTRU CEI CARE DORESC SĂ ASISTE
LA REUNIUNE
Această reuniune este deschisă publicului.
Cu toate acestea, din motive de securitate, participanții care nu au o legitimație de acces în Parlamentul European trebuie să obțină în prealabil un permis de acces.
Persoanele care doresc să obțină un astfel de permis sunt rugate să contacteze secretariatul (libe-secretariat@europarl.europa.eu) înainte de 7 noiembrie 2011 (la prânz).
Este esențial să ne transmiteți NUMELE DVS.
DE FAMILIE, prenumele, data nașterii, cetățenia, tipul de document de identitate (pașaport, carte de identitate, permis de conducere etc.), numărul acestuia, adresa și întreprinderea/instituția/organizația pe care o reprezentați.
În lipsa acestor informații, Serviciul Securitate nu va elibera permise de acces.
Secretariatul seminarului
Telefon
Adresă
E-mail
Diana CIUCHE
Administrator
+32.2.28.41.197
European Parliament
Rue Wiertz 60
RMD 04J048
B-1047 Brussels
diana.ciuche@europarl.europa.eu
Angela HRINCESCU
Asistentă
+32.2.28.41.544
European Parliament
Rue Wiertz 60
RMD 04J008
B-1047 Brussels
angela.hrincescu@europarl.europa.eu
