Răspuns dat de dl Barrot în numele Comisiei
(9 iunie 2009)
De la 9 aprilie 2009, Republica Moldova a reintrodus obligativitatea vizei pentru cetăţenii români.
În timp ce articolul 14 din Acordul dintre Comunitatea Europeană şi Republica Moldova privind facilitarea eliberării vizelor Acord între Comunitatea Europeană și Republica Moldova privind facilitarea eliberării vizelor ( OJ L 334, 19.12.2007, p.
169 ). permite reintroducerea obligativităţii vizelor pentru cetăţenii UE, reintroducerea obligativităţii vizei doar pentru cetăţenii unui singur stat membru constituie un tratament discriminatoriu al cetăţenilor UE, pe care Comisia îl consideră inacceptabil.
Comisia şi-a formulat obiecţiile faţă de decizia Republicii Moldova cu ocazia mai multor întâlniri cu autorităţile acestei ţări, inclusiv cu ocazia reuniunii Comitetului mixt de gestionare a acordului privind facilitarea eliberării vizelor, menţionat anterior (13 mai 2009).
Comisia va continua să depună eforturi pentru anularea deciziei Republicii Moldova de a reintroduce obligativitatea vizelor pentru cetăţenii României.
