A6-0121/2009
6.3.2009
*
RAPORT
referitor la propunerea de directivă a Consiliului de modificare a Directivelor 92/79/CEE, 92/80/CEE și 95/59/CE privind structura și ratele accizelor aplicate tutunului prelucrat
(COM(2008)0459 – C6‑0311/2008 – 2008/0150(CNS))
Comisia pentru afaceri economice și monetare
Raportor:
Zsolt László Becsey
PE 415.319v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
Page
PROIECT DE REZOLUȚIE LEGISLATIVĂ A PARLAMENTULUI EUROPEAN Error!
Bookmark not defined.
EXPUNERE DE MOTIVE...........................................................
Error!
Bookmark not defined.
PROCEDURĂ.............................................................................
Error!
Bookmark not defined.
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de directivă a Consiliului de modificare a Directivelor 92/79/CEE, 92/80/CEE și 95/59/CE privind structura și ratele accizelor aplicate tutunului prelucrat
( COM(2008)0459 – C6‑0311/2008 – 2008/0150(CNS) )
(Procedura de consultare)
Parlamentul European,
– având în vedere propunerea Comisiei prezentată Consiliului ( COM(2008)0459 ),
– având în vedere articolul 93 din Tratatul CE, în temeiul căruia a fost consultat de către Consiliu ( C6–0311/2008 ),
– având în vedere articolul 51 din Regulamentul său de procedură,
– având în vedere raportul Comisiei pentru afaceri economice și monetare ( A6–0121/2009 ),
1. aprobă propunerea Comisiei astfel cum a fost modificată;
2. invită Comisia să își modifice propunerea în consecință, în conformitate cu articolul 250 alineatul (2) din Tratatul CE;
3. invită Consiliul să informeze Parlamentul, în cazul în care intenționează să se îndepărteze de la textul aprobat de acesta;
4. solicită Consiliului să îl consulte din nou, în cazul în care intenționează să modifice în mod substanțial propunerea Comisiei;
5. încredințează Președintelui sarcina de a transmite Consiliului și Comisiei poziția Parlamentului.
Amendamentul
1
Propunere de directivă – act de modificare
Considerentul 2
Textul propus de Comisie
Amendamentul
(2) În vederea garantării funcționării corecte a pieței interne și, în același timp, a unui nivel ridicat de protecție a sănătății, astfel cum se prevede la articolul 152 din Tratatul CE, având în vedere apartenența Comunității la Convenția-cadru a Organizației Mondiale a Sănătății privind controlul tutunului (FCTC), sunt necesare diferite modificări în acest domeniu.
Modificările trebuie să aibă în vedere situația dominantă pentru fiecare dintre diferitele produse din tutun.
(2) În vederea garantării funcționării corecte a pieței interne și, în același timp, a unui nivel ridicat de protecție a sănătății, astfel cum se prevede la articolul 152 din Tratatul CE, având în vedere apartenența Comunității la Convenția-cadru a Organizației Mondiale a Sănătății privind controlul tutunului (FCTC), sunt necesare diferite modificări în acest domeniu.
Modificările ar trebui , atunci când este cazul, să aibă în vedere interzicerea fumatului și situația dominantă pentru fiecare dintre diferitele produse din tutun și ar trebui să fie complementare interzicerii reclamelor la tutun și lansării campaniilor de educație.
Ar trebui să se țină seama și de necesitatea de a combate contrabanda din țările terțe și crima organizată, precum și de crearea și extinderea spațiului Schengen.
Justificare
Afirmația conform căreia impozitele au o influență puternică asupra reducerii fumatului este exagerată.
Alte elemente precum educația, interdicția sau modificarea obiceiurilor sociale pot avea, de asemenea, o mare influență asupra sa.
Prețurile scăzute din țările învecinate care au frontiere cu noile state membre necesită creșteri moderate ale prețurilor, care, dacă depășesc un anumit nivel minim, vor avea efecte asupra pieței interne.
Funcționarea corespunzătoare a spațiului Schengen nu ar trebui să fie afectată de controalele polițienești și vamale în regiunile frontaliere doar pentru a proteja consumul național în detrimentul celui public.
Amendamentul
2
Propunere de directivă – act de modificare
Considerentul 3
Textul propus de Comisie
Amendamentul
(3) În ceea ce privește țigaretele, măsurile trebuie simplificate astfel încât să creeze condiții neutre de concurență pentru producători, să reducă fragmentarea piețelor tutunului și să susțină obiectivele în materie de sănătate.
În acest scop, este necesară înlocuirea conceptului de cea mai populară categorie de preț; rata minimă a accizei stabilită pe baza prețului trebuie să facă referire la prețul mediu ponderat de vânzare cu amănuntul, în timp ce valoarea minimă monetar trebuie aplicată tuturor țigaretelor.
Din motive similare, prețul mediu ponderat de vânzare cu amănuntul trebuie să servească de asemenea ca referință de măsurare a ponderii accizei specifice în cadrul sarcinii fiscale totale.
(3) În ceea ce privește țigaretele, măsurile trebuie simplificate astfel încât să creeze condiții neutre de concurență pentru producători, să reducă fragmentarea piețelor tutunului , să garanteze tratamentul egal al tuturor statelor membre, al producătorilor de tutun și al industriei tutunului, să susțină obiectivele în materie de sănătate și să respecte obiectivele macroeconomice, precum rata scăzută a inflației, ținând seama de extinderea zonei euro și de convergența prețurilor .
În acest scop, este necesară înlocuirea conceptului de cea mai populară categorie de preț; acciza minimă pentru toate produsele din tutun în toate statele membre ar trebui să fie exprimată, până la 1 ianuarie 2012, doar ca o componentă specifică percepută pentru fiecare unitate de tutun .
Prețul mediu ponderat de vânzare cu amănuntul ar trebui să servească doar ca referință de măsurare a ponderii accizei specifice în cadrul sarcinii fiscale totale.
Statele membre în care nivelul accizelor asupra produselor din tutun este ridicat ar trebui să adopte o politică de moderare în materie de mărire a taxelor, ținând seama de importanța convergenței nivelului de impozitare în cadrul pieței interne.
Justificare
Este necesară abolirea perioadei de tranziție după aderarea așa-numitelor „noi” state membre și, prin urmare, posibilitatea unei practici discriminatorii din partea așa-numitelor vechi state membre în cazul transferului transfrontalier al produselor din tutun în „scopuri” private.
În cazul unei creșteri dramatice a accizelor și, prin urmare, a prețurilor de consum oficiale în aceste state membre, producția și, implicit, furnizarea de tutun brut vor părăsi UE și se vor localiza în statele sale învecinate.
Amendamentul
3
Propunere de directivă – act de modificare
Considerentul 5
Textul propus de Comisie
Amendamentul
(5) În ceea ce privește tutunul tăiat fin pentru rularea țigaretelor, minimele comunitară trebuie exprimate astfel încât să obțină efecte similare celor din domeniul țigaretelor.
În acest scop, este necesar să se prevadă ca nivelurile naționale de taxare să respecte atât o valoarea minimă exprimată ca procent din prețul cu amănuntul, cât și o valoare exprimată ca valoare fixă .
(5) În ceea ce privește tutunul tăiat fin pentru rularea țigaretelor, minimele comunitară trebuie exprimate astfel încât să obțină efecte similare celor din domeniul țigaretelor.
În acest scop, ar trebui să se prevadă ca nivelurile naționale de taxare să respecte o valoare minimă exprimată ca o taxă fixă percepută pentru fiecare unitate de tutun până la 1 ianuarie 2012 .
Justificare
Atât în cazul țigaretelor, cât și al tutunului tăiat fin, modificarea ratei minime a accizei exprimate în Euro face ca incidența minimă a accizei exprimată ca procent din prețul de vânzare cu amănuntul să fie superfluă.
Amendamentul
4
Propunere de directivă – act de modificare
Considerentul 7
Textul propus de Comisie
Amendamentul
(7) O mai mare convergență ar contribui de asemenea la garantarea unui nivel ridicat de protecție a sănătății umane.
Nivelul de taxare este un element fundamental al prețului produselor din tutun care influențează, la rândul său, obiceiurile consumatorilor fumători.
Frauda și contrabanda subminează influența taxelor asupra nivelului prețurilor țigaretelor și ale tutunului tăiat fin pentru rularea țigaretelor, punând astfel în pericol îndeplinirea obiectivelor privind controlul tutunului.
(7) O mai mare convergență ar contribui de asemenea la garantarea unui nivel ridicat de protecție a sănătății umane.
Frauda și contrabanda subminează influența taxelor asupra nivelului prețurilor țigaretelor și ale tutunului tăiat fin pentru rularea țigaretelor, punând astfel în pericol îndeplinirea obiectivelor privind controlul tutunului.
Justificare
A se vedea amendamentul 1
Amendamentul
5
Propunere de directivă – act de modificare
Considerentul 8
Textul propus de Comisie
Amendamentul
(8) În scopul realizării unei convergențe ridicate și al reducerii consumului, se impune majorarea nivelurilor minime comunitare de taxare a țigaretelor și a tutunului tăiat fin pentru rularea țigaretelor.
(8) În scopul realizării unei convergențe ridicate și al reducerii consumului, se impune majorarea moderată a nivelurilor minime comunitare de taxare a țigaretelor și a tutunului tăiat fin pentru rularea țigaretelor.
Justificare
Atât în cazul țigaretelor, cât și al tutunului tăiat fin, modificarea ratei minime a accizei exprimate în Euro face ca incidența minimă a accizei exprimată ca procent din prețul de vânzare cu amănuntul să fie superfluă.
Amendamentul
6
Propunere de directivă – act de modificare
Considerentul 10
Textul propus de Comisie
Amendamentul
(10) În interesul taxării corecte și uniforme, definiția țigaretelor , a trabucurilor și a țigaretelor de foi, precum și a altor tipuri de tutun de fumat , trebuie adaptată astfel încât rulourile de tutun care, în funcție de lungime, pot fi considerate a reprezenta două țigarete sau mai multe, să fie tratate drept două țigarete sau mai multe în scopul stabilirii accizelor ; un tip de trabuc asemănător în multe aspecte unei țigarete să fie tratat drept țigaretă în scopul stabilirii accizelor; iar tutunul de fumat asemănător în multe aspecte tutunului tăiat fin pentru rularea țigaretelor să fie tratat drept tutun tăiat fin, în scopul stabilirii accizelor.
(10) În interesul taxării corecte și uniforme, definiția țigaretelor și a altor tipuri de tutun de fumat ar trebui adaptată astfel încât rulourile de tutun care, în funcție de lungime, pot fi considerate a reprezenta două țigarete sau mai multe, să fie tratate drept două țigarete sau mai multe în scopul stabilirii accizelor , iar tutunul de fumat asemănător în multe aspecte tutunului tăiat fin pentru rularea țigaretelor să fie tratat drept tutun tăiat fin, în scopul stabilirii accizelor.
Justificare
Clasificarea ar trebui făcută ținându-se seama de conținutul efectiv al produsului din tutun și nu de aspectul său sau de modalitatea de producție.
Amendamentul
7
Propunere de directivă – act de modificare
Articolul 1 – punctul 1
Directiva 92/79/CEE
Articolul 2 – alineatul 1
Textul propus de Comisie
Amendamentul
(1) Statele membre garantează că acciza (taxa specifică și taxa ad valorem) pe țigarete reprezintă cel puțin 57% din prețul mediu ponderat de vânzare cu amănuntul al țigaretelor vândute.
Acciza respectivă nu va fi mai mică de 64 EUR pentru 1 000 de țigarete , indiferent de prețul mediu ponderat de vânzare cu amănuntul .
(1) Până la 1 ianuarie 2012, statele membre garantează că acciza nu va fi mai mică de 64 EUR pentru 1 000 de țigarete pentru toate tipurile de țigarete .
Cu toate acestea, statele membre care percep o acciză de cel puțin 101 EUR pentru 1 000 de țigarete pe baza prețului mediu ponderat de vânzare cu amănuntul nu au obligația de a respecta cerința de 57% stipulată la primul paragraf.
Justificare
Pe piața internă, nivelul minim ar trebui menționat doar ca o sumă fixă pe fiecare unitate de tutun.
(A se vedea amendamentul 3.)
Amendamentul
8
Propunere de directivă – act de modificare
Articolul 1 – punctul 1
Directiva 92/79/CEE
Articolul 2 – alineatul 2
Textul propus de Comisie
Amendamentul
(2) Începând cu 1 ianuarie 2014, statele membre garantează că acciza (taxa specifică și taxa ad valorem) pe țigarete reprezintă cel puțin 63% din prețul mediu ponderat de vânzare cu amănuntul al țigaretelor vândute.
Acciza respectivă nu va fi mai mică de 90 EUR pentru 1 000 de țigarete , indiferent de prețul mediu ponderat de vânzare cu amănuntul .
(2) Începând cu 1 ianuarie 2014, toate statele membre garantează că acciza pe toate categoriile de țigarete nu va fi mai mică de 75 EUR pentru 1 000 de țigarete sau cu 8 EUR mai mult decât nivelul de la 1 ianuarie 2010 .
Cu toate acestea, statele membre care percep o acciză de cel puțin 122 EUR pentru 1 000 de țigarete pe baza prețului mediu ponderat de vânzare cu amănuntul nu au obligația de a respecta cerința de 63% stipulată la primul paragraf.
Amendamentul
9
Propunere de directivă – act de modificare
Articolul 1 – punctul 1
Directiva 92/79/CEE
Articolul 2 – alineatul 3
Textul propus de Comisie
Amendamentul
(3) Prețul mediu ponderat de vânzare cu amănuntul se stabilește la data de 1 ianuarie a fiecărui an, prin comparație cu anul n-1, pe baza tuturor țigaretelor puse în vânzare pentru consum și a prețurilor cu toate taxele incluse.
(3) Prețul mediu ponderat de vânzare cu amănuntul se stabilește la data de 1 martie a fiecărui an, având ca bază de referință anul n-1, în funcție de cantitatea totală plasată pe piață și de prețurile cu toate taxele incluse.
Justificare
Dată fiind perioada necesară pentru obținerea datelor, nu este suficient timp până la 1 ianuarie pentru a calcula Prețul Mediu Ponderat pentru anul precedent (din ianuarie până în decembrie).
Recomandăm, prin urmare, fixarea datei de 1 martie a fiecărui an.
Astfel, statele membre vor dispune de două luni pentru compilarea datelor de piață.
Amendamentul
10
Propunere de directivă – act de modificare
Articolul 1 – punctul 1
Directiva 92/79/CEE
Articolul 2 – alineatul 5
Textul propus de Comisie
Amendamentul
(5) Statele membre cresc treptat accizele, în scopul îndeplinirii cerințelor menționate la alineatul (2) la datele stabilite la alineatele (2) și respectiv (4) .
(5) Statele membre cresc treptat accizele, în scopul îndeplinirii cerințelor menționate la alineatul (1) până la 1 ianuarie 2012 .
Statele membre în care acciza aplicată la 1 ianuarie 2009 pentru orice categorie de preț de vânzare cu amănuntul depășește 64 EUR pentru 1000 de țigarete nu reduc nivelul accizei.
Justificare
Introducerea acestor măsuri este indispensabilă pentru a evita orice abuz legat de eliminarea incidenței minime a accizei, exprimate ca procent din prețul de vânzare cu amănuntul, o creștere mai moderată a ratei minime a accizei, precum și pentru a evita pe viitor creșterea diferențelor de preț între diferitele state membre învecinate.
Amendamentul
11
Propunere de directivă – act de modificare
Articolul 1 – punctul 1
Directiva 92/79/CEE
Articolul 2 – alineatul 6 – paragraful 1a (nou)
Textul propus de Comisie
Amendamentul
Comisia calculează și publică, cu aceeași ocazie și în scopul informării, prețul european minim pentru țigarete, exprimat în euro sau în monedele naționale, adăugând acciza și TVA percepute pentru un pachet de țigarete cu o valoare de 0 EUR înainte de impozitare.
Justificare
Transparența și interesele publicului, operatorilor și statelor membre necesită ca nivelul european minim de impozitare a țigaretelor să fie publicat oficial, într-o formă clară și simplă .
Amendamentul
12
Propunere de directivă – act de modificare
Articolul 1 – punctul 2
Directiva 92/79/CEE
Articolul 2a
Textul propus de Comisie
Amendamentul
Articolul 2a se înlocuiește astfel:
eliminat
„Articolul 2a
(1) Dacă într-un stat membru apare o modificare a prețului mediu ponderat de vânzare cu amănuntul al țigaretelor, acciza reducându-se sub nivelurile specificate la articolul 2 alineatele (1) și respectiv (2), statul membru în cauză poate amâna ajustarea taxei respective până cel târziu la data de 1 ianuarie a celui de-al doilea an ulterior celui în care are loc modificarea de preț.
(2) Dacă un stat membru majorează rata taxei pe valoarea adăugată pentru țigarete, atunci acesta poate reduce acciza până la o valoare care, exprimată ca procent din prețul mediu ponderat de vânzare cu amănuntul, să fie egală cu majorarea ratei taxei pe valoarea adăugată, exprimată de asemenea ca procent din prețul mediu ponderat de vânzare cu amănuntul, chiar dacă o asemenea ajustare are ca efect reducerea accizei sub nivelurile stipulate la articolul 2 alineatele (1) și respectiv (2), exprimate ca procent din prețul mediu ponderat de vânzare cu amănuntul.
Cu toate acestea, statul membru trebuie să majoreze din nou taxa respectivă, cu scopul de a ajunge cel puțin la nivelurile respective, nu mai târziu de data de 1 ianuarie a celui de-al doilea an ulterior celui în care a avut loc reducerea.”
Justificare
Pentru calendarul destinat actualizării prețului mediu ponderat de vânzare cu amănuntul, a se vedea amendamentul 7.
Amendamentul
13
Propunere de directivă – act de modificare
Articolul 2 – punctul 1
Directiva 92/80/CEE
Articolul 3 – alineatul 1 – paragrafele 8 și 9
Textul propus de Comisie
Amendamentul
Începând cu 1 ianuarie 2010 , statele membre aplică o acciză pe tutunul de fumat tăiat fin pentru rularea țigaretelor de cel puțin 38% din prețul de vânzare cu amănuntul cu toate taxele incluse, și de cel puțin 43 EUR pe kilogram .
Începând cu 1 ianuarie 2014 , statele membre aplică o acciză pe tutunul de fumat tăiat fin pentru rularea țigaretelor fie de cel puțin 50 EUR pe kilogram, fie cu 6 % mai mult decât nivelul de la 1 ianuarie 2012.
Începând cu 1 ianuarie 2014 , statele membre aplică o acciză pe tutunul de fumat tăiat fin pentru rularea țigaretelor de cel puțin 42% din prețul de vânzare cu amănuntul cu toate taxele incluse, și de cel puțin 60 EUR pe kilogram .
Începând cu 1 ianuarie 2012 , statele membre aplică o acciză pe tutunul de fumat tăiat fin pentru rularea țigaretelor fie de cel puțin 43 EUR pe kilogram, fie cu 20 % mai mult decât nivelul de la 1 ianuarie 2010.
Amendamentul
14
Propunere de directivă – act de modificare
Articolul 2 – punctul 1
Directiva 92/80/CEE
Articolul 3 – alineatul 1 – paragrafele 10 și 11
Textul propus de Comisie
Amendamentul
Statele membre majorează treptat nivelul accizei, astfel încât , la 1 ianuarie 2014, să atingă nivelurile minime menționate la paragraful al nouălea .
Statele membre majorează treptat nivelul accizei, astfel încât să atingă acele niveluri minime.
Începând cu 1 ianuarie 2010 , acciza exprimată ca procent, ca valoare pe kilogram sau pentru un număr dat de unități este cel puțin echivalentă cu următoarele valori:
Începând cu 1 ianuarie 2012 , acciza exprimată ca valoare pe kilogram sau pentru un număr dat de unități este cel puțin echivalentă cu următoarele valori:
(a) în cazul trabucurilor sau al țigaretelor de foi, 5% din prețul de vânzare cu amănuntul cu toate taxele incluse sau 12 EUR pentru 1 000 de unități sau pe kilogram;
(a) în cazul trabucurilor sau al țigaretelor de foi, 12 EUR pentru 1 000 de unități sau pe kilogram;
(b) în cazul tutunului de fumat altul decât tutunul tăiat fin pentru rularea țigaretelor, 20% din prețul de vânzare cu amănuntul cu toate taxele incluse sau 22 EUR pe kilogram.
(b) în cazul tutunului de fumat altul decât tutunul tăiat fin pentru rularea țigaretelor, 22 EUR pe kilogram.
Amendamentul
15
Propunere de directivă – act de modificare
Articolul 3 – punctul 4a (nou)
Directiva 95/59/CE
Articolul 9 – alineatul 1 – paragraful 3
Textul propus de Comisie
Amendamentul
(4a) La articolul 9 alineatul (1), paragraful al treilea se înlocuiește cu următorul text:
„Al doilea paragraf nu poate împiedica în niciun fel punerea în aplicare a sistemelor […] naționale în ceea ce privește controlul nivelurilor de preț, respectarea prețurilor impuse sau punerea în aplicare de către autoritatea competentă a unui stat membru a unor măsuri adecvate de limitare a prețurilor aplicabile în cazul tuturor produselor din tutun, în contextul politicii în domeniul sănătății din statul membru respectiv, pentru a descuraja consumul de tutun, în special în rândul tinerilor, cu condiția ca acestea să fie compatibile cu legislația comunitară”.
Justificare
Acest amendament are ca obiectiv alinierea politicilor de prevenire în domeniul tutunului, astfel cum se subliniază în Recomandarea 2003/54/CE a Consiliului, cu Directiva 95/59, în vederea îmbunătățirii controlului în domeniul tutunului.
Amendamentul
16
Propunere de directivă – act de modificare
Articolul 3 – punctul 5
Directiva 95/59/CE
Articolul 16 – alineatul 1
Textul propus de Comisie
Amendamentul
(1) Componenta specifică a accizei nu poate fi mai mică de 10% și mai mare de 75% din sarcina fiscală totale rezultată din combinarea următoarelor:
(1) Componenta specifică a accizei nu poate fi mai mică de 10% începând cu 1 ianuarie 2012, și mai mare de 55% din sarcina fiscală total rezultată din combinarea următoarelor:
(a) acciza specifică;
(a) acciza specifică;
(b) acciza proporțională și taxa pe valoarea adăugată percepute la prețul mediu ponderat de vânzare cu amănuntul.
(b) acciza proporțională și taxa pe valoarea adăugată percepute la prețul mediu ponderat de vânzare cu amănuntul.
Prețul mediu ponderat de vânzare cu amănuntul se stabilește la data de 1 ianuarie a fiecărui an, prin comparație cu anul n-1, pe baza tuturor produselor puse în vânzare pentru consum și a prețurilor cu toate taxele incluse.
Prețul mediu ponderat de vânzare cu amănuntul se stabilește la data de 1 martie a fiecărui an, având ca bază de referință anul n-1, în funcție de cantitatea totală de produse pusă în vânzare pentru consum și de prețurile acestora cu toate taxele incluse.
(1a) Componenta specifică a accizei nu este mai mică de 10 % începând cu 1 ianuarie 2014 și mai mare de 60 % din sarcina fiscală totală rezultată din combinarea următoarelor:
(a) acciza specifică; și
(b) acciza proporțională și taxa pe valoarea adăugată percepute la prețul mediu ponderat de vânzare cu amănuntul.
Prețul mediu ponderat de vânzare cu amănuntul se stabilește la data de 1 martie a fiecărui an, având ca bază de referință anul n-1, în funcție de cantitatea totală de produse pusă în vânzare pentru consum și de prețurile acestora cu toate taxele incluse.
Justificare
Prin stabilirea cotei minime și maxime din componenta specifică a accizei la 10% și respectiv 55% din sarcina fiscală totală, se pot îndeplini două obiective : (1) realizarea unei convergențe moderate a structurii accizei; și (2) menținerea celor două componente ale accizei în toate statele membre și evitarea schimbărilor din contextul concurențial dintre producătorii de țigarete.
EXPUNERE DE MOTIVE
Sinteza propunerii Comisiei
Propunerea Comisiei este prezentată ca un amendament la legislația europeană actuală privind accizele pentru tutun.
Proiectul de directivă prevede o creștere treptată a nivelurilor europene minime de taxare a țigaretelor și a tutunului de fumat tăiat fin până în 2014.
Acesta actualizează totodată definițiile diferitelor tipuri de produse din tutun.
Potrivit Comisiei, această propunere va reduce diferențele dintre nivelurile de taxare a tutunului dintre statele membre și va ajuta la împiedicarea contrabandei cu tutun în cadrul UE.
Prin propunerea sa, Comisia prevede, de asemenea, să contribuie la reducerea consumului de tutun cu 10% în următorii cinci ani.
Pe scurt, Comisia propune:
Abrogarea conceptului MPPC („cea mai populară categorie de preț”) ca punct de referință pentru cerințele minime ale UE privind accizele și pentru măsurarea ponderii accizei specifice în cadrul sarcinii fiscale totale.
Potrivit Comisiei, MMPC, ca punct de reper pentru ratele minime, nu este în conformitate cu obiectivele pieței interne, întrucât necesită o împărțire a piețelor tutunului din statele membre.
Creșterea treptată a nivelurilor minime de taxare pentru țigarete , în conformitate cu obiectivele pieței interne și cu aspectele legate de sănătate.
Acordarea unei mai mari flexibilități statelor membre în aplicarea taxelor specifice și perceperea accizelor minime pe țigarete .
Pentru a evita o situație în care un stat membru aplică exclusiv taxarea specifică în timp ce întru-un stat vecin se aplică exclusiv cea ad valorem, ceea ce ar avea drept rezultat un flux transfrontalier al mărcilor premium din primul stat membru în cel de-al doilea și un flux similar al mărcilor cu prețuri scăzute în direcția opusă, este necesară o coerență a structurilor accizelor, potrivit Comisiei.
Prin urmare, se propune lărgirea marjei de la 5% - 55% la 10% - 75% din sarcina fiscală totală.
Alinierea treptată a ratelor minime pentru tutunul tăiat fin pentru rularea țigaretelor la rata aplicabilă în cazul țigaretelor .
Adaptarea la inflație a cerințelor minime pentru produsele din tutun, altele decât țigaretele și tutunul tăiat fin pentru rularea țigaretelor .
Rata inflației este estimată de Comisie în jur de 2% pe an sau 8% pe întreaga perioadă.
Aplicarea acestui procent la valorile minime specifice și rotunjirea la cea mai apropiată unitate au ca rezultat o valoare de 12 EUR pentru trabucuri și țigarete de foi și de 22 EUR pentru alte tipuri de tutun de fumat.
- Modificarea definiției actuale a țigaretelor, trabucurilor și a altor tipuri de tutun de fumat .
Evaluarea și recomandările făcute de raportor
În timp ce recunoaște nevoia de a îndeplini obiectivele legitime din domeniul sănătății în toate domeniile în care UE intervine, raportorul dumneavoastră dorește să sublinieze importanța luării în considerare, la legiferarea în domeniul accizelor, a altor obiective legitime ale Uniunii.
Orice modificare în acest domeniu a legislației UE trebuie să aibă în vedere situația dominantă pentru fiecare dintre diversele produse de tutun și ar trebui să se alăture eliminării publicității la tutun și lansării campaniilor de educație.
De asemenea, trebuie avută în vedere necesitatea de a combate contrabanda din țările terțe și crima organizată, extinderea spațiului Schengen și necesitatea extinderii zonei euro.
În ceea ce privește țigaretele, raportorul dumneavoastră împărtășește opiniile Comisiei că regimul ar trebui simplificat.
De aceea, raportorul dumneavoastră propune o simplificare substanțială a structurii accizelor în vederea realizării următoarelor obiective:
- crearea condițiilor neutre de competiție pentru producători;
- reducerea împărțirii piețelor de tutun;
- asigurarea tratamentului egal pentru toate statele membre;
- evidențierea obiectivelor din domeniul sănătății și;
- nu în ultimul rând, îndeplinirea obiectivelor macroeconomice și, în special, a obiectivelor legate de inflație.
Mai mult decât atât, la stabilirea cerințelor minime de accize, trebuie avut în vedere interesul cultivatorilor europeni de tutun și industria tutunului.
În acest sens, acciza minimă pentru toate produsele și pentru toate statele membre ar trebui să fie exprimată numai ca o componentă specifică percepută pe fiecare unitate de produs până la 1 ianuarie 2014.
La această dată, cerințele minime pentru accize exprimate în procente din prețul de vânzare cu amănuntul ar trebui abrogate.
Se va aplica doar o acciză minimă pentru toate produsele și pentru toate statele membre .
În ceea ce privește țigaretele, nu se va permite reducerea unei astfel de accize în statele membre în care se aplică acciza la 1 ianuarie 2009 pentru orice categorie de preț de vânzare cu amănuntul este mai mare de 64 EUR.
Pentru a modera creșterea prețurilor în țările cu taxare ridicată și pentru a promova convergența, raportorul dumneavoastră recomandă ca acciza să-și mențină caracteristica sa cu două componente, iar nivelul maxim al părții ad valorem să nu depășească 55% din prețul de vânzare cu amănuntul.
Din același motiv, tariful minim al accizei (dacă există) nu poate depăși 100% din prețul mediu ponderat de vânzare cu amănuntul.
Iată o descriere succintă a propunerii raportorului dumneavoastră pentru accize minime, aplicabile tuturor produselor din aceeași categorie și pentru toate statele membre, la 1 ianuarie 2014:
Țigarete
64 EUR pentru 1000 țigarete
Tutun de fumat tăiat fin pentru rularea țigaretelor
43 EUR pentru un kilogram sau cu 12% peste nivelul de la 1 ianuarie 2010.
De la 1 ianuarie 2010:
Trabucuri sau țigări din foi
12 EUR pentru 1000 bucăți sau pentru un kilogram, dar maxim 130% din nivelul național de la 1 ianuarie 2010 până la 1 ianuarie 2014.
Tutun de fumat în afară de tutunul de fumat tăiat fin pentru rularea țigaretelor
22 EUR pentru un kilogram
În plus, raportorul dumneavoastră propune să nu se accepte schimbarea definiției în ceea ce privește trabucurile și țigărilor din foi, deoarece acesta are convingerea că taxarea unui produs se bazează mai degrabă pe aspectul extern, vizibil al unui produs din tutun decât pe compoziția sa efectivă.
PROCEDURĂ
Titlu
Structura și ratele accizelor aplicate tutunului prelucrat
Referințe
COM(2008)0459 – C6-0311/2008 – 2008/0150(CNS)
Data consultării PE
11.9.2008
Comisia competentă în fond
Data anunțului în plen
ECON
23.9.2008
Comisia (comisiile) sesizată(e) pentru avizare
Data anunțului în plen
ENVI
23.9.2008
Avize care nu au fost emise
Data deciziei
ENVI
10.9.2008
Raportor(i)
Data numirii
Zsolt László Becsey
24.9.2008
Examinare în comisie
5.11.2008
2.12.2008
20.1.2009
Data adoptării
2.3.2009
Rezultatul votului final
+:
–:
0:
16
2
9
Membri titulari prezenți la votul final
Mariela Velichkova Baeva, Paolo Bartolozzi, Zsolt László Becsey, Pervenche Berès, Sharon Bowles, Manuel António dos Santos, Elisa Ferreira, José Manuel García-Margallo y Marfil, Jean-Paul Gauzès, Donata Gottardi, Gunnar Hökmark, Karsten Friedrich Hoppenstedt, Sophia in ‘t Veld, Gay Mitchell, Sirpa Pietikäinen, John Purvis, Eoin Ryan, Antolín Sánchez Presedo, Olle Schmidt, Margarita Starkevičiūtė
Membri supleanți prezenți la votul final
Mia De Vits, Harald Ettl, Werner Langen, Klaus-Heiner Lehne, Gianni Pittella
Membri supleanți [articolul 178 alineatul (2)] prezenți la votul final
Françoise Castex, Hans-Peter Mayer
Data depunerii
6.3.2009
