Miercuri în plen: Tratatul de la Lisabona, Kosovo, demografia UE
Instituţii
2008-02-21 - 12:23
Tratatul de la Lisabona va consolida democraţia în Uniunea Europeană
Deputaţii europeni au dezbătut şi adoptat ieri un raport privind noul Tratat de la Lisabona.
Majoritatea deputaţilor au salutat textul, care va consolida democraţia, transparenţa şi eficienţa în UE; alţii au criticat tratatul şi au cerut consultări ale cetăţenilor în mai multe ţări.
Declaraţia de independenţă a Kosovo a fost subiectul altei dezbateri, la care au participat şi Consiliul şi Comisia.
Deputaţii au mai discutat ieri despre dreptul comunitar şi viitorul demografic al Europei.
Miercuri dimineaţa, deputatul european britanic Richard Corbett (Grupul Socialist din Parlamentul European) şi cel spaniol Íñigo Méndez de Vigo (Grupul Partidului Popular European (Creştin-Democrat) şi al Democraţilor Europeni) şi-au prezentat raportul asupra Tratatului de la Lisabona.
Până acum, cinci state membre au ratificat acest tratat (Ungaria, Malta, Slovenia, România şi Franţa) iar alte zece au lansat procesul de ratificare.
Irlanda este singurul stat membru care va organiza un referendum pentru consultarea cetăţenilor săi.
Statele membre ar trebui să ratifice tratatul până la sfârşitul acestui an, pentru a pregăti alegerile europene din iunie 2009, spune raportul parlamentar.
Tratatul de la Lisabona este o „soluţie politică“
O majoritate copleşitoare a deputaţilor europeni şi-au exprimat sprijinul pentru Tratatul de la Lisabona, care, spun ei, va consolida responsabilitatea democratică a Uniunii Europene, va asigura o mai bună protecţie a drepturilor cetăţenilor şi va ameliora funcţionarea instituţiilor UE.
În plus, deputaţii europeni au remarcat faptul că tratatul va consolida puterile Parlamentului European, prin extinderea domeniilor în care acesta va decide împreună cu Consiliul, prin consolidarea puterii sale bugetare şi a controlului asupra Comisiei - Parlamentul European va alege preşedintele acesteia, propus de Consiliul European în baza rezultatelor alegerilor europene.
Domnul Corbett a spus că tratatul reprezintă „o consolidare masivă a democraţiei în Uniunea Europeană“.
Co-raportorul Méndez de Vigo a spus că Tratatul de la Lisabona este o „soluţie politică“, care permite Uniunii să „depăşească crizele şi impasurile“ trecutului. „Am lăsat multe din ambiţiile noastre la marginea drumului, dar am reuşit totuşi să păstrăm părţile esenţiale ale Constituţiei“, a adăugat domnul Méndez de Vigo.
Câţiva deputaţi europeni şi-au manifestat îngrijorarea în legătură cu faptul că statele membre au ratificat un text care nu este versiunea consolidată a tratatului.
Alţii au cerut consultări ale cetăţenilor în mai multe ţări sau au spus că elita politică a UE îşi impune voinţa sa cetăţenilor.
„A venit timpul unui dialog adevărat între sârbi şi albanezii din Kosovo“
Kosovo a fost ieri subiectul unei dezbateri aprinse, în care deputaţii europeni şi-au exprimat părerile diferite privind declaraţia de independenţă din 17 februarie.
„Independenţa Kosovo nu reprezintă un precedent, este un caz sui generis “, a spus deputata europeană germană Doris Pack (Grupul Partidului Popular European (Creştin-Democrat) şi al Democraţilor Europeni).
Dumneaei crede că independenţa Kosovo era inevitabilă, dar şi-a exprimat îngrijorarea faţă de soluţia pe care au găsit-o kosovarii.
Domnul Hannes Swoboda (Grupul Socialist din Parlamentul European, Austria) a remarcat: „Înţelegem sentimentul pierderii în Serbia[…], dar nu s-a găsit o altă soluţie“.
„Mai multe state membre au subminat în mod periculos credibilitatea dreptului internaţional sprijinind declaraţia unilaterală de independenţă a unei provincii care aparţinea unui stat suveran membru ONU“, a spus deputatul european francez Francis Wurtz (Grupul Confederal al Stângii Unite Europene/Stânga Verde Nordică).
Ministrul sloven de externe, Dimitrij Rupel, a spus în numele Consiliului UE: „Uniunea Europeană are nevoie de Serbia şi Serbia are nevoie de Uniunea Europeană. […] A venit timpul unui dialog adevărat între sârbi şi albanezii din Kosovo, între Serbia şi Kosovo, între Serbia şi UE“.
„Acest moment este dificil pentru Serbia“, a spus comisarul european pentru extindere Olli Rehn. „Cu toate acestea, trebuie să întoarcem pagina asupra trecutului. […] Condamnăm violenţa şi cerem liderilor şi oamenilor din regiune să îşi păstreze calmul şi să menţină pacea şi stabilitatea“, a adăugat domnul Rehn, mulţumind în acelaşi timp Parlamentului European pentru sprijinirea perspectivei UE în Balcani.
În afara sesiunii, Kosovo a mai fost subiectul unei reuniuni a deputaţilor europeni în cadrul Comisiei parlamentare pentru Afaceri externe.
Ministrul de externe al Serbiei, domnul Vuk Jeremić, a vorbit în cadrul acestei reuniuni despre reacţia guvernului său la declaraţia de independenţă a Kosovo şi rolul pe care l-a jucat Europa.
Pentru mai multe detalii consultaţi pagina de presă (vedeţi link-ul mai jos)
Alte dezbateri miercuri
Parlamentul European a mai dezbătut ieri un raport al deputatei europene Monica Frassoni (Grupul Verzilor/Alianţa Liberă Europeană, Italia) privind monitorizarea aplicării dreptului comunitar, care va fi votat joi.
Ieri seara, deputaţii europeni au discutat despre un raport al deputatei europene Françoise Castex (Grupul Socialist din Parlamentul European, Franţa) privind viitorul demografic al Europei.
Raportul tratează despre declinul demografic în Europa şi propune câteva măsuri de abordare a acestei probleme.
Deputaţii vor vota acest raport joi.
Urmăriţi în direct ultima zi a perioadei de sesiune din februarie pe site-ul nostru!
20080215STO21491 Urmăriţi sesiunea în direct Rezultatul voturilor de miercuri (în engleză) Motive pentru ratificarea, anul acesta, a Tratatului de la Lisabona, precizează Parlamentul European Kosovo: un caz special, spun deputaţii europeni Vuk Jeremić la Parlamentul European (în engleză) Deficitul demografic în Europa - dosar Audio, 09:40 (în engleză) Audio, 09:45 (în engleză) Audio, 31:08 (în engleză)
RO
1
PHOTO
20080221PHT21973.jpg
RO
2
LINK
/eplive/public/livebroadcast_ro.htm
RO
3
LINK
/news/expert/tous_les_epvotes/default/default_ro.htm
RO
8
MULTIMEDIA
20080220MLT21825.asf
RO
9
MULTIMEDIA
20080220MLT21846.asf
RO
10
MULTIMEDIA
20080220MLT21862.asf
-//EP//TEXT IM-PRESS 20080219IPR21733 0 NOT XML V0//RO
-//EP//TEXT IM-PRESS 20080219IPR21734 0 NOT XML V0//RO
-//EP//TEXT IM-PRESS 20080219IPR21605 0 NOT XML V0//RO
-//EP//TEXT IM-PRESS 20080204FCS20431 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
