Întrebarea cu solicitare de răspuns oral O-000060/2011
adresată Consiliului
Articolul 115 din Regulamentul de procedură
Doris Pack
în numele Comisia pentru cultură şi educaţie Subiect: Sarajevo, "Capitală europeană a culturii 2014"
O delegaţie de membri ai Comisiei pentru cultură şi educaţie la Sarajevo a fost, cu ocazia unei vizite recente, foarte impresionată de dinamismul vieţii culturale a oraşului.
Membrii au aflat, de asemenea, că oraşul este decis să îşi depună candidatura, în mod excepţional, pentru titlul de „Capitală europeană a culturii 2014” şi că a demarat pregătiri de amploare în acest scop.
Cum Sarajevo a fost scena asasinatului care a dus la declanşarea Primului Război Mondial, în 1914, nominalizarea oraşului la titlul de „Capitală europeană a culturii” ar reprezenta un pas important pentru îngroparea, o dată pentru totdeauna, a fantomelor diviziunilor europene din trecut şi pentru ilustrarea a ceea ce înseamnă Noua Europă, în noua eră europeană.
În perioada 1992-1996, în timpul războiului din Bosnia, Sarajevo a îndurat cel mai lung asediu al unei capitale din istoria războaielor moderne.
În toată acea perioadă, şi-a păstrat caracterul intercultural, pe care l-a promovat şi mai mult în perioada următoare.
Sarajevo doreşte să lase trecutul în urmă şi priveşte cu entuziasm înspre viitorul său european.
Oraşul merită o şansă pentru a-şi demonstra imensul potenţial intercultural.
Având în vedere Decizia nr.
1622/2006/CE a Parlamentului European şi a Consiliului din 24 octombrie 2006 de stabilire a unei acţiuni comunitare în favoarea evenimentului „Capitala europeană a culturii" pentru anii 2007-2019 , ar putea Consiliul, împreună cu Parlamentul European, să ia în considerare posibilitatea unei derogări de la decizia menţionată pentru anul 2014?
JO L 304, 3.11.2006, p.
1.
