Deputaţii adoptă o Declaraţie scrisă privind necesitatea unei strategii cuprinzătoare de control al cancerului
Sănătate publică
2007-09-27 - 16:02
Parlamentul European a adoptat, joi, la Strasbourg, o Declaraţie scrisă privind necesitatea unei strategii cuprinzătoare de control al cancerului, care precizează că "dacă este abordat prin intermediul unei strategii cuprinzătoare, cancerul nu va mai fi principala cauză a mortalităţii în Europa".
Declaraţia a fost semnată de peste jumătate din numărul total al deputaţilor europeni (până acum 419), numărul necesar de semnături pentru ca o Declaraţie scrisă să fie adoptată.
Declaraţia cere Comisiei să:
încurajeze cercetarea şi inovarea în domeniul prevenirii primare şi al depistării precoce a cancerului;
promoveze campanii de informare utile pentru publicul larg şi prestatorii de îngrijiri medicale;
se asigure că există în legislaţia comunitară stimulente pentru industrie şi cercetători pentru continuarea activităţii de cercetare în curs precum şi pentru garantarea dezvoltării unor noi generaţii de medicamente şi tratamente pentru combaterea si controlul cancerului;
asigure prin reţele răspândirea celor mai bune practici pentru a garanta accesul cetăţenilor la cele mai bune tratamente disponibile;
Deputaţii cer Consiliului şi Comisiei să formuleze o strategie cuprinzătoare care să vizeze cei patru factori de bază de control al cancerului:
prevenirea,
depistarea precoce,
diagnosticul, tratamentul şi urmărirea,
îngrijirea paliativă.
În sfârşit, Declaraţia cere Comisiei să revizuiască legislaţia şi măsurile comunitare relevante prin modernizarea şi modificarea lor, având în vedere noile progrese ştiinţifice.
20070927IPR10872 Declaraţie scrisă privind necesitatea unei strategii cuprinzătoare de control al cancerului
-//EP//TEXT WDECL P6-DCL-2007-0052 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
