Săptămâna aceasta: sesiune, Orientul Mijlociu şi descărcarea de gestiune Săptămâna aceasta: sesiune, Orientul Mijlociu şi descărcarea de gestiune
Săptămâna aceasta, Parlamentul European se reuneşte în sesiune extraordinară pentru a dezbate rezultatele Consiliului European de primăvară.
Marţi, Grupul de lucru pentru Orientul Mijlociu se va reuni sub preşedinţia domnului Hans-Gert Pöttering, iar miercuri, preşedintele Băncii Centrale Europene, Jean-Claude Trichet, va întâlni deputaţii europeni de la Comisia pentru Afaceri economice.
Tot săptămâna aceasta, preşedintele Comisiei interguvernamentale pentru schimbările climatice, Rajendra K. Pachauri va vorbi în cadrul Comisiei Schimbările climatice, iar Comisia pentru Control bugetar va vota asupra descărcării de gestiune pentru 2006.
Sesiune extraordinară
Într-o sesiune extraordinară ce va avea loc miercuri la Bruxelles, deputaţii europeni vor discuta despre rezultatele Consiliului European din 13-14 martie.
Preşedintele Consiliului European, Janez Janša, şi preşedintele Comisiei Europene, José Manuel Barroso au confirmat participarea la această sesiune.
În urma dezbaterii, preşedintele Parlamentului European, Hans-Gert Pöttering şi domnul Janša vor susţine o conferinţă de presă.
Grupul de lucru pentru Orientul Mijlociu
Marţi, Grupul de lucru pentru Orientul Mijlociu se va reuni sub preşedinţia domnului Hans-Gert Pöttering, preşedintele Parlamentului European.
La reuniune vor mai participa emisarul special pentru Orientul Mijlociu, Tony Blair, comisarul european pentru relaţii externe, Benita Ferrero-Waldner, ministrul de externe francez, Bernard Kouchner şi ministrul de externe norvegian, Jonas Gahr Støre.
Urmăriţi reuniunea în direct între 17.15-18.30!
Descărcarea de gestiune pentru 2006
De marţi până joi, deputaţii europeni de la Comisia pentru Control bugetar vor vota asupra descărcării de gestiune pentru 2006.
Rapoartele privesc gestiunea financiară a Parlamentului European, a Comisiei Europene şi a celorlalte instituţii şi organisme europene.
Tot săptămâna aceasta
Miercuri, preşedintele Băncii Centrale Europene, Jean-Claude Trichet, va participa în cadrul Comisiei pentru Afaceri economice la o dezbatere privind criza de pe piaţa financiară şi consecinţele acesteia asupra economiei.
În aceeaşi zi, laureatul premiului Nobel şi preşedintele Comisiei interguvernamentale pentru schimbările climatice, Rajendra K. Pachauri va ţine un discurs în cadrul celei de-a şasea sesiuni tematice a Comisiei Schimbările climatice.
20080319INS24715 Ordinea de zi pentru săptămâna 24-30 martie 2008 (în engleză) Urmăriţi evenimentele în direct Ordinea de zi a sesiunii extraordinare Comisia pentru Control bugetar
