O mai mare unitate pentru o politică externă UE eficientă şi credibilă
Relaţii externe
2008-06-05 - 15:48
O mai mare unitate pentru o politică externă UE
Parlamentul European consideră, în raportul elaborat de Jacek Saryusz-Wolski, (PPE-DE - Polonia) cu privire la Politica Externă şi de Securitate Comună (PESC), că "rolul UE pe plan mondial nu corespunde potenţialului Uniunii şi nici aşteptărilor opiniei publice europene."
Stabilitatea în Balcanii de Vest trebuie să reprezinte obiectivul prioritar al Uniunii în 2008.
Parlamentul European pledează pentru "o perspectivă mai largă" a politicii externe UE, având în vedere presiunea crizelor şi a conflictelor din afara graniţelor UE şi necesitatea de a face faţă noilor provocări alarmante datorate schimbărilor climatice.
Uniunea Europeană poate avea un impact şi poate coordona o politică externă şi de securitate comună eficientă şi credibilă doar dacă îşi defineşte în mod clar obiectivele comune, astfel încât să garanteze coerenţa între obiective şi mijloace, să se pronunţe cu o singură voce, precum şi dacă beneficiază de o solidă legitimitate democratică, conferită de controlul exercitat de Parlamentul European.
Stabilitatea Balcanilor de Vest - obiectivul prioritar pentru 2008
Cea mai mare importanţă trebuie acordată dublării eforturilor în vederea apropierii Balcanilor de Vest de UE, inclusiv prin introducerea regimului liberalizat de acordare a vizelor, intensificarea cooperării regionale în domenii precum comerţul, transportul, energia şi participarea ţărilor din Balcanii de Vest la programele comunitare.
Accentuarea chestiunilor economice şi sociale va facilita şi sprijini pregătirile acestor ţări în vederea aderării la UE.
În ceea ce priveşte misiunea EULEX în Kosovo, aceasta trebuie să apere interesele naţionale ale minorităţilor, în conformitate cu prevederile planului Ahtisaari, pentru a păstra caracterul multietnic al teritoriului, pentru a construi o atmosferă de încredere între comunităţile etnice, pentru a proteja patrimoniul cultural, religios şi istoric, pentru a consolida statul de drept şi pentru a promova dezvoltarea economică.
Membrii PE îşi exprimă îngrijorarea în legătură cu stagnarea negocierilor privitoare la transferul responsabilităţilor de la misiunea UNMIK la EULEX şi invită statele membre să acţioneze concertat la nivelul ONU, în vederea recunoaşterii misiunii EULEX ca parte a prezenţei civile internaţionale în Kosovo, în baza rezoluţiei 1244 (1999) a Consiliului de Securitate a ONU.
Pentru un Înalt Reprezentant pentru politica externă în domeniul energiei
Având în vedere dimensiunea externă a problemei securităţii energetice, inclusiv dependenţa Uniunii de energia şi de alte resurse strategice din ţări şi regiuni instabile sau nedemocratice, Comisia AFET a PE recomandă diversificarea lărgită a surselor de energie şi a rutelor de transport de energie, creşterea eficienţei energetice, precum şi promovarea solidarităţii între statele membre UE în domeniul politicilor energetice de securitate.
În raport este criticată semnarea necoordonată a acordurilor energetice bilaterale de către statele membre, lucru care subminează interesele şi pune sub semnul întrebării proiectele strategice ale Uniunii ca întreg, precum şi pe cele ale altor state membre; subliniază, în acest sens, importanţa strategică a conductei Nabucco pentru securitatea energetică a Uniunii Europene şi invită Comisia şi Consiliul să-şi mobilizeze toate eforturile în vederea implementării cu succes şi cât mai curând posibil a acestui proiect.
Deputaţii europeni solicită crearea funcţiei de Înalt Reprezentant pentru politica externă în domeniul energiei, sub autoritatea viitorului Înalt Reprezentant/vicepreşedinte al Comisiei, responsabil pentru coordonarea tuturor politicilor din acest domeniu.
În plus, membrii Parlamentului European consideră că Politica Europeană de Vecinătate (PEV) trebuie să fie un obiectiv major pentru 2008, iar Uniunea trebuie să îşi concentreze atenţia asupra dezvoltării cooperării regionale, a stabilităţii politice şi a democraţiei în cele trei regiuni-cheie de cooperare, şi anume Marea Mediterană, Marea Baltică şi Marea Neagră.
Pentru cele două regiuni din urmă este deosebit de important conceperea unor structuri organizaţionale în vederea cooperării regionale.
Tratatul de la Lisabona şi impactul său asupra relaţiilor Consiliu-Parlament-Comisie în domeniul PESC
În afară de stabilirea unei colaborări cât mai strânse posibil între cele trei instituţii, Parlamentul european pledează pentru încheierea unui acord interinstituţional între Parlament şi Consiliu (54), care să definească relaţiile de lucru în domeniul acţiunilor externe.
De asemenea, Parlamentul va trebui să fie consultat pe deplin cu privire la numirea primului Înalt Reprezentant al Uniunii pentru afaceri externe şi politica de securitate / vicepreşedinte al Comisiei, prin instituirea unei proceduri de audiere ad hoc, coordonată de Comisia pentru Afaceri Constituţionale.
Deputatul european Saryusz-Wolski a afirmat că “PESC se află la un punct de cotitură" în contextul apropiatei intrări în vigoare a Tratatului de la Lisabona.
Raportorul consideră ce inovaţiile din noul tratat vor facilita "deschiderea unui nou capitol" şi constituie "un salt calitativ".
20080605IPR30971 Rezoluţia Parlamentului din 26 septembrie 2007 Textul adoptat al raportului, va putea fi accesat aici
RO
1
PHOTO
20080603PHT30734.jpg
RO
3
LINK
/activities/plenary/ta/calendar.do?language=RO
-//EP//TEXT IM-PRESS 20070823IPR09790 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
