Eurodeputaţii de la comisia pentru libertăţi civile resping transferul de date bancare către SUA
Justiţie şi afaceri interne
2010-02-05 - 12:58
Comisia LIBE respinge acordul interimar SWIFT Joi, deputaţii europeni de la comisia pentru libertăţi civile au recomandat respingerea acordului interimar între UE şi SUA privind transferul de date bancare către autorităţile americane.
Acordul, care face parte din eforturile SUA de combatere a terorismului, ar fi trebuit să intre în vigoare pe 1 februarie.
Săptămâna viitoare, la Strasbourg, Parlamentul European va decide în plen dacă aprobă sau nu acordul interimar.
Uniunea Europeană doreşte reînnoirea acordului SWIFT, care permite autorităţilor americane să examineze activităţile bancare europene pentru identificarea persoanelor suspectate de terorism.
Deputaţii europeni de la comisia pentru libertăţi civile se opun acestui transfer de date.
O „acţiune kamikaze“ a miniştrilor europeni
Raportoarea Jeanine Hennis-Plasschaert recomandă respingerea noului acord, care „încalcă principiile de bază ale dreptului protecţiei datelor, principiile necesităţii şi proporţionalităţii“.
Transferul de date a fost întrerupt până la votul Parlamentului European.
Dacă acesta din urmă aprobă recomandarea comisiei pentru libertăţi civile, acordul nu va putea intra în vigoare.
Pe 30 noiembrie 2009, doar cu o zi înainte de intrarea în vigoare a Tratatului de la Lisabona - care oferă Parlamentului European putere de decizie în acordurile internaţionale - miniştrii UE pentru afaceri interne au semnat un acord cu SUA privind transferul de date bancare.
Deputaţii europeni au descris acest eveniment „secret“ drept „inacceptabil“, „iritant“ şi „o acţiune kamikaze“ şi au cerut Consiliului suspendarea acordului până la votul în plen al Parlamentului European.
Deputaţii europeni vor lua o decizie joi
Primul acord UE-SUA privind transferul de date a fost semnat în 2007, după ce autorităţile europene în domeniul protecţiei datelor au cerut garanţii pentru respectarea confidenţialităţii datelor personale.
Compania belgiană SWIFT a cooperat şi înainte cu autorităţile americane antiterorism.
Aceasta face în momentul de faţă milioane de tranzacţii bancare zilnic.
SWIFT a construit un nou centru de date în Elveţia, de aceea a apărut necesitatea semnării unui nou acord între UE şi SUA.
Noul acord este interimar şi va fi înlocuit cu unul permanent, negociat conform Tratatului de la Lisabona.
Deputaţii europeni cer ca datele să fie înregistrate „doar pentru combaterea terorismului“ şi în condiţiile păstrării unui echilibru între securitate şi drepturile civile.
Miercuri, 10 februarie, de la ora 15.00 CET, deputaţii europeni vor dezbate în plen transferul de date SWIFT şi alte măsuri de combatere a terorismului.
Votul în plen privind acordul interimar va avea loc joi.
Dezbaterea şi votul vor fi transmise în direct pe site-ul nostru!
20100205STO68536 Urmăriţi dezbaterea şi votul în direct!
Comisia pentru libertăţi civile respinge acordul SWIFT - comunicat de presă (în engleză) Rezoluţia Parlamentului European privind acordul Comisia pentru libertăţi civile, justiţie şi afaceri interne SWIFT
RO
1
EUROPARL-TV
http://www.europarltv.europa.eu/swf/EmbedPlayer.swf?vid=4533b54c-076c-4495-b758-931b8741ea32&cid=0c8dedcf-1098-46c9-9b85-6f2b0f0b120d&lang=ro&bitrate=512&loop=off&autoplay=off&startVolume=medium&showTitle=on&showBottom=on
RO
2
LINK
/wps-europarl-internet/frd/live/live-video;jsessionid=DE72FA827F1BB4492032AFBF04A251D8?language=ro
RO
5
LINK
/activities/committees/homeCom.do;jsessionid=70538C24495E8668238B3AB04E735D46.node2?language=RO&body=LIBE
RO
6
LINK
http://www.swift.com/
-//EP//TEXT IM-PRESS 20100201IPR68323 0 NOT XML V0//RO
-//EP//TEXT TA P7-TA-2009-0016 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
