Energy Globe Awards şi Balcanii de Vest la Parlamentul European
Instituţii
2008-05-26 - 18:34
Energy Globe Awards la Parlamentul European
Personalităţi din lumea politicii, a filmului şi a muzicii au venit luni, 26 mai 2008 la Bruxelles pentru a participa la Energy Globe Awards.
Pe parcursul săptămânii, vă vom prezenta interviuri cu majoritatea participanţilor la gală.
Sectorul telecomunicaţiilor, pacea şi stabilitatea în Balcanii de Vest şi impactul crizei financiare din SUA asupra UE vor fi alte câteva subiecte pe care le vom aborda săptămâna aceasta pe site-ul Parlamentului European.
Parlamentul European găzduieşte luni seara Energy Globe Awards - premii ce promovează folosirea energiei curate şi regenerabile.
Printre participanţii la gală se numără fostul Secretar General al ONU, Kofi Annan, fostul preşedinte sovietic Mihail Gorbaciov, câştigătoarea premiului Grammy Dionne Warwick, cunoscutul cântăreţ italian de rock Zucchero, actorul şi producătorul indian Aamir Khan şi Alanis Morissette.
De-a lungul săptămânii vom publica interviuri cu participanţii la Energy Globe Awards.
Marţi va avea loc o dezbatere despre eficienţa energetică în cadrul conferinţei Energy Globe - citiţi mai multe despre conferinţă într-un articol pe care îl vom publica joi.
Miercuri, vom publica un articol despre pacea şi stabilitatea din Balcanii de Vest - subiect abordat luni şi marţi de deputaţii europeni şi deputaţi naţionali din regiune în cadrul unei reuniuni parlamentare comune.
Marţi, preşedintele Parlamentului European, Hans-Gert Pöttering, se va întâlni cu lideri ai tineretului din Israel, Palestina şi Europa.
Joi vom publica un dosar despre o nouă lege în domeniul telecomunicaţiilor - lege care se află acum pe ordinea de zi a Parlamentului European.
Vineri veţi putea găsi pe site-ul nostru toate informaţiile privind evenimentul Energy Globe - reunite într-un dosar.
20080526STO29849 Urmăriţi evenimentele în direct Agenda săptămânii 12-18 mai 2008 (în engleză)
RO
1
PHOTO
20080526PHT29920.jpg
RO
2
LINK
//wps-europarl-internet/faces/live/live-video.jsp?language=ro
-//EP//TEXT IM-PRESS 20082000AGD00000 BY-DAY NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
