13.3.2007
PROPUNERE DE REZOLUŢIE
depusă pe baza declaraţiei Comisiei
depusă în conformitate cu articolul 103 alineatul (2) din Regulamentul de procedură de
– Panayiotis Demetriou, în numele Grupului PPE-DE
– Mechtild Rothe, în numele Grupului PSE
– Ignasi Guardans Cambó şi Marios Matsakis, în numele Grupului ALDE
– Seán Ó Neachtain, în numele Grupului UEN
– Joost Lagendijk, Monica Frassoni şi Cem Özdemir, în numele Grupului Verts/ALE
– Sylvia-Yvonne Kaufmann, în numele Grupului GUE/NGL
– Jens-Peter Bonde, în numele Grupului IND/DEM
privind persoanele dispărute în Cipru
Rezoluţia Parlamentului European privind persoanele dispărute în Cipru
Parlamentul European ,
–
având în vedere rezoluţiile B4-0669 , 0679 şi 0688/95 JO C 109, 01.05.1995, p.
166. ale Parlamentului European privind situaţia persoanelor dispărute în Cipru,
–
având în vedere rezoluţiile specifice ale Consiliului de Securitate şi ale Adunării Generale a Naţiunilor Unite pentru Cipru şi iniţiativele internaţionale de anchetare a situaţiei persoanelor dispărute în Cipru,
–
având în vedere hotărârea Curţii Europene a Drepturilor Omului din 10 mai 2001 (cauza nr.
25781/94) privind persoanele dispărute,
–
având în vedere articolul 103 alineatul (2) din Regulamentul său de procedură,
A.
întrucât problema persoanelor dispărute (ciprioţi greci, ciprioţi turci, greci, turci şi alţii) este una exclusiv umanitară, inerentă dreptului rudelor persoanelor dispărute de a se interesa despre soarta acestora;
B.
întrucât calvarul şi suferinţa familiilor persoanelor dispărute, care nu cunosc soarta apropiaţilor dispăruţi de zeci de ani, nu mai poate continua şi trebuie să înceteze, în cele din urmă;
C.
întrucât Comisia pentru persoanele dispărute (C.M.P.) în Cipru a fost reactivată sub îndrumarea Secretarului General al Naţiunilor Unite şi s-au înregistrat progrese, deşi mici, în ceea ce priveşte exhumarea şi identificarea rămăşiţelor pământeşti;
D.
întrucât Parlamentul European salută cooperarea constructivă între membrii C.M.P. ciprioţi greci şi ciprioţi turci,
1.
solicită părţilor implicate să coopereze în mod deschis şi corect pentru a grăbi încheierea anchetarea corespunzătoare în ceea ce priveşte soarta persoanelor dispărute în Cipru şi să pună integral în aplicare hotărârea Curţii Europene a Drepturilor Omului din mai 2001;
2.
solicită părţilor implicate şi tuturor celor care deţin sau ar putea deţine orice informaţii sau dovezi provenite din surse sau arhive personale, rapoarte de pe front sau registre din locuri de detenţie să le pună imediat la dispoziţia Comisiei pentru persoanele dispărute;
3.
invită Consiliul şi Comisia să se implice activ în această problemă, să asigure, printre altele , asistenţă financiară C.M.P. şi să ia toate măsurile necesare, împreună cu Secretarul General al Naţiunilor Unite, pentru punerea în aplicare a hotărârii sus-menţionate a CEDO şi a rezoluţiilor specifice ale Naţiunilor Unite şi Parlamentului European.
4.
sesizează comisia competentă să urmărească, în strânsă colaborare cu Comisia, evoluţia acestei probleme şi încredinţează comisiei respective sarcina de a-i raporta periodic, primul raport urmând a fi depus în termen de şase luni;
5.
încredinţează Preşedintelui sarcina de a transmite prezenta rezoluţie Consiliului, Comisiei, Secretarului General al Naţiunilor Unite şi guvernelor din Cipru, Turcia, Grecia şi Regatul Unit al Marii Britanii şi Irlandei de Nord.
