A7-0052/2010
22.3.2010
***I
RAPORT
referitor la propunerea de regulament al Parlamentului European şi al Consiliului de modificare a Regulamentul (CE) nr.
1934/2006 privind stabilirea unui instrument financiar pentru cooperarea cu ţările industrializate şi celelalte ţări şi teritorii cu venituri ridicate
(COM(2009)0197 – C7‑0101/2009 – 2009/0059(COD))
Comisia pentru comerţ internaţional
Raportor: Helmut Scholz
Raportoare pentru aviz (*):
Barbara Lochbihler, Comisia pentru afaceri externe
(*) Procedura comisiilor asociate – articolul 50 din Regulamentul de procedură
PE 428.224v03-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
Amendamente la un proiect de act
În amendamentele Parlamentului, modificările aduse proiectului de act sunt evidenţiate prin caractere cursive aldine .
Evidenţierea cu caractere cursive simple este o indicaţie pentru serviciile tehnice, referitoare la elemente ale proiectului de act propuse pentru a fi corectate în vederea elaborării textului final (de exemplu elemente evident greşite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
Antetul amendamentelor referitoare la un act existent pe care proiectul de act doreşte să îl modifice cuprinde două rânduri suplimentare prin care se indică actul existent şi, respectiv, dispoziţia vizată a acestuia.
Fragmentele preluate ca atare dintr-o dispoziţie a unui act existent pe care Parlamentul doreşte să o modifice, dar pe care proiectul de act nu a modificat-o, sunt evidenţiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE........................................................................................................19
AVIZ al Comisiei pentru afaceri externe(*) ........................................................22
AVIZ al Comisiei pentru dezvoltare .......................................................................38
AVIZ al Comisiei pentru bugete .................................................................................45
PROCEDURĂ...........................................................................................................................50
(*) Procedura comisiilor asociate – articolul 50 din Regulamentul de procedură
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European şi al Consiliului de modificare a Regulamentul (CE) nr.
1934/2006 privind stabilirea unui instrument financiar pentru cooperarea cu ţările industrializate şi celelalte ţări şi teritorii cu venituri ridicate
( COM(2009)0197 – C7‑0101/2009 – 2009/0059(COD) )
(Procedura legislativă ordinară: prima lectură)
Parlamentul European,
– având în vedere propunerea Comisiei prezentată Consiliului ( COM(2009)0197 ),
– având în vedere articolul 181a din Tratatul CE, în temeiul căruia a fost consultat de către Consiliu ( C7-0101/2009 ),
– având în vedere Comunicarea Comisiei către Parlamentul European şi Consiliu, intitulată „Consecinţele intrării în vigoare a Tratatului de la Lisabona asupra procedurilor decizionale interinstituţionale în curs de desfăşurare” ( COM(2009)0665 ),
– având în vedere articolul 294 alineatul (3), articolul 207 alineatul (2) şi articolul 209 alineatul (1) din Tratatul privind funcţionarea Uniunii Europene,
– având în vedere articolul 55 din Regulamentul său de procedură,
– având în vedere raportul Comisiei pentru comerţ internaţional şi avizele Comisiei pentru afaceri externe, Comisiei pentru dezvoltare şi Comisiei pentru bugete ( A7-0052/2010 ),
1. adoptă în primă lectură poziţia prezentată în continuare;
2. consideră că propunerea este compatibilă cu cadrul financiar multianual pentru 2007-2013; reaminteşte totuşi faptul că autoritatea bugetară este competentă să decidă asupra creditelor anuale pentru perioada 2010-2013 în cadrul procedurii bugetare anuale;
3. solicită Comisiei să îl sesizeze din nou în cazul în care intenţionează să modifice în mod substanţial această propunere sau să o înlocuiască cu un alt text;
4. încredinţează Preşedintelui sarcina de a transmite Consiliului, Comisiei şi parlamentelor naţionale poziţia Parlamentului.
POZIŢIA PARLAMENTULUI EUROPEAN LA PRIMA LECTURĂ
* Amendamente: textul nou sau modificat este marcat cu caractere cursive aldine; textul eliminat
este marcat prin simbolul ▌. *
REGULAMENTUL PARLAMENTULUI EUROPEAN ŞI AL CONSILIULUI
de modificare a Regulamentului (CE) nr.
1934/2006 privind stabilirea unui instrument financiar pentru cooperarea cu ţările industrializate şi celelalte ţări şi teritorii cu venituri ridicate
PARLAMENTUL EUROPEAN ŞI CONSILIUL UNIUNII EUROPENE,
având în vedere Tratatul privind funcţionarea Uniunii Europene, în special articolul 207 alineatul (2) şi articolul 209 alineatul (1),
având în vedere propunerea Comisiei Europene,
hotărând în conformitate cu procedura legislativă ordinară
JO L ,
întrucât:
(1) Începând cu 2007, Comunitatea a raţionalizat cooperarea geografică cu ţări în curs de dezvoltare din Asia, Asia Centrală şi America Latină, inclusiv Irak, Iran, Yemen şi Africa de Sud în temeiul Regulamentului (CE) nr.
1905/2006 al Parlamentului European şi al Consiliului din 18 decembrie 2006 de stabilire a unui instrument de finanţare a cooperării pentru dezvoltare
JO L 378, 27.12.2006, p.
41.
(ICD).
(2) Obiectivul primordial al Regulamentului (CE) nr.
1905/2006 constă în eradicarea sărăciei prin realizarea Obiectivelor de Dezvoltare ale Mileniului.
Sfera de aplicare a cooperării din cadrul programelor geografice cu ţările, teritoriile şi alte regiuni în curs de dezvoltare prevăzute în respectivul regulament este, mai mult, limitată material la finanţarea măsurilor destinate îndeplinirii criteriilor pentru acordarea de asistenţă oficială pentru dezvoltare (AOD) stabilite de Comitetul de asistenţă pentru dezvoltare al Organizaţiei pentru Cooperare şi Dezvoltare Economică (CAD al OCDE).
(3) Este în interesul Uniunii să îşi intensifice în continuare relaţiile cu ţările în curs de dezvoltare în cauză, care sunt parteneri bilaterali şi actori importanţi în forurile internaţionale şi în materie de guvernanţă mondială şi cu care Comunitatea are un interes strategic să promoveze relaţii diversificate, în special realizarea unor schimburi economice, comerciale, academice, de afaceri şi ştiinţifice.
Prin urmare, aceasta are nevoie de un instrument financiar care să îi permită finanţarea unor asemenea măsuri care, prin natura lor, nu îndeplinesc criteriile asistenţei oficiale pentru dezvoltare, astfel cum au fost acestea stabilite de către OCDE (criteriile AOD), dar care prezintă însă o importanţă capitală pentru consolidarea relaţiilor şi contribuie în mod determinant la progresul şi dezvoltarea ţărilor în curs de dezvoltare în cauză .
(4) În acest scop, au fost stabilite patru acţiuni pregătitoare în cadrul procedurilor bugetare din 2007 şi 2008 în vederea iniţierii unei astfel de cooperări consolidate în conformitate cu articolul 49 alineatul (6) litera (b) din Regulamentul (CE, Euratom) nr.
1605/2002 al Consiliului privind Regulamentul financiar aplicabil bugetului general al Comunităţilor Europene
JO L 248, 16.9.2002, p.
1. (denumit în continuare „Regulamentul financiar”): schimburile economice şi ştiinţifice cu India; schimburile economice şi ştiinţifice cu China; cooperarea cu ţările din grupul ţărilor cu venituri medii din Asia; cooperarea cu ţările din grupul ţărilor cu venituri medii din America Latină.
În temeiul aceluiaşi articol din Regulamentul financiar, procedura legislativă ulterioară acţiunilor pregătitoare trebuie finalizată până la finalul celui de-al treilea exerciţiu financiar.
(5) Obiectivele şi dispozițiile Regulamentului (CE) nr.
1934/2006 al Consiliului
JO L 405, 30.12.2006, p.
41. permit continuarea unei astfel de cooperări consolidate cu țările care intră sub incidența Regulamentului (CE) nr.
1905/2006.
În acest scop, sunt necesare extinderea zonei geografice acoperite de Regulamentul (CE) nr.
1934/2006 şi stabilirea unui pachet financiar destinat cooperării cu aceste ţări în curs de dezvoltare.
(5a) Odată cu extinderea sferei geografice de aplicare a Regulamentului (CE) nr.
1934/2006, ţările în curs de dezvoltare în cauză intră în sfera de aplicare a două instrumente financiare de politică externă diferite.
Este necesar ca cele două instrumente financiare să rămână strict diferenţiate unul de celălalt.
În cadrul Regulamentului (CE) nr.
1905/2006, se finanţează măsurile care satisfac criteriile AOD, iar Regulamentul (CE) nr.
1934/2006 se aplică exclusiv măsurilor care nu îndeplinesc aceste criterii.
În afară de aceasta, ar trebui instituite garanţii conform cărora extinderea sferei geografice de aplicare a Regulamentului (CE) nr.
1934/2006 nu va atrage după sine plasarea într-o poziţie mai puţin favorabilă, în special din punct de vedere financiar, a ţărilor vizate până în prezent de acest regulament, şi anume ţările industrializate şi celelalte ţări şi teritorii cu venituri ridicate.
(5b) Dată fiind tensiunea bugetară extremă creată pe întreg teritoriul Uniunii de criza economică, precum şi faptul că extinderea propusă a sferei de aplicare pentru a include ţări care au atins, în unele cazuri, o competitivitate comparabilă cu cea a Uniunii şi un nivel mediu de trai apropiat de cel al anumitor state membre, asistenţa Uniunii ar trebui să fie proporţională cu eforturile depuse de ţările beneficiare de a respecta acordurile internaţionale ale Organizaţiei Internaţionale a Muncii (OIM), precum şi de a participa la îndeplinirea obiectivelor mondiale de reducere a emisiilor de gaze cu efect de seră.
(6) În urma revizuirii punerii în aplicare a instrumentelor financiare de acţiune externă s-au identificat neconcordanţe în cadrul dispoziţiilor care exclud cheltuielile privind impozitele, taxele sau alte impuneri ca fiind neeligibile.
Din motive de coerenţă, se propune alinierea acestor dispoziţii cu celelalte instrumente.
(6a) Comisia ar trebui să fie împuternicită să adopte acte delegate în conformitate cu articolul 290 din Tratatul privind funcţionarea Uniunii Europene în cazul programelor de cooperare multianuale, având în vedere că aceste programe completează Regulamentul (CE) nr.
1934/2006 şi au un domeniu de aplicare general.
Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experţi.
(7) Prin urmare, Regulamentul (CE) nr.
1934/2006 ar trebui modificat în consecinţă,
ADOPTĂ PREZENTUL REGULAMENT:
Articolul 1
Regulamentul (CE) nr.
1934/2006 se modifică după cum urmează:
(1) Titlul regulamentului se înlocuieşte cu următorul text:
„Regulamentul (CE) nr.
1934/2006 al Consiliului din 21 decembrie 2006 privind stabilirea unui instrument financiar pentru cooperarea cu ţările industrializate şi celelalte ţări şi teritorii cu venituri ridicate, precum şi cu ţările în curs de dezvoltare care intră sub incidenţa Regulamentului (CE) nr.
1905/2006 în ceea ce priveşte alte activităţi decât asistenţa oficială pentru dezvoltare .”
(2) Articolul 1 se înlocuieşte cu următorul text:
„Articolul 1
Obiectiv
(1) Finanţarea comunitară în conformitate cu prezentul regulament sprijină cooperarea economică, financiară ▌, tehnică, culturală şi academică în domeniile prevăzute la articolul 4 , care ţine de competenţa Comunităţii, cu ţările industrializate şi celelalte ţări şi teritorii cu venituri ridicate enumerate în totalitate în anexa I , precum şi cu ţările în curs de dezvoltare care intră sub incidenţa Regulamentului (CE) nr.
1905/2006 al Parlamentului European şi al Consiliului din 18 decembrie 2006 de stabilire a unui instrument de finanţare a cooperării pentru dezvoltare * , enumerate în anexa II la prezentul regulament (denumite în continuare „ţări partenere”) .
Prin urmare, regulamentul serveşte la finanţarea măsurilor care nu îndeplinesc criteriile pentru acordarea de asistenţă oficială pentru dezvoltare (AOD) stabilite de Comitetul de asistenţă pentru dezvoltare al Organizaţiei pentru Cooperare şi Dezvoltare Economică (CAD al OCDE).
(2) Obiectivul principal al cooperării cu ţările partenere ▌este de a furniza, pentru fiecare dintre acestea, un răspuns la necesitatea de a consolida legăturile şi de a institui cu acestea mai multe relaţii pe bază bilaterală, regională sau multilaterală pentru a crea un mediu mai favorabil şi mai transparent pentru dezvoltarea relaţiilor dintre Comunitate şi ţările partenere ▌şi de a favoriza dialogul constructiv, precum şi de a contribui la realizarea de progrese şi la procesele de dezvoltare durabilă din ţările partenere , promovând, în acelaşi timp, interesele reciproce , şi anume promovarea democraţiei, respectarea drepturilor omului şi a libertăţilor fundamentale, statul de drept, munca decentă, buna guvernanţă şi protecţia mediului .
_________
* JO L 378, 27.12.2006, p.
41.”
(3) Articolul 2 se înlocuieşte cu următorul text:
„Articolul 2
Sfera de aplicare
(1) Cooperarea cu ţările partenere are ca scop instituirea de relații cu parteneri cu economii fie industrializate, fie emergente sau în curs de dezvoltare, pentru a consolida dialogul şi apropierea şi pentru a împărtăşi şi promova structuri și valori politice, economice și instituționale similare, precum şi pentru a dezvolta cooperarea şi schimburile cu parteneri bilaterali și actori deja consacraţi sau din ce în ce mai importanţi în forurile internaționale și în materie de guvernanță mondială.
Această cooperare include, de asemenea, partenerii pe teritoriul cărora Comunitatea doreşte să îşi promoveze valorile democraţiei, ale drepturilor omului şi libertăţilor fundamentale, în conformitate cu principiile care ghidează politica externă a Uniunii, aşa cum sunt acestea prevăzute în tratat.
(2) În circumstanţe justificate în mod corespunzător , pentru asigurarea coerenţei şi a eficacităţii asistenţei comunitare şi pentru promovarea cooperării la nivel regional, Comisia poate decide, la adoptarea programelor anuale de acţiune menţionate la articolul 6, că unele ţări care nu sunt enumerate în anexe sunt eligibile pentru aplicarea măsurilor adoptate în temeiul prezentului regulament , în cazul în care proiectul sau programul care trebuie pus în aplicare are un caracter regional sau transfrontalier.
Această posibilitate este prevăzută în programele multianuale de cooperare menţionate la articolul 5.
(2a) Comisia modifică listele din anexele I şi II în funcţie de modificările aduse cu regularitate propriei liste a ţărilor în curs de dezvoltare de către Comitetul de asistenţă pentru dezvoltare al OCDE şi informează Parlamentul European şi Consiliul în legătură cu aceste modificări.
(2b) În acordarea de finanţare din partea UE în temeiul prezentului regulament se acordă o atenţie specială, acolo unde este cazul, respectării de către ţările partenere a standardelor de bază privind munca stabilite de Organizaţia Internaţională a Muncii (OIM), precum şi efortului acestora de a urmări reducerea emisiilor de gaze cu efect de seră.
(2c) În raporturile cu ţările enumerate în anexa II, se respectă cu stricteţe coerenţa dintre politici şi măsurile finanţate în conformitate cu Regulamentul (CE) nr.
1905/2006 şi cu Regulamentul (CE) nr.
1337/2008 al Parlamentului European şi al Consiliului din 16 decembrie 2008 de creare a unui mecanism de reacţie rapidă la creşterea preţurilor la produsele alimentare în ţările în curs de dezvoltare * .
__________
* JO L 354, 31.12.2008, p.
62.”
(3a) La articolul 3, alineatul (1) se înlocuieşte cu următorul text:
„ (1) Uniunea Europeană este fondată pe principiile libertăţii, democraţiei, respectării drepturilor omului şi libertăţilor fundamentale şi statului de drept şi caută să promoveze, să dezvolte şi să consolideze aceste principii în ţările partenere prin intermediul dialogului şi al cooperării. ”
(3b) La articolul 3, alineatul (3) se înlocuieşte cu următorul text:
„ (3) Măsurile finanţate în temeiul prezentului regulament respectă şi acoperă domeniile de cooperare enunţate în special în instrumentele, acordurile, declaraţiile şi planurile de acţiune dintre Comunitate şi ţările partenere, precum şi domeniile care răspund intereselor şi priorităţilor proprii Comunităţii. ”
(3c) La articolul 3, alineatul (4) se înlocuieşte cu următorul text:
„ (4) În ceea ce priveşte măsurile finanţate în temeiul prezentului regulament, Comunitatea se angajează să garanteze coerenţa acestora cu alte domenii de acţiune externă, precum şi cu alte politici comunitare relevante, în special cooperarea pentru dezvoltare .
Această coerenţă este asigurată de definirea politicilor, planificarea strategică şi de programarea şi punerea în aplicare a măsurilor. ”
(3d) La articolul 3, alineatul (5) se înlocuieşte cu următorul text:
„ (5) Măsurile finanţate în temeiul prezentului regulament completează eforturile depuse de statele membre şi organismele publice comunitare şi aduc o valoare adăugată acestor eforturi […] în domeniul relaţiilor comerciale şi al schimburilor culturale, academice şi ştiinţifice .”
(3e) La articolul 3 se adaugă următorul alineat:
„ ( 5a) Comisia informează Parlamentul European şi realizează schimburi periodice de opinii cu acesta.”
(3f) La articolul 4, partea introductivă se înlocuieşte cu următorul text:
„Finanţarea comunitară sprijină acţiuni de cooperare în conformitate cu articolul 1 şi este compatibilă cu scopul general, sfera de aplicare, obiectivele şi principiile generale ale prezentului regulament.
Finanţarea comunitară acoperă acţiuni care nu îndeplinesc criteriile de acordare a AOD , care pot avea o dimensiune regională, în următoarele domenii de cooperare:”
(3g) La articolul 4, punctul 1 se înlocuieşte cu următorul text:
„ 1. promovarea cooperării, parteneriatelor şi întreprinderilor comune între actorii economici, sociali, culturali, universitari şi ştiinţifici ai Comunităţii şi ai ţărilor partenere; ”
(3h) La articolul 4, punctul 2 se înlocuieşte cu următorul text:
„ 2. stimularea comerţului bilateral, a fluxurilor de investiţii şi a parteneriatelor economice , acordându-se o atenţie deosebită IMM-urilor ;”
(3i) La articolul 4, punctul 3 se înlocuieşte cu următorul text:
„ 3. promovarea dialogurilor între actori politici, economici [...], sociali şi culturali şi alte organizaţii neguvernamentale din sectoarele relevante ale Comunităţii şi ale ţărilor partenere; ”
(3j) La articolul 4, punctul 4 se înlocuieşte cu următorul text:
„ 4. promovarea legăturilor între popoare, în special la nivelul familiilor, a programelor de formare şi de învăţământ şi a schimburilor intelectuale şi consolidarea înţelegerii reciproce dintre culturi, inclusiv măsuri de asigurare şi sporire a participării Uniunii Europene în cadrul Ferestrei de cooperare externă Erasmus Mundus şi a participării la târgurile europene de educaţie ; ”
(3k) La articolul 4, punctul 5 se înlocuieşte cu următorul text:
„ 5. promovarea proiectelor desfăşurate în cooperare în domenii precum cercetarea, ştiinţele şi tehnologia, sportul şi cultura, energia regenerabilă , transporturile [...], mediul înconjurător – inclusiv schimbările climatice, vămile, chestiunile financiare, juridice şi cele legate de drepturile omului şi oricare alt domeniu de interes comun pentru Comunitate şi ţările partenere; ”
(3l) La articolul 5, alineatul (2) se înlocuieşte cu următorul text:
„ (2) Programele multianuale de cooperare sunt stabilite pentru o perioadă care nu depăşeşte perioada de valabilitate a prezentului regulament.
Aceste programe definesc interesele şi priorităţile specifice ale Comunităţii, obiectivele generale şi rezultatele estimate.
În special în ceea ce priveşte Fereastra de cooperare externă Erasmus Mundus, programele vizează o repartizare geografică cât mai echilibrată cu putinţă.
Acestea specifică, de asemenea, domeniile alese pentru finanţarea comunitară şi stabilesc alocările financiare indicative, în mod global, pentru fiecare domeniu prioritar şi pentru fiecare ţară sau grup de ţări partenere, pentru perioada respectivă, dacă este cazul, sub formă de limite.
Programele multianuale de cooperare sunt revizuite la jumătatea perioadei de valabilitate sau în funcţie de nevoi, în cazul în care acest lucru este necesar. ”
(3m) La articolul 5, alineatul (3) se înlocuieşte cu următorul text:
„ (3) Programele multianuale de cooperare şi toate revizuirile acestora sunt adoptate de către Comisie în conformitate cu procedura prevăzută la articolul 14a . ”
(3n) La articolul 6, alineatul (1) se înlocuieşte cu următorul text:
„ (1) Comisia adoptă programele de acţiune anuale pe baza programelor multianuale de cooperare menţionate la articolul 5 şi le notifică simultan Parlamentului European şi Consiliului . ”
(3o) La articolul 7 se adaugă următoarele paragrafe:
„1a.
Măsurile care intră sub incidenţa Regulamentului (CE) nr.
1257/1996 al Consiliului din 20 iunie 1996 privind ajutorul umanitar * , a Regulamentului (CE) nr.
1717/2006 al Parlamentului European şi al Consiliului din 15 noiembrie 2006 de instituire a unui instrument de stabilitate * * sau a Regulamentului (CE) nr.
1905/2006 şi care sunt eligibile pentru finanţare în temeiul acestor regulamente nu pot beneficia de finanţare în temeiul prezentului regulament.
1b.
Asistenţa comunitară acordată în temeiul prezentului regulament nu este destinată să finanţeze achiziţionarea de arme sau de muniţii şi operaţiunile care au implicaţii pe plan militar sau în materie de apărare.
_________
* JO L 163, 2.7.1996, p.
1.
* * JO L 327, 24.11.2006, p.
1.”
(4) La articolul 8, alineatul (3) se înlocuieşte cu următorul text:
„(3) Finanţarea Comunităţii nu poate, în principiu, să fie utilizată pentru plata impozitelor, taxelor sau altor impuneri în ţările partenere.”
(4a) La articolul 9, alineatul (3) se înlocuieşte cu următorul text:
„ (3) Comisia adoptă măsuri de sprijin neprevăzute în programele multianuale de cooperare şi le notifică simultan Parlamentului European şi Consiliului . ”
(4b) La articolul 13, alineatul (1) se înlocuieşte cu următorul text:
„ (1) Comisia evaluează […] acţiunile şi programele finanţate în temeiul prezentului regulament, cu regularitate, dacă este cazul, sau la solicitarea Parlamentului European ori a Consiliului , prin intermediul evaluărilor externe independente, pentru a se asigura că obiectivele au fost atinse sau, dacă nu au fost atinse, pentru a determina măsura în care au fost atinse, precum şi dacă rentabilitatea măsurilor finanţate de Comunitate şi impactul acestor măsuri au fost satisfăcătoare .
Pe baza acestor evaluări, Comisia elaborează recomandări în vederea îmbunătăţirii operaţiunilor viitoare.
Se ţine seama de rezultatele acestei evaluări în vederea elaborării programelor şi alocării resurselor. ”
(4c) La articolul 13, alineatul (2) se înlocuieşte cu următorul text:
„(2) Comisia transmite rapoartele de evaluare menţionate la alineatul (1) Parlamentului European şi comitetului menţionat la articolul 15 alineatul (1) , pentru informare. ”
(4d) Articolul 14 se înlocuieşte cu următorul text:
„ Comisia examinează progresele înregistrate în punerea în aplicare a măsurilor luate în temeiul prezentului regulament şi prezintă Parlamentului European şi Consiliului un raport anual detaliat privind punerea în aplicare a prezentului regulament.
Acest raport expune rezultatele execuţiei bugetului şi prezintă toate acţiunile şi programele finanţate; acesta mai expune, în măsura posibilităţilor, principalele rezultate şi efecte ale acţiunilor şi programelor de cooperare. ”
(4e) Se inserează următorul articol:
„Articolul 14a
Exercitarea competenţelor delegate
(1) Competenţa de a adopta actele delegate menţionate la articolul 5 este conferită Comisiei pentru perioada de aplicare a prezentului regulament.
(2) De îndată ce adoptă un act delegat, Comisia îl notifică simultan Parlamentului European şi Consiliului.
(3) Competenţa de a adopta acte delegate conferită Comisiei este supusă condiţiilor prevăzute la articolele 14b şi 14c.”
(4f) Se inserează următorul articol:
„Articolul 14b
Revocarea competenţelor delegate
(1) Delegarea de competenţe menţionată la articolul 5 poate fi revocată în orice moment de Parlamentul European sau de Consiliu.
(2) Instituţia care a iniţiat o procedură internă pentru a decide dacă intenţionează să revoce delegarea de competenţe informează celălalt legislator şi Comisia într-un termen rezonabil înaintea adoptării unei decizii finale, indicând competenţele delegate care ar putea face obiectul unei revocări, precum şi motivele acesteia.
(3) Decizia de revocare pune capăt delegării competenţelor specificate în decizia respectivă.
Decizia produce efecte imediat sau de la o dată ulterioară, menţionată în decizie.
Decizia nu aduce atingere valabilităţii actelor delegate deja în vigoare.
Decizia se publică în Jurnalul Oficial al Uniunii Europene.”
(4g) Se inserează următorul articol:
„Articolul 14c
Obiecţiuni la actele delegate
(1) Parlamentul European sau Consiliul se pot opune actului delegat în termen de două luni de la data notificării.
La iniţiativa Parlamentului European sau a Consiliului, acest termen se prelungeşte cu două luni.
(2) În cazul în care, la expirarea acestui termen, nici Parlamentul European, nici Consiliul nu s-au opus actului delegat, acesta se publică în Jurnalul Oficial al Uniunii Europene şi intră în vigoare la data prevăzută în dispoziţiile acestuia.
Actul delegat poate fi publicat în Jurnalul Oficial al Uniunii Europene şi poate intra în vigoare înainte de expirarea perioadei respective în cazul în care atât Parlamentul European, cât şi Consiliul au informat Comisia că au decis să nu formuleze obiecţiuni.
(3) În cazul în care Parlamentul European sau Consiliul se opun actului delegat, acesta nu intră în vigoare.
Instituţia care formulează obiecţiuni îşi expune motivele care au stat la baza acestora.”
(5) Articolul 16 se înlocuieşte cu următorul text:
„Articolul 16
Dispoziţii financiare
Suma de referinţă financiară pentru punerea în aplicare a prezentului regulament pentru perioada 2007-2013 este de 172 de milioane EUR pentru ţările enumerate în anexa I şi de 176 de milioane EUR pentru ţările enumerate în anexa II.
Creditele anuale pentru perioada 2010-2013 sunt stabilite de autoritatea bugetară în cadrul procedurii bugetare anuale.
Comisia furnizează autorităţii bugetare informaţii detaliate cu privire la toate liniile bugetare şi la creditele anuale care vor fi folosite pentru finanţarea măsurilor în temeiul prezentului regulament .
Aceste credite sunt autorizate de către autoritatea bugetară în limitele cadrului financiar.
Trebuie luate măsuri şi pentru ca ţările şi teritoriile industrializate, precum şi celelalte ţări şi teritorii cu venituri ridicate care figurează în anexa I să nu fie defavorizate prin aplicarea prezentului regulament la ţările partenere care figurează în anexa II.
Creditele programate pentru a fi utilizate în temeiul Regulamentului (CE) nr.
1905/2006 nu sunt utilizate în acest scop. ”
(6) În anexă, titlul se înlocuieşte cu următorul text:
„ANEXA I — Lista ţărilor industrializate şi a altor ţări şi teritorii cu venituri ridicate care intră sub incidenţa prezentului regulament”.
(7) Se adaugă o nouă anexă II, al cărei text figurează în anexa la prezentul regulament.
Articolul 2
Intrarea în vigoare
Prezentul regulament intră în vigoare în ziua următoare datei publicării sale în Jurnalul Oficial al Uniunii Europene .
Prezentul regulament este obligatoriu în toate elementele sale şi se aplică direct în toate statele membre.
Adoptat la
Pentru Parlamentul European Pentru Consiliu
Preşedintele Preşedintele
ANEXĂ
„ANEXA II
Lista ţărilor în curs de dezvoltare prevăzute de prezentul regulament
America Latină
1.Argentina
2.
Bolivia
3.
Brazilia
4.
Chile
5.
Columbia
6.
Costa Rica
7.
Cuba
8.
Ecuador
9.
El Salvador
10.
Guatemala
11.
Honduras
12.
Mexic
13.
Nicaragua
14.
Panama
15.
Paraguay
16.
Peru
17.
Uruguay
18.
Venezuela
Asia
19.
Afganistan
20.
Bangladesh
21.
Bhutan
22.
Cambodgia
23.
China
24.
India
25.
Indonezia
26.
Republica Populară Democrată Coreeană
27.
Laos
28.
Malaysia
29.
Maldive
30.
Mongolia
31.
Myanmar/Burma
32.
Nepal
33.
Pakistan
34.
Filipine
35.
Sri Lanka
36.
Thailanda
37.
Vietnam
Asia Centrală
38.
Kazahstan
39.
Republica Kârgâzstan
40.
Tadjikistan
41.
Turkmenistan
42.
Uzbekistan
Orientul Mijlociu
43.
Iran
44.
Irak
45.
Yemen
Africa de Sud
46.
Africa de Sud”
EXPUNERE DE MOTIVE
Introducere
Obiectivul finanţării comunitare în conformitate cu Regulamentul (CE) nr.
1934/2006 al Consiliului privind stabilirea unui instrument financiar pentru cooperarea cu ţările industrializate şi celelalte ţări şi teritorii cu venituri ridicate (denumit în continuare „Regulamentul ICI”) este sprijinirea cooperării economice, financiare şi tehnice, precum şi a activităţilor de cercetare şi a schimburilor pe plan universitar care intră în sfera de competenţă a Comunităţii.
În calitate de comisie responsabilă pentru „relaţiile economice externe ale Uniunii”, inclusiv pentru „relaţiile financiare, economice şi comerciale cu ţări terţe” (adică atât cu ţările în curs de dezvoltare, cât şi cu ţările care nu se află în curs de dezvoltare), Comisia pentru comerţ internaţional (INTA) a fost competentă în fond şi cu ocazia adoptării primei versiuni a Regulamentului ICI, fapt ce i-a permis acesteia nu numai să analizeze propunerea Comisiei în detaliu, dar şi să ţină seama de contextul istoric şi instituţional mai larg.
Propunerea Comisiei de modificare a Regulamentului ICI ( COM(2009)0197 /2) a fost prezentată cu scopul de a extinde în mod semnificativ sfera geografică de aplicare a Regulamentului ICI pentru a include şi cooperarea cu ţările în curs de dezvoltare (enumerate în anexa la propunerea Comisiei), iar cadrul financiar global ar fi modificat în mod semnificativ în raport cu această extindere.
Deşi modificările propuse de Comisie pot părea reduse ca număr în termeni formali, acestea sunt semnificative, întrucât toate referirile actuale la ţările partenere (care acoperă, în prezent, numai ţările industrializate şi celelalte ţări şi teritorii cu venituri ridicate), inclusiv evaluarea lor calitativă, vor începe să se aplice şi ţărilor în curs de dezvoltare incluse în listă.
O acoperire geografică mai extinsă
Această extindere a acoperirii geografice reprezintă o oportunitate, întrucât aplicarea programelor finanţate în prezent prin Regulamentul ICI ar putea fi extinsă şi la alte ţări.
Totuşi, având în vedere lista ţărilor care vor fi incluse în sfera de aplicare extinsă a Regulamentului ICI, o astfel de modificare constituie şi o provocare deosebită şi, prin urmare, este important să se clarifice care sunt beneficiarii finanţării, activităţile eligibile pentru finanţare şi condiţiile de acordare a acesteia.
În expunerea de motive (anexată la propunerea de modificare), Comisia afirmă că „este în interesul Comunităţii să îşi intensifice în continuare relaţiile cu ţările în curs de dezvoltare care sunt, în acelaşi timp, parteneri majori în cadrul economiei mondiale, cum ar fi India, China, Brazilia şi Mexic.
De asemenea, interesele Comunităţii depăşesc sfera eradicării sărăciei în regiuni cum ar fi Asia Centrală şi Orientul Mijlociu”, iar „majoritatea ţărilor din Asia şi America Latină, precum şi Africa de Sud, sunt de asemenea ţări cu venituri medii, interesate de realizarea unor schimburi [...] cu Uniunea Europeană”.
În primul rând, această justificare specifică este inclusă numai în expunerea de motive, nu şi în actul legislativ propriu-zis, în cadrul căruia chiar şi considerentele au un caracter destul de general.
Potrivit formulării actuale de la articolul 2 alineatul (1) din Regulamentul ICI, „cooperarea [...] are ca scop instituirea de relaţii cu parteneri ale căror structuri şi valori politice, economice şi instituţionale sunt adesea apropiate de cele ale Comunităţii şi care sunt parteneri importanţi în relaţiile bilaterale şi actori importanţi în forurile internaţionale şi în materie de guvernare mondială”, menţionându-se, de asemenea, faptul că în sfera cooperării intră şi ţările partenere „cu care Comunitatea are un interes strategic de intensificare a legăturilor”.
Regulamentul de modificare propune numai modificări formale (şi nu de fond) ale acestei dispoziţii.
În al doilea rând, lista ţărilor care vor fi incluse în sfera extinsă de aplicare a Regulamentului ICI este mult mai lungă, acestea nu alcătuiesc un grup omogen şi trebuie să ne punem întrebarea dacă toate aceste ţări (câteva dintre acestea fiind Republica Populară Democrată Coreeană, Myanmar/Birmania şi Iran, spre exemplu) împărtăşesc într-adevăr „structuri şi valori politice, economice şi instituţionale […] apropiate de cele ale Comunităţii”.
Iar dacă acest lucru nu se întâmplă, ar trebui identificat „interesul strategic” al Comunităţii care ar justifica iniţierea unor relaţii de cooperare strânsă cu ţările menţionate şi, astfel, includerea lor în sfera de aplicare a Regulamentului ICI.
În acelaşi timp, includerea ţărilor în anexă nu înseamnă în mod automat finanţarea acestora, în timp ce prin excluderea unei ţări din listă se elimină chiar şi posibilitatea oricărei forme de cooperare în temeiul prezentului regulament.
Prin urmare, raportorul nu a propus, pentru moment, excluderea unei anumite ţări din listă.
În schimb, raportorul propune clarificarea intenţiei de finanţare a cooperării cu aceste ţări, şi anume promovarea respectării demnităţii umane, a libertăţii, a democraţiei, a egalităţii, a statului de drept şi a drepturilor omului, inclusiv a drepturilor persoanelor aparţinând minorităţilor.
Presupunând că, teoretic, s-ar putea acorda finanţare tuturor ţărilor în curs de dezvoltare enumerate în anexa II, este foarte important să ne asigurăm că nu se fac compromisuri în ceea ce priveşte respectarea principiilor fundamentale ale UE.
Mai precis, la articolul 181a alineatul (1) al doilea paragraf din Tratatul CE (care reprezintă temeiul juridic iniţial al Regulamentului ICI) se menţionează următoarele: „Politica Comunităţii în [acest] domeniu [al acţiunilor de cooperare economică, financiară şi tehnică cu ţări terţe] contribuie la atingerea obiectivului general de dezvoltare şi consolidare a democraţiei şi statului de drept, cât şi a obiectivului de respectare a drepturilor omului şi libertăţilor fundamentale.”
Prin urmare, importanţa acestor principii a fost subliniată încă o dată, atât prin includerea lor în enunţarea obiectivelor prezentului regulament, cât şi prin asigurarea unei mai mari apropieri între textul regulamentului şi cel al TFUE.
Cu toate acestea, Comisia trebuie să ofere Parlamentului şi Consiliului informaţii mai detaliate şi mai structurate cu privire la programare şi rezultate, care ar trebui să se traducă prin proiecte şi programe mai transparente, eficace şi eficiente.
Finanţare suplimentară
Pentru a răspunde extinderii acoperirii geografice, s-a prevăzut o majorare semnificativă a resurselor bugetare alocate ICI.
Se prevede că finanţarea totală pentru noile ţări incluse în domeniul de aplicare se va ridica la 176 de milioane EUR.
La punctul 4.1.1 din fişa financiară legislativă a Comisiei (anexată la propunerea de modificare), se prevede că „108,5 milioane EUR vor fi finanţaţi prin realocare din pachetele financiare geografice corespunzătoare ICD”.
Cu toate că această dispoziţie nu face parte din textul legislativ, este important să se sublinieze că includerea acelor ţări în curs de dezvoltare nu ar trebui în niciun caz să se facă în detrimentul finanţării cooperării pentru dezvoltare şi că Parlamentul ar trebui să dispună de toate detaliile legate de creditele anuale pentru finanţarea ICI în cadrul procedurii bugetare anuale, astfel încât să îşi poată exercita pe deplin atribuţiile de autoritate bugetară.
ICI şi ICD trebuie să rămână strict separate, atât în ceea ce priveşte activităţile finanţate, cât şi sursele finanţării.
Această abordare ar trebui să fie înţeleasă de Comisie şi Consiliu drept orientarea Parlamentului în ceea ce priveşte orice posibilă redefinire a instrumentelor sale de cooperare externă în temeiul Tratatului de la Lisabona şi al următoarei perspective financiare.
Alte modificări
Restul amendamentelor depuse de raportor se pot rezuma prin includerea în două categorii de bază: prima se referă la sporirea implicării Parlamentului în programare şi a controlului exercitat de către acesta asupra instrumentului; a doua se referă la sporirea clarităţii propunerii şi raţionalizarea acesteia şi la utilizarea fondurilor limitate disponibile pentru a recompensa ţările care fac eforturi în direcţia progresului social şi ecologic mondial.
Raportorul consideră că rolul Parlamentului ar trebui consolidat în ceea ce priveşte implicarea sa în activităţile de programare, evaluare şi raportare.
Este important ca Parlamentul să fie implicat mai strâns în elaborarea şi revizuirea programelor multianuale de cooperare, inclusiv să aibă competenţa de a prezenta obiecţii faţă de propunerile de acest tip.
Prin urmare, s-au introdus „actele delegate” (articolul 290 din TFUE) pentru adoptarea programelor multianuale de cooperare.
De asemenea, este important ca Parlamentul să fie ţinut la curent şi să primească programele de acţiune, rapoartele anuale detaliate şi evaluările.
O serie de amendamente au fost introduse pentru a clarifica scopurile în care poate fi folosit acest instrument de finanţare.
În acest sens, formularea a fost simplificată şi s-au impus anumite limitări asupra cadrului acţiunilor care pot fi finanţate în temeiul prezentului regulament.
Prin analogie cu Regulamentul (CE) nr.
1905/2006, în cazul anumitor măsuri ar trebui exclusă finanţarea.
Şi, nu în ultimul rând, există anumite amendamente care au drept scop crearea unei legături mai strânse între aspectele tratate în faza de programare (şi execuţie), pentru a asigura o revizuire adecvată.
2.3.2010
AVIZ al Comisiei pentru afaceri externe(*)
destinat Comisiei pentru comerţ internaţional
referitor la propunerea de regulament al Consiliului de modificare a Regulamentului (CE) nr.
1934/2006 privind stabilirea unui instrument financiar pentru cooperarea cu ţările industrializate şi celelalte ţări şi teritorii cu venituri ridicate
( COM(2009)0197 – C7‑0101/2009 – 2009/0059(COD) )
Raportoare pentru aviz: Barbara Lochbihler
(*) Procedura comisiilor asociate – articolul 50 din Regulamentul de procedură
JUSTIFICARE SUCCINTĂ
Introducere
Spre sfârşitul celei de-a 6-a legislaturi, Comisia pentru afaceri externe a solicitat Comisiei Europene să creeze un instrument suplimentar, utilizabil în cazul acelor activităţi cu ţările în curs de dezvoltare care nu intră în sfera de aplicare a Instrumentului de cooperare pentru dezvoltare (ICD).
Întrucât ICD se limitează la activităţile definite ca ajutor public pentru dezvoltare (APD), exista o lacună în ceea ce priveşte activităţile cu ţările în curs de dezvoltare bazate pe interese reciproce, precum schimburile culturale şi academice, schimburile tehnologice, dialogul politic, susţinerea media, ca să enumerăm doar câteva.
Pentru a evita proliferarea instrumentelor de relaţii externe, Comisia pentru afaceri externe a propus ca actualul Instrument pentru ţările industrializate (ITI) (Regulamentul Consiliului (CE) nr.
1934/2006) să fie transformat într-un „Instrument pentru cooperare cu ţările terţe în activităţi non-APD.”
Temeiul juridic
Comisia a prezentat o propunere de regulament de modificare (ITI+) (COM(2009)197 final), pe care a înaintat-o Comisiei pentru comerţ internaţional din raţiuni istorice, aceasta fiind comisia principală în dosarul iniţial ITI.
Comisia pentru afaceri externe a solicitat statutul de comisie asociată, în conformitate cu articolul 50 din Regulamentul de procedură al Parlamentului, argumentând că noul instrument nu va reprezenta doar o modalitate de a remedia o omisiune a instrumentului original, ci va deveni - într-o măsură semnificativă - şi un instrument de politică externă pentru relaţiile dintre UE şi ţările terţe din Asia, America Latină şi Orientul Mijlociu.
În noua sa propunere, Comisia extinde aria geografică de aplicare a ITI, iniţial de 17 ţări cu venituri ridicate, la alte 46 de ţări cuprinse în Regulamentul ICD şi propune aproape dublarea sumei de referinţă pentru această cooperare, de la 172 milioane EUR la 348 milioane EUR pentru perioada 2010-2013.
Întrucât la 1 decembrie 2009 a intrat în vigoare Tratatul de la Lisabona, temeiul juridic aplicabil acestui nou instrument trebuie modificat.
În cadrul noilor dispoziţii ale tratatului, fostul articol 181a (acum articolul 212) se modifică, referindu-se doar la activităţile legate de ţările industrializate.
Având în vedere faptul că, în urma modificării ITI, peste două treimi dintre ţările partenere vor fi ţări în curs de dezvoltare, au fost adăugate alte două temeiuri juridice: cooperarea pentru dezvoltare (articolul 208/9) şi politica comercială (articolul 206/7).
În realitate, nici unul dintre cele trei temeiuri juridice nu corespunde în întregime tipului de activitate pe care se presupune că acest instrument ar trebui să-l aibă ca obiect, întrucât, odată cu intrarea în vigoare a Tratatului de la Lisabona, nu numai că s-a schimbat semnificaţia articolului 212, dar a fost revizuit şi articolul 208/9.
Eradicarea sărăciei devine acum „obiectivul principal” al cooperării pentru dezvoltare.
În timp ce, în cadrul ajutorului public pentru dezvoltare, eradicarea sărăciei este în mod clar obiectivul principal al „cuprinzătorului” ICD, scopul atribuit mai „modestului” ITI reformat este cel de a acoperi activităţile non-APD de interes comun pentru Europa şi ţările partenere.
De aceea, spiritul articolului 208/9 este respectat cu adevărat doar dacă ICD şi ITI (reconceput) sunt considerate ca două părţi ale aceluiaşi întreg.
În lipsa unei soluţii mai bune, serviciile juridice ale celor trei instituţii au convenit să accepte triplul temei juridic, iar raportorul sugerează să se urmeze propunerea Comisiei.
Comitologie
În cadrul Instrumentului European pentru democraţie şi drepturile omului (IEDDO), al Instrumentului de cooperare pentru dezvoltare (ICD) şi al Instrumentului pentru stabilitate (IpS), Comisiile AFET şi DEVE şi-au exprimat deja opinia că documentele de strategie şi/sau programele indicative multianuale ar trebuie considerate „acte delegate”, în conformitate cu articolul 290.
Comisia INTA va adopta probabil aceeaşi linie cu privire la noua formă a ITI.
Această poziţie este împărtăşită de serviciul juridic al Parlamentului şi respinsă - cum era de aşteptat - de serviciile juridice ale celorlalte două instituţii.
Ea ar conferi Parlamentului competenţa de a obiecta la proiectele de programe multianuale de cooperare propuse (sau la revizuirea acestora) atunci când consideră necesar.
În privinţa noii forme a ITI, ar trebui să ne unim forţele alături de celelalte instrumente şi să solicităm statutul de „acte delegate” pentru programele multianuale (în special având în vedere faptul că Regulamentul ITI este foarte general).
Vor fi organizate triloguri comune în vederea ajungerii la un acord cu Comisia şi Consiliul cu privire la chestiuni orizontale specifice, ceea ce ar trebui să ne întărească poziţia şi capacitatea de negociere.
Pachetul financiar
Comisia propune adăugarea sumei de 176 milioane EUR pentru noile ţări (anexa II), în plus faţă de cele 172 de milioane EUR prevăzute iniţial pentru instrumentul ITI.
În mod regretabil, aceste pachete nu corespund proporţiilor ţărilor acoperite de regulamentul viitor, ţările în curs de dezvoltare din anexa II reprezentând două treimi din toate ţările, iar ţările cu venituri ridicate în mod corespunzător sunt reduse la o treime din total.
Considerăm că acesta va fi abordat în momentul în care regulamentul va fi revizuit.
Comisia propune transferarea a 108,5 milioane EUR din cele 176 milioane EUR destinate ţărilor din anexa II, din fondurile ICD.
Raportorul împărtăşeşte opinia raportorilor INTA şi DEVE, conform căreia nu ar trebui să se transfere fonduri din ICD.
Amendamentele
a) Titlu
Având în vedere schimbarea în perspectiva de politică a instrumentului ITI revizuit, titlul trebuie modificat.
La amendamentul 4, raportorul propune denumirea noului instrument „instrument financiar pentru cooperarea cu ţările din Orientul Mijlociu, Asia cele două Americi şi Africa de Sud”.
Versiunea sa prescurtată ar fi MAAS.
b) Extinderea domeniului de aplicare
Natura instrumentului se modifică, de la un mijloc destinat în principal susţinerii unor legături economice şi comerciale mai bune cu anumite ţări cu venituri ridicate la un instrument de politică externă, în care majoritatea partenerilor cu care se cooperează sunt ţări în curs de dezvoltare.
Proporţia este de o treime de ţări cu venituri ridicate şi industrializate (anexa I din propunerea de regulament
Australia, Bahrain, Brunei, Canada, Taipeiul chinez (deși nu există relații politice sau diplomatice cu Taipeiul chinez, contactele s-au intensificat și ar trebui continuate, în domeniul economic, comercial, al științei și tehnologiei, standardelor și normelor, precum și cu privire la alte chestiuni), Hong-Kong, Japonia, Republica Coreea, Kuweit, Macao, Noua Zeelandă, Oman, Qatar, Arabia Saudită, Singapore, Emiratele Arabe Unite, Statele Unite. ) şi două treimi de ţări în curs de dezvoltare (anexa II din propunerea de regulament
Argentina, Bolivia, Brazilia, Chile, Columbia, Costa Rica, Cuba, Ecuador, El Salvador, Guatemala, Honduras, Mexic, Nicaragua, Panama, Paraguay, Peru, Uruguay, Venezuela, Afghanistan, Bangladesh, Bhutan, Cambogia, China, India, Indonezia, Republica Democrată Coreană, Laos, Malaezia, Maldive, Mongolia, Myanmar/Burma, Nepal, Pakistan, Filipine, Sri Lanka, Thailanda, Viet Nam, Kazakhstan, Republica Kârgâză, Tajikistan, Turkmenistan, Uzbekistan, Iran, Irak, Yemen, Africa de Sud. ).
Prin urmare, domeniul de desfăşurare al acestor activităţi ar trebui să includă cooperarea socială, culturală şi academică, în plus faţă de cea economică.
De acum înainte, ţările în curs de dezvoltare reprezintă majoritatea „ţărilor partenere”, în timp ce vechea listă a ţărilor industrializate şi cu venituri mari reprezintă doar o treime din total.
Aceste noi priorităţi trebuie exprimate clar în text, drept pentru care amendamentele 5, 6, 7, 9, 10, 11, 12 propun extinderea domeniului de aplicare al regulamentului.
c) Fără suprapunere cu Instrumentul de cooperare pentru dezvoltare
De asemenea, este important să se distingă clar între ICD, care finanţează Asistenţa publică pentru dezvoltare (APD), de Instrumentul pentru ţările industrializate MAAS (Orientul Mijlociu, Asia, cele două Americi şi Africa de Sud), care este în curs de examinare, şi care ar trebui să se aplice cooperării bazate pe interesul comun şi să fie categoric non-APD.
Amendamentul 5 vizează evitarea suprapunerii între cele două.
d) „Acte delegate”
Amendamentele 3, 13, 15, 16, 17, 18 se referă la chestiunea „actelor delegate” şi se introduc într-o formă similară în instrumentele financiare care fac obiectul unei revizuiri.
Amendamentele 13,15,16 introduc cerinţa trimiterii simultane a programelor anuale de acţiune către Consiliu şi către Parlamentul European, spre informare.
e) Fără operaţiuni cu implicaţii militare sau de apărare
Amendamentul 14 adaptează instrumentul MAAS la normele ICD, pentru a exclude în mod explicit domeniul apărării din aria posibilă a măsurilor de cooperare.
AMENDAMENTE
Comisia pentru afaceri externe recomandă Comisiei pentru comerț internațional, competentă în fond, să includă în raportul său următoarele amendamente:
Amendamentul
1
Propunere de regulament – act de modificare
Articolul 1 – punctul 1a (nou)
Regulamentul (CE) nr.
1934/2006
Referirea 1
Textul propus de Comisie
Amendamentul
(1a) Prima referire se înlocuiește cu următorul text:
având în vedere Tratatul privind funcționarea Uniunii Europene, în special articolul 212, articolul 207 alineatul (2) și articolul 209 alineatul (1),
Justificare
Schimbarea și actualizarea temeiului juridic ca urmare a intrării în vigoare a Tratatului de la Lisabona.
Amendamentul
2
Propunere de regulament – act de modificare
Considerentul 5
Textul propus de Comisie
Amendamentul
(5) Obiectivele și dispozițiile Regulamentului (CE) nr.
1934/2006 din 21 decembrie 2006 de stabilire a unui instrument financiar pentru cooperarea cu țările industrializate și celelalte țări și teritorii cu venituri ridicate permit continuarea unei astfel de cooperări consolidate cu țările care intră sub incidența Regulamentului (CE) nr.
1905/2006.
În acest scop, este necesară extinderea zonei geografice acoperite de Regulamentul (CE) nr.
1934/2006 și stabilirea unui pachet financiar destinat cooperării cu aceste țări în curs de dezvoltare.
(5) Obiectivele și dispozițiile Regulamentului (CE) nr.
1934/2006 din 21 decembrie 2006 de stabilire a unui instrument financiar pentru cooperarea cu țările industrializate și celelalte țări și teritorii cu venituri ridicate, în forma modificată prezentată în continuare, permit continuarea unei astfel de cooperări consolidate cu țările care intră sub incidența Regulamentului (CE) nr.
1905/2006.
În acest scop, este necesară extinderea zonei geografice acoperite de Regulamentul (CE) nr.
1934/2006 și stabilirea unui pachet financiar destinat cooperării cu aceste țări în curs de dezvoltare.
Justificare
Obiectivele și domeniul de aplicare al regulamentului din 2006 s-au modificat considerabil, într-o asemenea măsură încât nici nu mai poate fi vorba de același instrument.
În lipsa unei precizări clare a faptului că dispozițiile se modifică, afirmația de mai sus nu se justifică.
Amendamentul
3
Propunere de regulament – act de modificare
Considerentul 6a (nou)
Textul propus de Comisie
Amendamentul
(6a) Comisia ar trebui să fie împuternicită să adopte acte delegate în conformitate cu articolul 290 din Tratatul privind funcționarea Uniunii Europene în cazul programelor de cooperare multianuale, având în vedere că aceste programe completează Regulamentul (CE) nr.
1934/2006 și au un domeniu de aplicare general.
Justificare
Textul standard referitor la actele delegate.
Amendamentul
4
Propunere de regulament – act de modificare
Articolul 1 – punctul 1
Regulamentul (CE) nr.
1934/2006
Titlu
Textul propus de Comisie
Amendamentul
Regulamentul (CE) nr.
1934/2006 al Consiliului din 21 decembrie 2006 privind stabilirea unui instrument financiar pentru cooperarea cu țările industrializate și celelalte țări și teritorii cu venituri ridicate , precum și cu țările în curs de dezvoltare care intră sub incidența Regulamentului (CE) nr.
1905/2006 .
Regulamentul (CE) nr.
1934/2006 al Consiliului din 21 decembrie 2006 privind stabilirea unui instrument financiar pentru cooperarea cu țările din Orientul Mijlociu, Asia, cele două Americi și Africa de Sud (MAAS).
Justificare
Este necesar un nou titlu, care să indice domeniul mai larg de aplicare al noului regulament.
Amendamentul
5
Propunere de regulament – act de modificare
Articolul 1 – punctul 2
Regulamentul (CE) nr.
1934/2006
Articolul 1 – alineatul 1
Textul propus de Comisie
Amendamentul
(1).
Finanțarea comunitară sprijină cooperarea economică, financiară și tehnică și orice altă formă de cooperare care ține de competența Comunității cu țările industrializate și celelalte țări și teritorii cu venituri ridicate , precum și cu țările în curs de dezvoltare care intră sub incidența Regulamentului (CE) nr.
1905/2006.
(1).
Finanțarea comunitară în conformitate cu prezentul regulament sprijină cooperarea economică, financiară , tehnică , culturală și universitară și orice altă formă de cooperare care ține de competența Comunității cu țările în curs de dezvoltare enumerate în anexa II și cu țările industrializate și celelalte țări și teritorii cu venituri ridicate enumerate în anexa I (denumite în continuare „țări partenere”).
În principiu, prezentul regulament servește la finanțarea măsurilor care nu îndeplinesc criteriile OCDE pentru acordarea Asistenței publice pentru dezvoltare (APD).
Justificare
Instrumentul modificat trebuie să includă și cooperarea culturală și academică.
Țările în curs de dezvoltare reprezintă acum majoritatea „țărilor partenere”, iar fosta listă a țărilor industrializate și cu venituri mari cuprinde mai puțin de o treime din total.
Aceste noi priorități trebuie puse clar în evidență.
De asemenea, este important să se distingă clar între ICD, care ar trebui să finanțeze APD, și Instrumentul pentru țările industrializate AMAS (Orientul Mijlociu, Asia, cele două Americi și Africa de Sud), care ar trebui să se aplice cooperării bazate pe interesul comun și să fie categoric non-APD.
Amendamentul
6
Propunere de regulament – act de modificare
Articolul 1 – punctul 2
Regulamentul (CE) nr.
1934/2006
Articolul 1 – alineatul 2
Textul propus de Comisie
Amendamentul
(2).
Obiectivul principal al cooperării cu țările și teritoriile menționate la alineatul (1) este de a furniza, pentru fiecare dintre acestea, un răspuns la necesitatea de a consolida legăturile și de a institui cu acestea mai multe relații pe bază bilaterală, regională sau multilaterală pentru a crea un mediu mai favorabil dezvoltării relațiilor dintre Comunitate și aceste țări și teritorii și de a favoriza dialogul, promovând, în același timp, interesele Comunității.
(2).
Obiectivul principal al cooperării cu țările partenere este de a furniza, pentru fiecare dintre acestea, un răspuns la necesitatea de a consolida legăturile și de a-și lua, alături de acestea, mai multe angajamente pe bază bilaterală, regională sau multilaterală pentru a crea un mediu mai favorabil dezvoltării relațiilor dintre Comunitate și țările partenere și teritorii și de a favoriza dialogul, promovând, în același timp, înțelegerea reciprocă și interesele comune și înțelegerea reciprocă.
Justificare
Utilizarea termenului „țări partenere” este legată de amendamentul 5.
Domeniul de aplicare al instrumentului se modifică, ne mai urmărind doar promovarea intereselor Comunității, ci devenind un instrument care reglementează activitățile desfășurate atât în interesul Comunității, cât și al țărilor partenere.
Amendamentul
7
Propunere de regulament – act de modificare
Articolul 1 – punctul 3
Regulamentul (CE) nr.
1934/2006
Articolul 2 – alineatul 1
Textul propus de Comisie
Amendamentul
(1).
Cooperarea are ca scop instituirea de relații cu parteneri ale căror structuri și valori politice, economice și instituționale sunt apropiate de cele ale Comunității și care sunt parteneri bilaterali și actori importanți în forurile internaționale și în materie de guvernanță mondială.
Această cooperare include, de asemenea, partenerii cu care Comunitatea are un interes strategic de intensificare a legăturilor.
(1).
Cooperarea are ca scop instituirea de relații cu țările partenere pentru a realiza următoarele obiective:
- atenuarea conflictelor și intensificarea dialogului și a apropierilor;
- împărtășirea și promovarea unor structuri și valori politice, economice și instituționale apropiate;
- intensificarea schimburilor cu parteneri bilaterali și actori importanți în foruri multilaterale și în materie de guvernanță mondială;
Justificare
Modificarea domeniului de aplicare - lista este în sine explicativă.
Amendamentul
8
Propunere de regulament – act de modificare
Articolul 1 – punctul 3
Regulamentul (CE) nr.
1934/2006
Articolul 2 – alineatul 2
Textul propus de Comisie
Amendamentul
(2).
În sensul prezentului regulament, țările industrializate și celelalte țări și teritorii cu venituri ridicate includ țările și teritoriile enumerate în anexa I, iar țările în curs de dezvoltare includ țările enumerate în anexa II.
Acestea sunt denumite în continuare „țări partenere”.
Cu toate acestea, în circumstanțe justificate în mod corespunzător și pentru promovarea cooperării la nivel regional, Comisia poate decide, la adoptarea programelor de acțiune menționate la articolul 6, că unele țări care nu sunt enumerate în anexe sunt eligibile, în cazul în care proiectul sau programul care trebuie pus în aplicare are un caracter regional sau transfrontalier.
Această posibilitate poate fi prevăzută în programele multianuale de cooperare menționate la articolul 5.
Comisia modifică listele din anexele I și II în funcție de modificările aduse cu regularitate propriei liste a țărilor în curs de dezvoltare de către Comitetul de asistență pentru dezvoltare al OCDE și informează Consiliul în legătură cu aceste modificări.
(2).
În circumstanțe justificate în mod corespunzător și pentru promovarea cooperării la nivel regional, Comisia poate decide, la adoptarea programelor de acțiune menționate la articolul 6, că unele țări care nu sunt enumerate în anexe sunt eligibile, în cazul în care proiectul sau programul care trebuie pus în aplicare are un caracter regional sau transfrontalier.
Această posibilitate poate fi prevăzută în programele multianuale de cooperare menționate la articolul 5.
Comisia modifică listele din anexele I și II în funcție de modificările aduse cu regularitate propriei liste a țărilor în curs de dezvoltare de către Comitetul de asistență pentru dezvoltare al OCDE și informează Consiliul în legătură cu aceste modificări.
Justificare
A se vedea amendamentul 5.
Amendamentul
9
Propunere de regulament – act de modificare
Articolul 1 – punctul 3 a (nou)
Regulamentul (CE) nr.
1934/2006
Articolul 4 – punctul 1
Textul propus de Comisie
Amendamentul
(3a) La articolul 4, punctul 1 se înlocuiește cu următorul text:
„1. promovarea cooperării, parteneriatelor și întreprinderilor comune între actorii economici, universitari, culturali și științifici, punând accentul cu precădere pe activitățile de combatere a schimbărilor climatice și pe tehnologiile durabile din punct de vedere social și al mediului, nepoluante și adaptate la nivel local ai Comunității și ai țărilor partenere;”
Justificare
Activitățile culturale și cele pro-ecologice se adaugă domeniului de aplicare al instrumentului.
(Schimbările aduse domeniilor stipulate în instrumentul inițial sunt evidențiate în italic).
Amendamentul
10
Propunere de regulament – act de modificare
Articolul 1 – punctul 3b (nou)
Regulamentul (CE) nr.
1934/2006
Articolul 4 – punctul 2
Textul propus de Comisie
Amendamentul
(3b) La articolul 4, punctul 2 se înlocuiește cu următorul text:
„2. stimularea comerțului bilateral, a fluxurilor de investiții și a parteneriatelor economice, acordându-se o atenție deosebită IMM-urilor ;”
Justificare
Având în vedere modificarea tipului țărilor partenere, activitățile finanțate ar trebui să aducă o plus-valoare ambelor părți.
(Schimbările aduse domeniilor stipulate în instrumentul inițial sunt evidențiate în italic).
Amendamentul
11
Propunere de regulament – act de modificare
Articolul 1 – punctul 3c (nou)
Regulamentul (CE) nr.
1934/2006
Articolul 4 – punctul 3
Textul propus de Comisie
Amendamentul
(3c) La articolul 4, punctul 3 se înlocuiește cu următorul text:
„3. promovarea dialogurilor între actori politici, economici [...], sociali și culturali și alte organizații neguvernamentale din sectoarele relevante ale Comunității și ale țărilor partenere;”
Justificare
Trebuie adăugată cooperarea „culturală” (modificările față de ariile stabilite în instrumentul original sunt evidențiate în italic).
Amendamentul
12
Propunere de regulament – act de modificare
Articolul 1 – punctul 3d (nou)
Regulamentul (CE) nr.
1934/2006
Articolul 4 – punctul 5
Textul propus de Comisie
Amendamentul
(3d) La articolul 4, punctul 5 se înlocuiește cu următorul text:
„5. promovarea proiectelor desfășurate în cooperare în domenii precum cercetarea, științele și tehnologia , sportul și cultura , energia regenerabilă , transporturile [...], mediul înconjurător – inclusiv schimbările climatice -, vămile, chestiunile financiare , juridice și legate de drepturile omului și oricare alt domeniu de interes comun pentru Comunitate și țările partenere;”
Justificare
Se adaugă domenii importante în care s-ar putea materializa cooperarea.
(Schimbările aduse domeniilor stipulate în instrumentul inițial sunt evidențiate în italic).
Amendamentul
13
Propunere de regulament – act de modificare
Articolul 1 – punctul 3e (nou)
Regulamentul (CE) nr.
1934/2006
Articolul 6 – alineatul 1
Textul propus de Comisie
Amendamentul
(3e) La articolul 6, alineatul (1) se înlocuiește cu următorul text:
„(1).
Comisia adoptă programele de acțiune anuale pe baza programelor multianuale de cooperare menționate la articolul 5 și le notifică simultan Parlamentului European și Consiliului.”
Amendamentul
14
Propunere de regulament – act de modificare
Articolul 1 – punctul 3f (nou)
Regulamentul (CE) nr.
1934/2006
Articolul 7 – alineatul 1a (nou)
Textul propus de Comisie
Amendamentul
(3f) La articolul 7 se adaugă următorul alineat:
„(1a).
Asistența comunitară acordată în temeiul prezentului regulament nu poate finanța achiziționarea de arme sau de muniții și operațiunile care au implicații pe plan militar sau în materie de apărare.”
Justificare
Amendamentul are rolul de a asigura coerența cu articolul 2 alineatul (5) din Regulamentul (CE) nr.
1905/2006.
Amendamentul
15
Propunere de regulament – act de modificare
Articolul 1 – punctul 4a (nou)
Regulamentul (CE) nr.
1934/2006
Articolul 9 – alineatul 3
Textul propus de Comisie
Amendamentul
(4a) La articolul 9, alineatul (3) se înlocuiește cu următorul text:
„ (3).
Comisia adoptă măsuri de sprijin neprevăzute în programele multianuale de cooperare și le notifică simultan Parlamentului European și Consiliului .”
Amendamentul
16
Propunere de regulament – act de modificare
Articolul 1 – punctul 4b (nou)
Regulamentul (CE) nr.
1934/2006
Articolul 14a (nou)
Textul propus de Comisie
Amendamentul
(4b) Se inserează următorul articol:
„Articolul 14a
Exercitarea competențelor delegate
(1).
Competența de a adopta acte delegate menționată la articolul 5 se conferă Comisiei pentru perioada de aplicare a prezentului regulament.
(2).
Imediat după ce adoptă un act delegat, Comisia îl notifică simultan Parlamentului European și Consiliului.
(3).
Competența de a adopta acte delegate se acordă Comisiei în condițiile prevăzute la articolele 14b și 14c.”
Justificare
Textul standard referitor la actele delegate.
Amendamentul
17
Propunere de regulament – act de modificare
Articolul 1 – punctul 4c (nou)
Regulamentul (CE) nr.
1934/2006
Articolul 14b (nou)
Textul propus de Comisie
Amendamentul
(4c) Se inserează următorul articol:
„Articolul 14b
Revocarea competențelor delegate
(1).
Delegarea competențelor menționate la articolul 5 poate fi revocată în orice moment de Parlamentul European sau de Consiliu.
(2).
Instituția care a inițiat o procedură internă pentru a decide cu privire la revocarea competențelor delegate ia măsuri pentru a informa cealaltă instituție și Comisia, precizând competențele delegate care ar putea face obiectul revocării.
(3).
Prin decizia de revocare, în care se prezintă motivele revocării, se anulează competențele delegate precizate în decizie.
Decizia intră în vigoare imediat sau la o dată ulterioară, care poate fi specificată în cuprinsul său.
Decizia nu aduce atingere valabilității actelor delegate deja în vigoare.
Ea se publică în Jurnalul Oficial al Uniunii Europene.”
Justificare
Textul standard referitor la actele delegate.
Amendamentul
18
Propunere de regulament – act de modificare
Articolul 1 – punctul 4d (nou)
Regulamentul (CE) nr.
1934/2006
Articolul 14c (nou)
Textul propus de Comisie
Amendamentul
(4d) Se inserează următorul articol:
„Articolul 14c
Obiecții față de actele delegate
(1).
Parlamentul European sau Consiliul pot prezenta obiecții la actele delegate în termen de trei luni de la data notificării acestora.
(2).
În cazul în care nici Parlamentul European, nici Consiliul nu prezintă, până la expirarea acestui termen, obiecții față de actul delegat, acesta intră în vigoare la data menționată în cuprinsul său.
(3).
În cazul în care Parlamentul European sau Consiliul prezintă obiecții față de un act delegat, acesta nu intră în vigoare.
Instituția care are obiecții la un act delegat precizează motivele acestora.
Justificare
Textul standard referitor la actele delegate.
PROCEDURĂ
Titlu
Stabilirea unui instrument financiar pentru cooperarea cu țările industrializate [modificare a Regulamentului (CE) nr.1934/2006]
Referințe
COM(2009)0197 – C7-0101/2009 – 2009/0059(COD)
Comisia competentă în fond
INTA
Aviz emis de către
Data anunțului în plen
AFET
14.9.2009
Comisie(i) asociată(e)
Data anunțului în plen
11.2.2010
Raportoare pentru aviz:
Data numirii
Barbara Lochbihler
16.9.2009
Examinare în comisie
29.9.2009
10.11.2009
3.12.2009
27.1.2010
23.2.2010
Data adoptării
23.2.2010
Rezultatul votului final
+:
–:
0:
57
1
2
Membri titulari prezenți la votul final
Gabriele Albertini, Pino Arlacchi, Bastiaan Belder, Frieda Brepoels, Arnaud Danjean, Mário David, Michael Gahler, Marietta Giannakou, Andrzej Grzyb, Heidi Hautala, Richard Howitt, Anna Ibrisagic, Jelko Kacin, Ioannis Kasoulides, Tunne Kelam, Maria Eleni Koppa, Andrey Kovatchev, Wolfgang Kreissl-Dörfler, Eduard Kukan, Alexander Graf Lambsdorff, Vytautas Landsbergis, Krzysztof Lisek, Sabine Lösing, Mario Mauro, Kyriakos Mavronikolas, Willy Meyer, Francisco José Millán Mon, Alexander Mirsky, María Muñiz De Urquiza, Annemie Neyts-Uyttebroeck, Raimon Obiols, Kristiina Ojuland, Pier Antonio Panzeri, Ioan Mircea Pașcu, Vincent Peillon, Alojz Peterle, Cristian Dan Preda, Libor Rouček, José Ignacio Salafranca Sánchez-Neyra, Jacek Saryusz-Wolski, Werner Schulz, Adrian Severin, Marek Siwiec, Ernst Strasser, Zoran Thaler, Johannes Cornelis van Baalen, Kristian Vigenin, Graham Watson
Membri supleanți prezenți la votul final
Laima Liucija Andrikienė, Charalampos Angourakis, Elena Băsescu, Malika Benarab-Attou, Marielle De Sarnez, Lorenzo Fontana, Roberto Gualtieri, Georgios Koumoutsakos, Barbara Lochbihler, Godelieve Quisthoudt-Rowohl, Luis Yáñez-Barnuevo García
Membri supleanți (articolul 187 alineatul (2)) prezenți la votul final
Bas Eickhout
4.3.2010
AVIZ al Comisiei pentru dezvoltare
destinat Comisiei pentru comerţ internaţional
referitor la propunerea de regulament al Parlamentului European şi al Consiliului de modificare a Regulamentul (CE) nr.
1934/2006 privind stabilirea unui instrument financiar pentru cooperarea cu ţările industrializate şi celelalte ţări şi teritorii cu venituri ridicate
( COM(2009)0197 – C7‑0101/2009 – 2009/0059(COD) )
Raportoare: Nirj Deva
JUSTIFICARE SUCCINTĂ
În procesul de exercitare a dreptului său de control democratic asupra măsurilor de aplicare din cadrul Instrumentului de cooperare pentru dezvoltare (ICD), Parlamentul a subliniat în mod constant faptul că obiectivul principal al Regulamentului (CE) nr.
1905/2006 este eradicarea sărăciei și că toate măsurile din cadrul programelor geografice ale ICD trebuie să îndeplinească criteriile pentru acordarea de asistență oficială pentru dezvoltare (AOD) stabilite de Comitetul de asistență pentru dezvoltare al Organizației pentru Cooperare și Dezvoltare Economică (CAD al OCDE).
Parlamentul a adoptat cinci rezoluții prin care își prezenta obiecțiile la proiectele de decizii ale Comisiei în cadrul ICD, deoarece acestea includeau acțiuni care nu îndeplineau cerințele AOD
Rezoluția din 15 februarie 2007 privind proiectele de decizie ale Comisiei de stabilire a documentelor naționale de strategie și a programelor indicative pentru Malaysia, Brazilia și Pakistan (JO C 287 E, 29.11.2007, p.
507).
Rezoluția din 7 iunie 2007 privind proiectul de decizie a Comisiei de stabilire a Documentelor de strategie regională și a Programelor indicative regionale pentru Mercosur și America Latină (JO C 125 E, 22.5.2008, p.
213).
Rezoluția din 21 iunie 2007 privind proiectul de decizie a Comisiei de stabilire a unui Document de strategie regională 2007-2013 și a unui Program indicativ multianual pentru Asia (JO C 146 E, 12.6.2008, p.
337).
Rezoluția din 25 octombrie 2007 privind proiectul de decizie a Comisiei de stabilire a unei Măsuri specifice 2007 pentru Irak ( T6-0481/2007 ).
Rezoluția din 9 iulie 2008 privind proiectul de decizie a Comisiei de stabilire a programelor de acțiune anuale pentru Brazilia și pentru Argentina pentru anul 2008 ( T6-0338/2008 ). , redirecționând astfel spre alte obiective fondurile alocate pentru eradicarea sărăciei și pentru obținerea de progrese în realizarea Obiectivelor de Dezvoltare ale Mileniului.
Se înțelege că propunerea Comisiei se înscrie în mod direct în continuarea activității desfășurate de Parlament în cadrul controlului asupra Instrumentului de cooperare pentru dezvoltare (ICD) și este, astfel, foarte binevenită.
Propunerea vizează crearea unui nou temei juridic, care să permită Comunității Europene să finanțeze acțiuni în țările în curs de dezvoltare care au importanță strategică și politică, dar care nu îndeplinesc criteriile ICD.
Cu toate acestea, există o problemă privind sursa de finanțare.
Propunerea vizează realocarea sumei de 108,5 milioane EUR din pachetele financiare geografice care corespund ICD, așa cum se precizează în fișa financiară legislativă.
Atunci când Parlamentul și Consiliul au căzut de acord asupra bugetului care urma să fie programat pentru ICD, acest lucru s-a realizat cu presupunerea că aceste fonduri vor fi utilizate conform obiectivelor și criteriilor stabilite în instrumentul financiar respectiv.
Crearea unui nou temei juridic nu justifică redirecționarea acestor fonduri, alocate în mod clar pentru dezvoltare, către alte obiective politice.
În general, fondurile UE de cooperare pentru dezvoltare se află deja sub presiune ca urmare a efectelor crizei economice.
Există un risc mare ca UE să nu fie în măsură să își îndeplinească obiectivul de ajutor colectiv de 0,56% din venitul național brut (VNB) până în 2010, ceea ce ar conduce la un deficit major de finanțare pentru țările cele mai sărace, care au cea mai mare nevoie de acest ajutor.
În acest context, ar fi în mod evident inacceptabil să se reducă, de asemenea, bugetul cooperării pentru dezvoltare la nivel european.
Obiectivele măsurilor stabilite pentru țările în curs de dezvoltare, care urmează să fie finanțate în cadrul instrumentului de finanțare ICI modificat, nu sunt adaptate în mod specific eradicării sărăciei, și nici nu îndeplinesc criteriile aferente asistenței oficiale pentru dezvoltare.
Prin urmare, trebuie să se utilizeze alte fonduri, cum ar fi marjele de la rubrica 4 din cadrul financiar.
Acest principiu se regăsește în amendamentul 7.
De asemenea, trebuie garantat faptul că măsurile prevăzute în țările în curs de dezvoltare
- contribuie la dezvoltarea economică, socială și de mediu (amendamentele 1, 3, 5 și 6),
- sunt coerente cu programele UE de cooperare pentru dezvoltare din țările în cauză (amendamentele 2 și 4).
Intrarea în vigoare a Tratatului de la Lisabona are un impact important asupra modificărilor aduse regulamentului ICI.
În primul rând, de acum se aplică procedura legislativă ordinară, care produce consecințe pentru drepturile care îi revin Parlamentului în controlul democratic al procesului de programare.
Raportorul consideră că măsurile din cadrul ICI+ menționate la articolul 5 (programe de cooperare multianuale) trebuie considerate ca acte delegate (articolul 290 din TFUE), fapt care acordă Parlamentului drept de veto și, prin urmare, competențe de control mult mai puternice decât în cadrul procedurii de comitologie, aplicată anterior.
Raportorul nu a propus amendamente specifice acestui aspect, întrucât acestea țin de competența comisiei de fond.
Cu toate acestea, raportorul consideră că comisia responsabilă pentru ICI ar trebui să condiționeze acceptarea de către Parlament a regulamentului modificat de includerea articolului 290.
În al doilea rând, temeiul juridic pentru cooperarea economică cu țări terțe (articolul 212 din TFUE) nu mai poate fi folosit pentru acțiuni desfășurate în țări în curs de dezvoltare.
Prin urmare, în prezent devine necesar să se folosească temeiul juridic al cooperării pentru dezvoltare (articolul 209 TFUE).
Însă, întrucât acțiunile prevăzute în țările în curs de dezvoltare nu pot fi clasificate ca asistență oficială pentru dezvoltare, conform normelor stabilite de Comitetul de asistență pentru dezvoltare al OCDE, această utilizare a articolului menționat din tratat este absolut excepțională.
AMENDAMENTE
Comisia pentru dezvoltare recomandă Comisiei pentru comerț internațional, competentă în fond, să includă în raportul său următoarele amendamente:
Amendamentul
1
Propunere de regulament – act de modificare
Articolul 1 – punctul 2
Regulamentul (CE) nr.
1934/2006
Articolul 1 – alineatul 2
Textul propus de Comisie
Amendamentul
(2) Obiectivul principal al cooperării cu țările și teritoriile menționate la alineatul (1) este de a furniza, pentru fiecare dintre acestea, un răspuns la necesitatea de a consolida legăturile și de a institui cu acestea mai multe relații pe bază bilaterală, regională sau multilaterală pentru a crea un mediu mai favorabil dezvoltării relațiilor dintre Comunitate și aceste țări și teritorii și de a favoriza dialogul, promovând, în același timp, interesele Comunității.
(2) Obiectivul principal al cooperării cu țările și teritoriile menționate la alineatul (1) este de a furniza, pentru fiecare dintre acestea, un răspuns la necesitatea de a consolida legăturile și de a-și lua, alături de acestea, mai multe angajamente pe bază bilaterală, regională sau multilaterală pentru a crea un mediu mai favorabil dezvoltării relațiilor dintre Comunitate și aceste țări și teritorii și de a favoriza dialogul, promovând, în același timp, interesele Comunității și contribuind la procesele de dezvoltare durabilă .
Amendamentul
2
Propunere de regulament – act de modificare
Articolul 1 – punctul 3a (nou)
Regulamentul (CE) nr.
1934/2006
Articolul 2a (nou)
Textul propus de Comisie
Amendamentul
(3a) Se introduce următorul articol:
„Articolul 2a
În raporturile cu țările enumerate în anexa II, se respectă cu strictețe coerența dintre politici și măsurile finanțate în conformitate cu Regulamentul (CE) nr.
1905/2006 și cu Regulamentul (CE) nr.
1337/2008 al Parlamentului European și al Consiliului din 16 decembrie 2008 de creare a unui mecanism de reacție rapidă la creșterea prețurilor la produsele alimentare în țările în curs de dezvoltare 1 .”
1 JO L 354, 31.12.2008, p.
62.”
Amendamentul
3
Propunere de regulament – act de modificare
Articolul 1 – punctul 3b (nou)
Regulamentul (CE) nr.
1934/2006
Articolul 3 – alineatul 2
Textul propus de Comisie
Amendamentul
(3b) La articolul 3, alineatul (2) se înlocuiește cu următorul text:
„(2) În sensul punerii în aplicare a prezentului regulament, se adoptă o abordare diferențiată, dacă este cazul, în vederea punerii la punct a unei cooperări cu țările partenere, cooperare care să țină seama de cadrul economic, social și politic al acestora, precum și interesele, strategiile și prioritățile proprii Comunității , în special obiectivul său de a contribui la dezvoltarea economică, socială și de mediu a țărilor în curs de dezvoltare.”
Amendamentul
4
Propunere de regulament – act de modificare
Articolul 1 - punctul 3c (nou)
Regulamentul (CE) nr.
1934/2006
Articolul 3 – alineatul 4
Textul propus de Comisie
Amendamentul
(3c) La articolul 3, alineatul (4) se înlocuiește cu următorul text:
„(4) În ceea ce privește măsurile finanțate în temeiul prezentului regulament, Comunitatea se angajează să garanteze coerența acestora cu alte domenii de acțiune externă, precum și cu alte politici comunitare relevante , în special cu cooperarea pentru dezvoltare .
Această coerență este asigurată de definirea politicilor, planificarea strategică și de programarea și punerea în aplicare a măsurilor.”
Amendamentul
5
Propunere de regulament – act de modificare
Articolul 1 – punctul 3d (nou)
Regulamentul (CE) nr.
1934/2006
Articolul 4 – paragraful 2
Textul propus de Comisie
Amendamentul
(3d) La articolul 4, punctul 2 se înlocuiește cu următorul text:
„2. stimularea comerțului bilateral, a fluxurilor de investiții și a parteneriatelor economice, în conformitate cu Obiectivele de Dezvoltare ale Mileniului (ODM) ;”
Amendamentul
6
Propunere de regulament – act de modificare
Articolul 1 – punctul 3e (nou)
Regulamentul (CE) nr.
1934/2006
Articolul 4 – paragraful 5a (nou)
Textul propus de Comisie
Amendamentul
(3e) Se inserează următorul paragraf:
„5a. promovarea unor soluții comune la provocările multilaterale cum ar fi schimbările climatice, securitatea energetică, pacea și dezvoltarea, acordând o atenție deosebită tehnologiilor durabile;”
Amendamentul
7
Propunere de regulament – act de modificare
Articolul 1 – punctul 5
Regulamentul (CE) nr.
1934/2006
Articolul 16
Textul propus de Comisie
Amendamentul
Suma de referință financiară pentru punerea în aplicare a prezentului regulament pentru perioada 2007-2013 este de 172 de milioane EUR pentru țările enumerate în anexa I și de 176 de milioane EUR pentru țările enumerate în anexa II.
Creditele anuale sunt autorizate de către autoritatea bugetară în limitele cadrului financiar.
Suma de referință financiară pentru punerea în aplicare a prezentului regulament pentru perioada 2007-2013 este de 172 de milioane EUR pentru țările enumerate în anexa I și de 176 de milioane EUR pentru țările enumerate în anexa II.
Creditele anuale sunt autorizate de către autoritatea bugetară în limitele cadrului financiar.
Măsurile din țările enumerate în anexa II sunt finanțate din marja de la rubrica 4 din cadrul financiar sau prin alte mijloace disponibile în contextul finanțării acțiunilor externe.
Creditele programate pentru a fi utilizate în conformitate cu Regulamentul (CE) nr.
1905/2006 nu sunt utilizate în acest scop.
PROCEDURĂ
Titlu
Stabilirea unui instrument financiar pentru cooperarea cu țările industrializate [modificare a Regulamentului (CE) nr.1934/2006]
Referințe
COM(2009)0197 – C7-0101/2009 – 2009/0059(COD)
Comisia competentă în fond
INTA
Aviz emis de către
Data anunțului în plen
DEVE
14.9.2009
Raportor pentru aviz:
Data numirii
Nirj Deva
3.9.2009
Examinare în comisie
6.10.2009
Data adoptării
1.3.2010
Rezultatul votului final
+:
–:
0:
18
Membri titulari prezenți la votul final
Thijs Berman, Michael Cashman, Nirj Deva, Leonidas Donskis, Charles Goerens, Catherine Greze, Enrique Guerrero Salom, Eva Joly, Franziska Keller, Norbert Neuser, Bill Newton Dunn, Maurice Ponga, Birgit Schnieber-Jastram, Ivo Vajgl, Anna Záborská, Iva Zanicchi
Membri supleanți prezenți la votul final
Miguel Angel Martínez Martínez, Judith Sargentini
17.11.2009
AVIZ al Comisiei pentru bugete
destinat Comisiei pentru comerţ internaţional
referitor la propunerea de regulament al Consiliului de modificare a Regulamentului (CE) nr.
1934/2006 privind stabilirea unui instrument financiar pentru cooperarea cu ţările industrializate şi celelalte ţări şi teritorii cu venituri ridicate
( COM(2009)0197 – C7‑0101/2009 – 2009/0059(CNS) )
Raportoare: Alain Lamassoure
JUSTIFICARE SUCCINTĂ
În mai multe rânduri, Parlamentul European și-a exprimat dezacordul cu privire la practica de finanțare, prin intermediul Instrumentului de finanțare a cooperării pentru dezvoltare (ICD), a unor acțiuni care nu intră în categoria asistenței oficiale pentru dezvoltare (AOD) în țările incluse în sfera de aplicare a ICD.
Articolul 2 alineatul (4) din Regulamentul ICD impunând anumite restricții în definirea criteriului de eligibilitate pentru acordarea AOD, se constată caracterul nejustificat al finanțării anumitor acțiuni în temeiul regulamentului.
Totuși, aceste acțiuni prezintă un interes strategic clar pentru Uniune, în măsura în care ele permit stabilirea unor legături strânse cu anumiți actori regionali și mondiali, precum China, India, Africa de Sud și Brazilia.
Pentru a garanta durabilitatea acestor acțiuni și a nu modifica sensul Regulamentului ICD, Comisia propune, în conformitate cu solicitările Parlamentului, următoarele măsuri:
- finanțarea acțiunilor care nu intră în categoria AOD prin intermediul Instrumentului financiar pentru cooperarea cu țările industrializate (ICI) și modificarea acestuia, în consecință, care constituie obiectul prezentei propuneri;
- extinderea acoperirii geografice a ICI (ICI+), pentru a include și aceste țări în curs de dezvoltare, asigurând astfel o continuitate în plan legislativ pentru cele patru acțiuni pregătitoare pe care autoritatea bugetară a decis să le finanțeze în cursul perioadei 2007-2009;
- modificarea pachetului financiar multianual alocat pentru ICI, programând o sumă de referință de 176 de milioane EUR pentru perioada 2010-2013, menită să finanțeze aceste acțiuni destinate țărilor în curs de dezvoltare;
- finanțarea acestui pachet financiar de 176 de milioane prin:
- redistribuirea sumei de 108,5 milioane EUR în cadrul ICD;
- utilizarea marjelor de la rubrica 4 din cadrul financiar multianual până la concurența sumei de 67,5 milioane EUR.
Raportorul dorește în primul rând să reamintească solicitarea pe care Comisia pentru bugete a adresat-o în 2008 Comisiei pentru dezvoltare, în cadrul raportului său din proprie inițiativă referitor la acest subiect, de a lua în considerare crearea unui nou instrument financiar ad hoc drept alternativa cea mai realistă, precum și temerile exprimate de către Comisia pentru bugete în ceea ce privește posibila „ilizibilitate politică” a unui ICI modificat pentru a include și țările în curs de dezvoltare.
Raportorul salută propunerea de modificare în măsura în care aceasta reprezintă continuarea pe plan legislativ a acțiunilor pregătitoare, astfel cum se prevede la articolul 49 alineatul (6) litera (b) din Regulamentul financiar.
Raportorul ține să reamintească faptul că marjele de la rubrica 4 au creat o situație atât de tensionată încât Parlamentul se vede nevoit să îndemne încă o dată Comisia și Consiliul să întâmpine într-un mod rezonabil și realist revizuirea la jumătatea perioadei a cadrului financiar multianual, permițând majorarea plafonului de la rubrica 4 pentru anii 2011-2013.
Raportorul menționează, de asemenea, faptul că Parlamentul a împărtășit întotdeauna opinia potrivit căreia o nouă politică sau un nou instrument ar trebui să însemne noi mijloace financiare și nu o simplă redistribuire a pachetelor financiare deja alocate pentru alte politici sau instrumente.
În absența unei asemenea măsuri, Parlamentul, în calitate de componentă a autorității bugetare, nu poate garanta în același timp respectarea angajamentelor asumate față de țările terțe, definirea de noi priorități și capacitatea de reacție necesară în fața crizelor neprevăzute.
În plus, în situația de extremă tensiune bugetară generată de criza economică, atât pentru statele membre, cât și pentru Uniunea însăși, este necesară o rigoare deosebită în utilizarea creditelor în favoarea țărilor emergente, care dispun de un nivel de trai uneori comparabil cu cel al anumitor state membre, care sunt principalii noștri competitori pe plan comercial și care, până în acest moment, nu s-au dovedit suficient de cooperante în cadrul negocierilor pentru încheierea unui acord mondial privind Agenda de dezvoltare de la Doha sau a unui acord post-Kyoto.
Astfel se explică amendamentele propuse.
Sub această rezervă, raportorul consideră că, în ceea ce privește repartizarea surselor de finanțare (redistribuire în cadrul ICD și utilizarea parțială a marjelor de la rubrica 4), propunerea de regulament al Consiliului este adecvată și compatibilă cu cadrul financiar multianual 2007-2013.
AMENDAMENTE
Comisia pentru bugete recomandă Comisiei pentru comerț internațional, competentă în fond, să includă în raportul său următoarele amendamente:
Amendamentul
1
Proiect de rezoluție legislativă
Punctul 1a (nou)
Proiectul de rezoluție legislativă
Amendamentul
1a. consideră că propunerea de regulament al Consiliului de modificare a Regulamentului (CE) nr.
1934/2006 privind stabilirea unui instrument financiar pentru cooperarea cu țările industrializate și celelalte țări și teritorii cu venituri ridicate este compatibilă cu cadrul financiar multianual 2007-2013; reamintește totuși faptul că autoritatea bugetară este competentă să decidă asupra creditelor anuale pentru perioada 2010-2013 în cadrul procedurii bugetare anuale;
Amendamentul
2
Propunere de regulament – act de modificare
Considerentul 5a (nou)
Textul propus de Comisie
Amendamentul
(5a) Dată fiind tensiunea bugetară extremă creată pe întreg teritoriul Uniunii de criza economică, precum și extinderea propusă a domeniului de aplicare, pentru a include țări care au atins, în unele cazuri, o competitivitate comparabilă cu cea a Uniunii și un nivel mediu de trai apropiat de cel al anumitor state membre, asistența comunitară ar trebui să fie proporțională cu eforturile depuse de țările beneficiare pentru a-și deschide piețele, a respecta acordurile internaționale ale Organizației Mondiale a Comerțului (OMC) și ale Organizației Internaționale a Muncii (OIM), precum și de a participa la îndeplinirea obiectivelor mondiale de reducere a emisiilor de gaze cu efect de seră.
Amendamentul
3
Propunere de regulament – act de modificare
Articolul 1 – punctul 3
Regulamentul (CE) nr.
1934/2006
Articolul 2 – alineatul 2a (nou)
Textul propus de Comisie
Amendamentul
(2a) În sensul prezentului regulament, finanțarea comunitară nu poate fi acordată decât în beneficiul țărilor care respectă acordurile internaționale încheiate în cadrul OMC și al OIM, care participă la îndeplinirea obiectivelor mondiale de reducere a emisiilor de gaze cu efect de seră și care sunt dispuse să dezvolte relații economice cu Uniunea pe o bază de reciprocitate autentică.
PROCEDURĂ
Titlu
Stabilirea unui instrument financiar pentru cooperarea cu țările industrializate [modificare a Regulamentului (CE) nr.
1934/2006]
Referințe
COM(2009)0197 – C7-0101/2009 – 2009/0059(CNS)
Comisia competentă în fond
INTA
Aviz emis de către
Data anunțului în plen
BUDG
14.9.2009
Raportor pentru aviz
Data numirii
Alain Lamassoure
5.10.2009
Examinare în comisie
4.11.2009
16.11.2009
Data adoptării
16.11.2009
Rezultatul votului final
+:
–:
0:
36
Membri titulari prezenți la votul final
Marta Andreasen, Francesca Balzani, Reimer Böge, Lajos Bokros, Giovanni Collino, Isabelle Durant, James Elles, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Estelle Grelier, Jutta Haug, Monika Hohlmeier, Sidonia Elżbieta Jędrzejewska, Anne E. Jensen, Ivailo Kalfin, Sergej Kozlík, Alain Lamassoure, Janusz Lewandowski, Barbara Matera, Claudio Morganti, Miguel Portas, Dominique Riquet, László Surján
Membri supleanți prezenți la votul final
François Alfonsi, Maria Da Graça Carvalho, Frédéric Daerden, Roberto Gualtieri, Giovanni La Via, Derek Vaughan, Axel Voss
Membri supleanți [articolul 187 alineatul (2)] prezenți la votul final
Cecilia Wikström
PROCEDURĂ
Titlu
Stabilirea unui instrument financiar pentru cooperarea cu ţările industrializate [modificare a Regulamentului (CE) nr.1934/2006]
Referinţe
COM(2009)0197 – C7-0101/2009 – 2009/0059(COD)
Data consultării PE
21.4.2009
Comisia competentă în fond
Data anunţului în plen
INTA
14.9.2009
Comisia (comisiile) sesizată(e) pentru avizare
Data anunţului în plen
AFET
14.9.2009
DEVE
14.9.2009
BUDG
14.9.2009
Avize care nu au fost emise
Data deciziei
AFET
11.2.2010
Raportor(i)
Data numirii
Helmut Scholz
1.9.2009
Examinare în comisie
29.9.2009
10.11.2009
14.1.2010
27.1.2010
Data adoptării
17.3.2010
Rezultatul votului final
+:
–:
0:
22
3
Membri titulari prezenţi la votul final
Laima Liucija Andrikienė, David Campbell Bannerman, Daniel Caspary, William (The Earl of) Dartmouth, Joe Higgins, Yannick Jadot, Metin Kazak, Bernd Lange, David Martin, Vital Moreira, Godelieve Quisthoudt-Rowohl, Tokia Saïfi, Helmut Scholz, Peter Šťastný, Robert Sturdy, Gianluca Susta, Iuliu Winkler, Jan Zahradil, Pablo Zalba Bidegain, Paweł Zalewski
Membri supleanţi prezenţi la votul final
Catherine Bearder, George Sabin Cutaş, Salvatore Iacolino, Libor Rouček, Michael Theurer, Jarosław Leszek Wałęsa
Membri supleanţi (articolul 187 alineatul (2)) prezenţi la votul final
Sylvie Guillaume
