UE trebuie să-şi menţină obiectivele în combaterea schimbărilor climatice
Mediu
2010-03-10 - 17:33
uzină în China, 2010.©BELGA_EPA_QILAI SHEN Deputaţii europeni au dezbătut marţi în plen, cu Connie Hedegaard - comisarul european pentru mediu - rezultatele Conferinţei de la Copenhaga şi planurile UE de viitor.
Parlamentul a cerut menţinerea obiectivelor europene de combatere a schimbărilor climatice şi un acord obligatoriu la următoarea conferinţă pe tema mediului, ce va avea loc în noiembrie în Mexic.
Eurodeputaţii au pus comisarului Connie Hedegaard întrebări despre conţinutul şi obiectivele ultimei comunicări a Comisiei Europene privind combaterea schimbărilor climatice, publicată pe 9 martie şi care cere revigorarea negocierilor internaţionale prin acţiune imediată.
Aşteptările trebuie gestionate cu grijă
Doamna Hedegaard a spus la Parlament că acordul final ar putea fi amânat, în ciuda faptului că Uniunea Europeană este pregătită să îl semneze.
Dumneaei a adăugat că aşteptările de la Cancun trebuie gestionate cu grijă, un eşec putând încuraja ideea că acordul nu este necesar.
Fost ministru pentru mediu în Danemarca, comisarul UE pentru mediu a adăugat că la Cancun sunt necesare rezultate concrete, că UE trebuie să pună presiune asupra SUA şi Chinei pentru un acord şi că în centrul atenţiei trebuie să se situeze conţinutul, şi nu forma.
Vorbind pentru Grupul Partidului Popular European (Creştin Democrat), deputatul european Richard Seeber a spus că „în Europa există o criză a neîncrederii privind cauzele schimbărilor climatice“. „Anumite statistici arată că numai 30% din cetăţenii europeni cred că bioxidul de carbon are un impact asupra climatului“, a adăugat dumnealui.
Încă o dezamăgire?
Socialistul Jo Leinen a arătat că trebuie găsit un mecanism „care să permită schimbul de informaţii şi poziţii asupra chestiunilor legate de schimbările climatice, deoarece atât Parlamentul European cât şi Comisia au contacte numeroase în domeniu“.
Dumnealui a mai declarat că se teme că discuţiile legate de combaterea schimbărilor climatice vor sfârşi ca cele comerciale de la Doha, unde acordul final a fost „amânat de la an la an“.
Chris Davies, vorbind în numele liberalilor, a arătat că negocierile legate de mediu în UE sunt dependente de bunăvoinţa altora şi că Uniunea nu poate semna un acord singură. „Avem nevoie de toţi prietenii pe care îi putem găsi“, a spus dumnealui.
Satu Hassi (Verzi/ALE) a spus că Uniunea Europeană trebuie să depăşească obiectivul de reducere a emisiilor de CO2 cu 20% până în 2020 - minimul fiind de 30%.
Martin Callanan (Conservatorii şi Reformiştii Europeni) a adăugat că, în lipsa unui acord, reducerile unilaterale ale emisiilor ar putea fi nocive pentru competitivitatea economiei europene.
20100305STO70028 Parlamentul European şi Conferinţa de la Copenhaga - dosar O nouă diplomaţie pentru climă - conferinţă de presă Deputaţii europeni sunt dezamăgiţi de rezultatele Conferinţei de la Copenhaga Schimbări climatice: Comisia Europeană prezintă strategia de revigorare a măsurilor luate pe plan mondial după Copenhaga Scrisoarea domnului Barroso privind acţiunea în combaterea schimbărilor climatice Schimbările climatice: site-ul Comisiei Europene Acordul de la Copenhaga
RO
1
PHOTO
20100309PHT70252.jpg
RO
5
LINK
http://europa.eu/rapid/pressReleasesAction.do?reference=IP/10/255&format=HTML&aged=0&language=RO&guiLanguage=en
RO
6
LINK
http://europa.eu/rapid/pressReleasesAction.do?reference=MEMO/10/41&format=HTML&aged=0&language=EN&guiLanguage=en
RO
7
LINK
http://ec.europa.eu/environment/climat/home_en.htm
RO
8
LINK
http://ec.europa.eu/environment/climat/home_en.htm
-//EP//TEXT IM-PRESS 20091130FCS65642 0 NOT XML V0//RO
-//EP//TEXT IM-PRESS 20100209IPR68650 0 NOT XML V0//RO
-//EP//TEXT IM-PRESS 20091217IPR66629 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
