Şedinţele plenare: 24-25 martie
Instituţii
2010-03-22 - 18:19
Deputaţii europeni se reunesc în plen la Bruxelles Pe 24 şi 25 martie, deputaţii europeni se reunesc în plen la Bruxelles.
Printre temele de pe ordinea de zi se numără: bugetul UE pe 2011, guvernanţa şi problemele zonei euro, mai mult sprijin pentru integrarea romilor şi politica în domeniul calităţii produselor agricole.
Dosarul de faţă vă prezintă evoluţia şedinţelor plenare, fiind actualizat în cursul sesiunii.
Şedinţele plenare vor fi transmise în direct pe site-ul nostru.
În dosarul de faţă vom publica după dezbateri şi voturi ştiri despre principalele teme ale sesiunii.
20100319FCS70977
Puncte esenţiale ale sesiunii
Bugetul 2011: Parlamentul îşi stabileşte priorităţile
Îmbunătăţirea situaţiei tinerilor, redresarea economică şi cercetarea vor fi priorităţile bugetului UE pentru anul viitor, conform propunerii de rezoluţie care va fi supusă la vot joi.
Deputaţii ar trebui de asemenea să crească presiunea asupra celorlalte instituţii atât pentru a da Parlamentului mai multă putere în stabilirea Serviciului european de acţiune externă (SEAE), cât şi pentru lansarea mult aşteptată a revizuirii bugetului multianual.
Deputaţii discută cu Jean-Claude Trichet despre guvernanţa şi problemele zonei euro
Guvernanţa economică şi politica monetară vor fi temele principale ale dezbaterii anuale privind euro pe care deputaţii o vor avea joi, în prezenţa preşedintelui Băncii Centrale Europene (BCE), Jean-Claude Trichet.
Deputaţii vor vota de asemenea trei rezoluţii privind zona euro şi finanţele publice, activitatea BCE în 2008 şi numirea vice-preşedintelui BCE.
Deputaţii europeni solicită mai mult sprijin pentru integrarea romilor
Deputaţii doresc ca fondurile europene destinate integrării romilor să fie mai bine utilizate.
Numărând aproximativ zece milioane de persoane, romii constituie cea mai mare minoritate etnică din Europa, dar ei sunt adesea excluşi din punct de vedere social şi discriminaţi.
În preajma celui de-al doilea summit european dedicat situaţiei romilor, care va avea loc la 8 aprilie la Córdoba, deputaţii vor vota joi o rezoluţie pe această temă.
Politica în domeniul calităţii produselor agricole: deputaţii cer adoptarea unei legislaţii
Etichetarea obligatorie a produselor agricole poate asigura o informare corectă a consumatorilor cu privire la calitatea produselor alimentare şi poate determina o creştere a competitivităţii, potrivit unui raport care va fi supus la vot joi.
Protejarea indicaţiilor geografice şi a specialităţilor tradiţionale împotriva contrafacerii este de asemenea vitală pentru promovarea şi asigurarea standardelor de calitate ale produsele alimentare în UE.
Deputaţii discută cu Jean-Claude Trichet şi Olli Rehn despre guvernanţa şi problemele zonei euro
vot în aulă Guvernanţa economică şi politica monetară au fost principalele teme ale dezbaterii anuale privind euro în prezenţa preşedintelui Băncii Centrale Europene (BCE) Jean-Claude Trichet şi a comisarului european Olli Rehn.
Deputaţii au votat trei rezoluţii referitoare la zona euro şi finanţele publice, activitatea BCE în 2008 şi sprijinul pentru numirea lui Vitor Constâncio în funcţie de vice-preşedinte al BCE.
Pe durata dezbaterii cu Jean-Claude Trichet şi Olli Rehn deputaţii europeni au subliniat necesitatea pentru o guvernanţă economică mai susţinută şi faptul că Europa încă nu terminat cu criza financiară.
"În prezent ne aflăm în a doua fază a crizei, care se caracterizează prin deficite publice masive", a avertizat Sven Giegold (Greens/EFA, DE), în timp ce Liem Hoang Ngoc (S&D, FR) a criticat Germania deoarece "ne-a adus într-o criză deflaţionistă".
"Trebuie să întărim coordonarea bugetară a Statelor Membre, cât şi cea din alte domenii economice", a declarat Sophie Auconie (EPP, FR), reflectând o poziţie exprimată în general de către deputaţi şi anume necesitatea existenţei unor reguli obligatorii şi o supraveghere mai strictă a regulilor pactului de creştere şi stabilitate.
Cu referire la criza din Grecia, Jurgen Klute (GUE/NGL, DE) a spus că ar trebui elaborate reguli care se oferă posibilitatea unui sprijin BCE mai mare pentru Grecia.
Ramon Tremosa i Balcells (ALDE, ES) a considerat că trebuie discutată şi utilitatea a monedei unice: "Euro-ul nu suferă o criză.
Exista anumite crize fiscale, dar euro rămâne un instrument de invidiat la nivel mondial."
Kay Swinburne (ECR, UK) a declarat că atitudinile legate de economii şi cheltuieli în zona euro vor fi factorii care determină succesul întregii uniunii monetare".
Godfrey Bloom(EFD, UK) în schimb este de cu totul altă părere: "Mi se pare că trăiesc într-o altă realitate auzind despre succesul euro-ului, care nu a fost niciodată un succes".
Reacţie adecvată la riscul inflaţionist Rezoluţia referitoare la activităţile BCE pune întrebarea dacă banca a fost destul de agresivă în ceea ce priveşte reducerea dobânzii ca răspuns la criza financiară.
De asemenea, se subliniază că lichidităţile puse la dispoziţie nu au venit neapărat în ajutorul IMM-urilor dar au fost în schimb folosite de unele bănci pentru a acoperi diferite pierderi.
În ceea ce priveşte măsurile post-criză, rezoluţia avertizează ca BCE să nu reacţioneze în mod disproporţionat la riscurile inflaţioniste astfel încât să nu distrugă şansele de redresare economică.
Deputaţii solicită de asemenea mai mult sprijin pentru statele membre care nu fac parte din zona euro.
În final, Parlamentul solicită opinia BCE cu privire la "instituirea unei case de compensaţie pentru instrumente cum ar fi swapul pe risc de credit (credit default swaps) în cadrul zonei euro."
Guvernanţa economică şi monitorizare Rezoluţia privind zona euro şi finanţele publice prevede o modernizare a cadrului Uniunii Economice şi Monetare (UEM) şi a guvernanţei economice în zona euro, inclusiv prin angajamente de coordonare cu caracter obligatoriu între statele membre.
În rezoluţie se precizează, de asemenea, că reducerea deficitelor şi a datoriilor reprezintă numai o parte a soluţiei la actualele dezechilibre şi se solicită o examinare mai atentă a statisticilor din ţările care doresc aderarea la zona euro.
În plus, în rezoluţie se avertizează asupra concentrării în exclusivitate pe moderarea salarială ca mijloc de reducere a deficitelor deoarece un nivel scăzut al salariilor duce la scăderea creşterii economice.
Vice-preşedintele BCE În final, deputaţii au adoptat o rezoluţie care recomandă aprobarea numirii pregătită lui Vitor Constâncio în funcţia de Vice-preşedinte al BCE.
Numirea sa va fi oficializată de Consiliul European.
Procedură: raport din proprie iniţiativă (raportul privind zona euro şi finanţele publice şi raportul anual al BCE) şi procedură interinstituţională non legislativă (numirea Vice-preşedintelui BCE)
Raportori: Sharon Bowles ( Rezoluţia privind numirea Vice-preşedintelui BCE), Sven Giegold (Rezoluţia privind zona euro şi finanţele publice), Edward Scicluna (Rezoluţia privind raportul anual al BCE))
Bugetul 2011: Parlamentul îşi stabileşte priorităţile
vot în aulă Îmbunătăţirea situaţiei tinerilor, redresarea economică şi cercetarea ar trebui să fie fi priorităţile bugetului UE pentru anul viitor, potrivit Parlamentului European, fiind astfel prima instituţie UE care a adoptat o poziţie referitoare la bugetul 2011.
Deputaţii au subliniat necesitatea revizuirii bugetului UE multianual şi au reiterat solicitarea de a fi mai mult implicaţi în procesul de creare a Serviciului european de acţiune externă (SEAE).
Ţinând seama de rolul important pe care tineretul va trebui să îl joace în procesul de redresare în urma actualei crize economice şi financiare, aceştia ar trebui să fie sprijiniţi mai ales în găsirea unui prim loc de muncă.
Printre măsurile propuse de deputaţi se află promovarea studierii limbilor străine precum şi a accesului tinerilor la primul loc de muncă, intitulat „Erasmus – primul loc de muncă”.
În cadrul dezbaterii de miercuri seara, această prioritate pentru politica de tineret a primit sprijinul comisarului european Janusz Lewandowski.
Comisia va adopta proiectul preliminar de buget (primul stadiu formal al procedurii bugetare) la 27 aprilie, dată la care comisarul va prezenta propunerea în Comisia PE pentru buget (BUDG).
Redresarea economică şi agricultura Pentru a contribui la redresarea economică, UE va trebui să ofere mai multe finanţări pentru cercetare şi inovare, în special pentru "tehnologiile verzi", precum şi pentru proiecte pilot pentru IMM-urile din zonele rurale.
Procedura bugetară pentru 2011 este prima în care Parlamentul poate co-decide împreună cu Consiliul asupra întregului buget, inclusiv agricultura.
Cu referire la agricultură, deputaţii subliniază importanţa "menţinerii unei agriculturi competitive şi capabile să facă faţă noilor provocări de mediu, post-Copenhaga".
Influenţă asupra SEAE Pentru crearea Serviciului european de acţiune externă (SEAE), Parlamentul va face uz de procedura bugetară pentru a se asigura că va obţine dreptul de control democratic asupra noului Serviciu extern.
În rezoluţie se subliniază că "în temeiul tratatului şi în conformitate cu intenţia comună de a spori implicarea PE în configurarea şi gestionarea relaţiilor externe ale UE, (PE) îşi va exercita pe deplin funcţia de control asupra bugetului şi de control bugetar asupra SEAE".
Revizuirea bugetului pe termen lung Deputaţii solicită Comisiei să lanseze procesul de revizuire la mijlocul perioadei a bugetului UE pe termen lung (pentru perioada 2007-2013) înainte de începutul verii.
O astfel de revizuire este "o necesitate absolută", având în vedere că actualul cadru bugetar nu a permis Uniunii "să reacţioneze în mod adecvat şi satisfăcător la diferitele provocări apărute în ultimii ani", se precizează în proiectul de rezoluţie.
În ceea ce priveşte bugetul Parlamentului European, "excelenţa legislativă" asigurarea funcţionării eficiente a Tratatului de la Lisabona reprezintă priorităţile de prim rang pentru bugetul 2011.
Partea principală a bugetului, care este gestionată de Comisie, este inclusă în raportul pregătit de Sidonia Elżbieta Jędrzejewska şi adoptat cu 558 de voturi pentru, 48 de voturi împotrivă şi 16 abţineri, în timp ce Helga Trüpel este responsabilă pentru raportul privind bugetul celorlalte instituţii, adoptat prin vot liber.
Calitatea produselor agro-alimentare: nevoie de legislaţie suplimentară
aula Etichetarea obligatorie a produselor agricole oferă consumatorilor informaţii importante despre calitatea produselor şi poate determina o creştere a competitivităţii fermierilor, se arată în raportul adoptat joi de către Parlamentul European.
Protejarea indicaţiilor geografice şi a specialităţilor tradiţionale împotriva contrafacerii este de asemenea vitală pentru promovarea şi asigurarea standardelor de calitate ale produsele alimentare în UE.
Raportul elaborat de Giancarlo Scottà (EDF, IT) arată că politica UE în domeniul calităţii în sectorul agro-alimentar poate aduce o valoare adăugată economiilor din regiunile europene.
Rezoluţia adoptată vine ca răspuns la Comunicarea Comisiei privind politica în domeniul calităţii produselor agricole.
În cadrul dezbaterii premergătoare votului, domnul Scottà a declarat că "punerea accentului pe calitatea produselor reprezintă un răspuns la globalizarea pieţelor şi o oportunitatea de dezvoltare a multor regiuni dezavantajate".
Comisarul european pentru agricultură, Dacian Cioloş, a anunţat că va prezenta o propunere legislativă referitoare la politica de calitate UE la sfârşitului acestui an, adăugând că va lua în considerare ideile şi sugestiile deputaţilor europeni.
Protejarea indicaţiilor geografice: mai multe drepturi pentru deţinătorii IG Deputaţii consideră că este necesară menţinerea actualului sistem al indicaţiilor geografice (IG), în special cele două instrumente importante ale sale şi anume: denumirea de origine protejată (DOP), care se referă la produse agro-alimentare produse exclusiv într-o regiune geografică şi indicaţia geografică protejată (IGP) pentru produsele dintr-o zonă geografică determinată, iar legătura geografică trebuie stabilită cel puţin în cursul uneia din etapele de producţie, transformare sau preparare.
Parlamentul propune întărirea rolului consorţiilor deţinătoare de indicaţii geografice în vederea definirii legislaţiei în ceea ce priveşte gestionarea volumelor sau utilizarea indicaţiilor geografice în produsele elaborate.
Regulile OMC Stabilirea unui registru multilateral cu caracter juridic obligatoriu pentru IG, în cadrul OMC, (prin extinderea protecţiei de la articolul 23 al acordului TRIPS la toate IG) este esenţială pentru combaterea contrafacerii şi a uzurpării.
Indicarea ţării de origine Indicarea, în cazul produselor proaspete, a ţării de origine, iar în cazul produselor procesate care conţin un singur ingredient indicarea locului de provenienţă a materiei prime de origine agricolă utilizată în produsul finit, va garanta o transparenţă sporită şi o mai bună trasabilitate, fapt ce ar permite consumatorilor să cumpere produse în cunoştinţă de cauză.
Deputaţii solicită Comisiei, în această privinţă, să realizeze un studiu referitor la opţiunile disponibile pentru a oferi posibilitatea producătorilor europeni de a afişa pe produsele lor un însemn al angajamentului lor faţă de calitate, siguranţa alimentară şi respectarea cerinţelor de producţie europene, inclusiv printr-o siglă pentru calitate a Uniunii Europene, care să fie accesibilă exclusiv produselor agricole provenite integral din producţia obţinută în UE şi care nu ar trebui să implice în niciun caz costuri suplimentare pentru operatori sau sarcini administrative sau financiare pentru statele membre care efectuează controalele în cauză, întrucât sigla va atesta respectarea legislaţiei care face obiectul controalelor oficiale.
Parlamentul votează membrii Curţii de Conturi
Curtea de Conturi Europeană ©European Union/Architects:Jim Clemes and Paul Noel Joi, deputaţii europeni vor vota prin vot secret asupra numirii a 10 candidaţi la posturile de membri ai Curţii de Conturi, care verifică finanţele Uniunii Europene.
Dacă sunt confirmaţi, cei 10 îşi pot prelua posturile pentru un mandat de şase ani.
Unul din ei o va înlocui pe doamna Máire Geoghegan-Quinn, care a demisionat pentru a deveni comisar european.
Deşi votul Parlamentului nu este obligatoriu, candidaţii au spus că vor renunţa la post dacă nu primesc sprijinul eurodeputaţilor.
Pe 6 mai vor expira nouă din mandatele membrilor Curţii de Conturi.
În plus, un alt post este vacant datorită demisiei doamnei Máire Geoghegan-Quinn, care a devenit comisar european.
Trei din cei 10 candidaţi sunt deja membri ai Curţii de Conturi.
Mandatul membrilor Curţii este de şase ani, însă candidatul din Irlanda îşi va desfăşura activitatea doar până la expirarea mandatului în care a activat doamna Máire Geoghegan-Quinn (peste doi ani).
Comisia pentru control bugetar de la Parlamentul European a audiat candidaţii pe 16 martie, înainte de a-i recomanda pentru un vot în plen.
Raportul parlamentar a fost pregătit de eurodeputata Inés Ayala Sender (Grupul Alianţei Progresiste a Socialiştilor şi Democraţilor din Parlamentul European, Spania).
Procedura
Votul Parlamentului European nu este obligatoriu, dar candidaţii au declarat deja că vor renunţa la post dacă nu primesc sprijinul eurodeputaţilor.
Fiecare candidat va fi supus unui vot secret.
Pentru aprobarea candidatului este necesar „da“-ul majorităţii voturilor.
Consiliul va hotărî oficial numirea candidaţilor pe 19 aprilie (pe 30 martie în cazul candidatului irlandez).
„Rolul audierilor de la Parlamentul European este decisiv“, a spus raportoarea Inés Ayala Sender, care adăugat că Parlamentul cere candidaţilor să se retragă în cazul unui vot negativ. „Până acum toţi au spus da“, a arătat dumneaei.
Comunicat de presă CV-urilor candidaţilor Curtea de Conturi Europeană Raportoarea Inés Ayala Sender Înregistrarea audierilor - prima parte Înregistrarea audierilor - partea a doua Urmăriţi votul în direct
RO
1
PHOTO
20100322PHT71071.jpg
RO
2
PHOTO
20100325PHT71389.jpg
RO
3
PHOTO
20100325PHT71393.jpg
RO
4
PHOTO
20100325PHT71391.jpg
RO
5
PHOTO
20100322PHT71077.jpg
RO
7
LINK
/activities/committees/hearingsCom.do;jsessionid=2D65EB85209DFF20D8DD0EF02D758A73.node2?language=RO&body=CONT
RO
8
LINK
http://eca.europa.eu/portal/page/portal/eca_main_pages/home
RO
9
LINK
/members/expert/alphaOrder/view.do?language=RO&id=28292
RO
10
LINK
/wps-europarl-internet/frd/vod/player?category=COMMITTEE&eventCode=20100315-1500-COMMITTEE-CONT&format=wmv&byLeftMenu=researchcommittee&language=ro#anchor1
RO
11
LINK
/wps-europarl-internet/frd/vod/player?category=COMMITTEE&eventCode=20100316-0900-COMMITTEE-CONT&format=wmv&byLeftMenu=researchcommittee&language=ro#anchor1
RO
12
LINK
/wps-europarl-internet/frd/live/live-video?language=ro
-//EP//TEXT IM-PRESS 20100316IPR70718 0 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
