Întrebarea cu solicitare de răspuns scris E-001537/2012
adresată Comisiei
Articolul 117 din Regulamentul de procedură
Cătălin Sorin Ivan (S&D)
(9 februarie 2012)
Subiect: Combaterea violenței pe stadioane
Violența pe stadioanele din Europa este un fenomen răspândit care, deși nu are o recurență ridicată, trebuie menținut sub control.
În contextul actual al creșterii accelerate a rasismului pe continentul european, o abordare practică cu privire la comportamentul pe stadioane devine o necesitate.
În Comunicarea Comisiei „Dezvoltarea dimensiunii europene a sportului”, la punctul 2.3 s-a ridicat această problemă, cu referire la raportul „Racism, ethnic discrimination and exclusion of migrants and minorities in sport: comparative overview of the situation in the European Union” (2010) al Agenției pentru Drepturi Fundamentale a Uniunii Europene.
În raportul pe care Parlamentul European l-a adoptat în această lună ca răspuns la comunicarea Comisiei mai sus menționată, am subliniat importanța creării unei liste de persoane cărora să li se interzică accesul pe stadioane, ținându-se cont de antecedente lor.
În acest sens, doresc să adresez Comisiei următoarele două întrebări: 1.
Dacă are în vedere crearea unei astfel de liste la nivel european și măsurile complementare de identificare a persoanele respective? 2.
Și dacă are în vedere alte măsuri concrete pentru combaterea violenței pe stadioane, în afară de îmbunătățirea cooperării între părțile interesate?
