Avanpremiera sesiunii plenare, Bruxelles, 1-2 aprilie 2009
2009-03-30 - 15:08
Puncte esenţiale ale sesiunii – Bruxelles, 1-2 aprilie 2009
Combaterea discriminării multiple
Mai multe investiţii în eficienţa energetică la clădiri
Etichetare ecologică comunitară
Dreptul la libera circulaţie pentru toţi cetăţenii UE
Educaţia copiilor migranţilor
Relaţiile UE-Rusia
Combaterea discriminării multiple - raportoare Kathalijne Maria Buitenweg (Grupul Verzilor, Olanda)
Într-un raport consultativ, Parlamentul se va exprima cu privire la o nouă directivă care stabileşte un cadru general de combatere a discriminării, inclusiv a discriminării multiple, pe motive de religie sau convingeri, handicap, vârstă sau orientare sexuală, în vederea punerii în aplicare, în statele membre, a principiului tratamentului egal în alte domenii decât cel al ocupării forţei de muncă şi cel profesional.
Legislaţia ar trebui să interzică discriminarea directă, indirectă, multiplă sau prin asociere, pe bază de sex, origine rasială sau etnică, religie sau convingeri, handicap, vârstă, orientare sexuală sau gen într-o gamă de domenii din afara pieţei forţei de muncă, inclusiv protecţia socială, educaţia şi accesul la bunuri şi servicii, precum şi furnizarea acestora.
Mai multe investiţii în eficienţa energetică şi în energii regenerabile la locuinţe - raportor Emmanouil Angelakas (PPE-DE, Grecia).
Toate statele membre UE vor putea accesa mijloace financiare de la Fondul European de Dezvoltare Regionala (FEDER) pentru investiţii în eficienţa energetică şi energii regenerabile la locuinţe ca urmare a modificării regulamentului.
Aceasta va permite ameliorarea fluxului de numerar în statele membre prin simplificarea şi extinderea utilizării sumelor forfetare pentru astfel de proiecte de investiţii.
Un sistem comunitar de etichetare ecologică - raportor Salvatore Tatarella (GUEN, Italia)
Comisia pentru mediu a PE susţine propunerea de promovare a etichetării ecologice voluntare pentru produsele europene într-un mod eficient din punct de vedere al costurilor şi mai puţin birocratic.
Până în prezent, eticheta ecologica „floarea UE” a fost acordată unui grup de 26 de grupuri de produse ( 3 000 de produse si servicii) precum detergenţi, hârtie, încălţăminte turism şi produse de camping.
Etichetarea ecologică este o etichetare voluntară menită să promoveze, la nivel european, răspândirea de produse cu o eficienţă ridicată şi cu un impact ecologic redus pe toată durata ciclului de viaţă.
Dreptul la libera circulaţie pentru toţi cetăţenii UE - raportoare Adina Ioana Vălean (ALDE, România)
În raportul Comisiei LIBE se solicită respectarea dreptului fundamental al tuturor cetăţenilor europeni la libera circulaţie in interiorul UE, potrivit prevederilor directivei 2004/38/CE.
Totodată se solicită revizuirea acordurilor de tranziţie care încă prevăd restricţii ale libertăţii de circulaţie a cetăţenilor statelor membre care au aderat in 2004 si 2007.
Libertatea de circulaţie este un element intrinsec al cetăţeniei a Uniunii şi reprezintă unul dintre drepturile şi libertăţile fundamentale recunoscute cetăţenilor Uniunii în tratate.
Cursuri în limba maternă, profesori din ţara de origine şi asistenţă financiară – elemente ale educaţiei copiilor migranţilor - raportor Hannu Takkula (PPE-DE, Finlanda)
Educaţia multiculturală şi învăţarea timpurie a limbilor străine sunt elemente de bază ale integrării migranților în societatea şi pe piaţa muncii din ţara de rezidenţă.
Raportul elaborat de Hannu Takkula (PPE-DE, Finlanda) subliniază importanţa pentru copiii migranţilor de a învăţa atât limba ţării gazdă, cât şi limba şi cultura materne.
O pregătire interculturală a cadrelor didactice şi implicarea familiilor şi a comunităţii în procesul educaţional sunt de asemenea esenţiale.
Recomandări PE pentru noul acord UE-Rusia - raportor Janusz Onyzskiewicz (ALDE, Polonia)
Negocierile privind un nou acord care vizează consolidarea cooperării între UE şi Federaţia Rusă nu legitimează în niciun fel actualul statu-quo din Georgia, în timp ce obligaţia Rusiei de a pune în aplicare pe deplin acordurile privind conflictul din Oseţia de Sud şi Abhazia, semnate la 12 august şi 8 septembrie 2008, rămâne valabilă, deoarece respectarea acestor acorduri ar trebui să reprezinte o condiţie sine qua non pentru finalizarea cu succes a negocierilor, împreună cu asigurări concrete din partea Rusiei că nu va recurge la utilizarea forţei împotriva niciunuia dintre vecinii săi.
Probleme de sănătate provocate de câmpurile electromagnetice - raportoare Frédéricque Ries (ALDE, Belgia)
Tehnologia aparatelor fără fir (telefoane mobile, Wifi-Wi max-Bluetooth, telefoane cu bază fixă DECT) emite câmpuri electromagnetice (CEM), care pot avea efecte adverse asupra sănătăţii umane.
Comisia PE pentru mediu, sănătate publică şi siguranţă alimentară solicită o mai bună protecţie a cetăţenilor faţă de radiaţiile electromagnetice, o cercetare mai activă pentru a aborda potenţialele probleme de sănătate, precum şi reconsiderarea limitelor CEM europene.
Adoptarea Tratatului internaţional pentru protecţia Antarcticii
În urma declaraţiilor Consiliului şi ale Comisiei, deputaţii vor dezbate cu privire la posibila încheiere a unui tratat internaţional pentru protecţia Antarcticii.
În 2008 membrii Parlamentului European au recomandat Comisiei Europene deschiderea negocierilor pentru încheierea acestui tratat.
Ca punct minim de plecare, tratatul ar putea să abordeze cel puţin regiunea nepopulată şi nerevendicată din centrul Oceanului Arctic.
În urma dezbaterilor ce au avut loc in 25 şi 26 martie, Parlamentul European va adopta joi, 2 aprilie, următoarele rezoluţii:
Evaluarea semestrială a dialogului UE-Belarus
Conştiinţa europeană şi totalitarismul
Rolul culturii în dezvoltarea regiunilor europene.
20090318BRI52118 Proiect definitiv de ordine de zi EuroparlTV EP Live
RO
1
LINK
/sides/indexPartSession.do?reference=2009-04&language=RO
RO
2
LINK
http://www.europarltv.europa.eu/StartPage.aspx
RO
3
LINK
/wps-europarl-internet/frd/live/live-video?language=ro
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//RO
-//EP//TEXT IM-PRESS 20090318BRI52118 ITEM-001-RO DOC XML V0//RO
Justiţie şi afaceri interne
Combaterea discriminării multiple
2009-03-30 - 15:08
Într-un raport consultativ, Parlamentul se va exprima cu privire la o nouă directivă care stabileşte un cadru general de combatere a discriminării, inclusiv a discriminării multiple, pe motive de religie sau convingeri, handicap, vârstă sau orientare sexuală, în vederea punerii în aplicare, în statele membre, a principiului tratamentului egal în alte domenii decât cel al ocupării forţei de muncă şi cel profesional.
Această directivă privind nediscriminarea a fost solicitată de membrii Parlamentului European ca o condiţie pentru susţinerea actualei Comisii Barosso, după declaraţiile făcute de comisarul desemnat de Italia, Rocco Buttiglione cu privire la homosexualitate.
Propunerea de directivă face parte dintr-un pachet legislativ din care mai fac parte alte două directive: una referitoare la discriminarea bazată pe egalitatea rasială sau etnică atât în interiorul cât şi în afara pieţei forţei de muncă şi una cu privire la tratamentul egal dintre bărbaţi şi femei.
Prezenta propunere încearcă să plaseze protecţia împotriva discriminării, indiferent de motive, pe picior de egalitate.
„Un sondaj special Eurobarometru realizat în 2008 a arătat că 15% dintre europeni au pretins că au fost supuşi discriminării în anul precedent. „Acest lucru trebuie schimbat.
Trebuie să devină posibil ca doi bărbaţi să rezerve o cameră de hotel, ca persoanele cu handicap să meargă la cumpărături şi ca oamenii în vârstă să beneficieze de asigurare”, este de părare raportoarea PE Kathalijne Maria Buitenweg (Grupul Verzilor, Olanda).
Legislaţia ar trebui să interzică discriminarea directă, indirectă, multiplă sau prin asociere, pe bază de sex, origine rasială sau etnică, religie sau convingeri, handicap, vârstă, orientare sexuală sau gen într-o gamă de domenii din afara pieţei forţei de muncă, inclusiv protecţia socială, educaţia şi accesul la bunuri şi servicii, precum şi furnizarea acestora.
Potrivit raportului consultativ, directiva ar trebui să se aplice şi asupra accesului la transport.
Nu se aplică tranzacţiilor economice efectuate între persoanele private pentru care aceste tranzacţii nu constituie o activitate comercială sau profesională.
Niciun impact asupra naturii laice a statului
Deputaţii subliniază că directiva nu aduce atingere naturii laice a statului, a instituţiilor sau organismelor de stat sau a educaţiei, nici distribuirii competenţelor între Uniunea Europeană şi statele sale membre, inclusiv cele din domeniul legislaţiilor referitoare la starea civilă şi familială, precum şi la sănătate.
Hărţuirea este discriminare
Fără a lua în discuţie libertatea de expresie, hărţuirea este considerată o formă de discriminare, atunci când se manifestă un comportament indezirabil care are ca obiectiv sau ca efect lezarea demnităţii unei persoane şi crearea unui mediu de intimidare, ostil, degradant, umilitor sau ofensator.
Tolerarea unor diferenţe de tratament
Statele membre pot permite anumite diferenţe de tratament legate de vârstă cum ar fi accesul la băuturi alcoolice, arme sau permise de conducere.
Măsurile referitoare la vârstă şi handicap, prin care se stabilesc condiţii mai favorabile acestor persoane faţă de ceilalţi, cum ar fi gratuităţi sau tarife reduse pentru transportul public, muzee sau baze sportive, sunt considerate a fi compatibile cu principiul nediscriminării.
Factori de risc legaţi de dizabilitate şi vârstă, utilizaţi in domeniul bancar şi cel al asigurărilor nu trebuie să fie consideraţi drept acte discriminatorii, dacă exista dovada că aceşti factori se află în raport direct cu evaluarea riscului.
Membrii PE solicită însă ca prestatorii de servicii să demonstreze în mod precis aceste riscuri.
A6-0149/2009 - Raport referitor la propunerea de Directivă a Consiliului cu privire la punerea în aplicare a principiului tratamentului egal al persoanelor indiferent de religie sau convingeri, handicap, vârstă sau orientare sexuală
Raportoare: Kathalijne Maria Buitenweg
Procedură: consultare
Dezbatere: miercuri, 1 aprilie 2009
Vot: joi, 2 aprilie 2009
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//RO
-//EP//TEXT IM-PRESS 20090318BRI52118 ITEM-COVER-RO DOC XML V0//RO
-//EP//TEXT IM-PRESS 20090318BRI52118 ITEM-002-RO DOC XML V0//RO
Politică regională
Mai multe investiţii în eficienţa energetică şi în energii regenerabile la locuinţe
2009-03-30 - 15:08
Toate statele membre UE vor putea accesa mijloace financiare de la Fondul European de Dezvoltare Regionala (FEDER) pentru investiţii în eficienţa energetică şi energii regenerabile la locuinţe ca urmare a modificării regulamentului.
Aceasta va permite ameliorarea fluxului de numerar în statele membre prin simplificarea şi extinderea utilizării sumelor forfetare pentru astfel de proiecte de investiţii.
FEDER va putea fi utilizat la cofinanţarea programelor autorităţilor naţionale, regionale sau locale pentru instalarea, de exemplu, a geamurilor duplex, a izolării pereţilor şi a panourilor solare în locuinţe sau pentru înlocuirea vechilor boilere cu unele mai eficiente din punct de vedere energetic.
Modificarea legislativă nu majorează fondurile şi nu are implicaţii pentru bugetul comunitar.
Pur şi simplu le permite statelor membre, dacă acestea doresc, să îşi modifice priorităţile şi să îşi reprogrameze programele operaţionale în vederea finanţării măsurilor în acest domeniu.
Această măsură se va aplica întregii UE-27.
Trebuie amintit că FEDER susţine deja intervenţiile în sectorul locuinţelor, inclusiv eficienţa energetică, dar numai pentru noile state membre (UE-12) şi în anumite condiţii.
Propunerea iniţială de a se adresa doar „locuinţelor familiilor cu venit scăzut” a fost eliminată, deoarece existau diferite definiţii ale acestui termen în legislaţiile naţionale.
Plafon de 4% din FEDER
Statele membre vor putea utiliza până la 4% din fondurile totale FEDER alocate pentru cheltuielile legate de ameliorarea eficienţei energetice şi utilizarea energiilor regenerabile în locuinţele existente. „Stabilirea unui plafon de 4% pentru acest tip de cheltuieli este de asemenea corectă, întrucât va împiedica statele membre să abuzeze de noua normă prin redirecţionarea unei sume disproporţionate din fondurile naţionale FEDER către acest tip de investiţii”, este de părere raportorul PE Emmanouil Angelakas (PPE-DE, Grecia).
Noi tipuri de costuri eligibile
În temeiul noii dispoziţii, au fost introduse trei forme suplimentare de costuri eligibile pentru toate fondurile FEDER şi în conformitate cu normele naţionale: costuri indirecte (până la 20% din costurile directe ale unei operaţiuni), sume forfetare (pentru o sumă maximă de 50 000 de euro) şi ratele fixe bazate pe bareme standard de costuri unitare.
Simplificarea administrativa
Consiliul a hotărât, de asemenea, să includă în Regulamentul privind FEDER un nou alineat pentru a asigura simplificarea administrativă necesară în gestionarea, monitorizarea şi controlarea operaţiilor.
Acest nou alineat, propus iniţial de Comisia Europeană numai pentru Regulamentul privind FSE (1081/2006), a fost inclus de Consiliu şi în Regulamentul privind FEDER pentru a asigura uniformitatea normelor în cadrul fondurilor structurale.
Această nouă normă urmează recomandarea Curţii de Conturi Europene de a simplifica baza de calcul a costurilor eligibile şi de a recurge într-o mai mare măsură la sumele forfetare sau la finanţările în rate fixe în locul rambursării „costurilor reale”.
Astfel, se va simplifica declaraţia cheltuielilor şi se va introduce un sistem de rambursări bazat mai mult pe rezultate.
Ar trebui să fie benefic mai ales pentru cheltuielile operaţionale şi va permite autorităţilor publice să pregătească proiecte şi măsuri mai rapid şi eficient.
A6-0134/2009 - Raport referitor la propunerea de regulament al parlamentului european şi al consiliului de modificare a regulamentului (ce) nr.
1080/2006 privind fondul european de dezvoltare regională referitor la eligibilitatea investiţiilor în eficienţa energetică şi în energiile regenerabile în locuinţe
Raportor : Emmanouil Angelakas (EPP-ED, Grecia)
Procedură: codecizie, prima lectură
Dezbatere: miercuri, 1 aprilie 2009
Vot: joi, 2 aprilie 2009
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//RO
-//EP//TEXT IM-PRESS 20090318BRI52118 ITEM-001-RO DOC XML V0//RO
-//EP//TEXT IM-PRESS 20090318BRI52118 ITEM-003-RO DOC XML V0//RO
Mediu
Un sistem comunitar de etichetare ecologică
2009-03-30 - 15:08
Comisia pentru mediu a PE susţine propunerea de promovare a etichetării ecologice voluntare pentru produsele europene într-un mod eficient din punct de vedere al costurilor şi mai puţin birocratic.
Până în prezent, eticheta ecologic[ „floarea UE” a fost acordată unui grup de 26 de grupuri de produse (3 000 de produse si servicii) precum detergenţi, hârtie, încălţăminte, turism şi produse de camping.
Etichetarea ecologică este o etichetare voluntară menită să promoveze, la nivel european, răspândirea de produse cu o eficienţă ridicată şi cu un impact ecologic redus pe toată durata ciclului de viaţă.
Unul din obiectivele revizuirii acestui sistem de etichetare este de a mări numărul grupurilor de produse la 40-50 până în 2015, astfel încât consumatorii europeni să poată avea o gamă largă de produse din care să aleagă.
Comisa Europeană stabileşte criterii ecologice specifice pentru fiecare grup de produse.
Pentru a obţine eticheta ecologică, produsele şi serviciile trebuie să respecte criterii ecologice, convenite la nivel european în urma unui proces de consultare cu experţii din industrie, organizaţii de mediu şi ale consumatorilor şi sindicate.
Produselor alimentare nu li se aplică etichetarea ecologică
Propunerea iniţială a Comisia prevede aplicarea regulamentului şi asupra produselor alimentare, inclusiv celor de pescuit şi acvacultură.
Deputaţii au pus sub semnul întrebării această abordare, solicitând Comisiei să efectueze studii suplimentare privind fezabilitatea criteriilor ecologice în cazul produselor alimentare.
Având în vedere caracterul voluntar al etichetei şi aşteptările ridicate ale consumatorilor faţă de calitatea produselor care afişează floarea de pe eticheta ecologică, eticheta ecologică nu poate fi acordată produselor ce conţin substanţe, preparate sau amestecuri clasificate drept foarte toxice, toxice, periculoase pentru mediu, cancerigene, mutagene sau toxice pentru reproducere.
(CMR).
Reducerea testărilor pe animale
Având în vedere că legislaţia europeană (REACH, GHS etc.) se orientează tot mai mult către reducerea testelor pe animale, „acest principiu trebuie să fie introdus şi în sistemul voluntar de acordare a etichetei ecologice, al cărui raţiune de a fi este dezvoltarea şi certificarea produselor care satisfac cele mai înalte standarde ecologice”, este de părere raportorul PE Salvatore Tatarella (GUEN, Italia).
Activităţi de promovare a etichetei ecologice
În ceea ce priveşte activităţile de promovare, trebuie îmbunătăţită informarea consumatorilor şi iniţiate campanii de sensibilizare, utilizând totodată fonduri europene pentru activităţi de furnizare de consultanţă întreprinderilor privind modalităţile practice de înregistrare a diferitelor categorii de produse.
Pentru a fi mai eficiente, campaniile de promovare ar trebui adaptate la nevoile specifice ale fiecărei pieţe.
Licitaţiile publice pot fi un instrument foarte eficient pentru promovarea produselor etichetate ecologic, nu doar prin faptul că permit unui stat membru să dea un exemplu consumatorilor, dar şi prin impulsionarea clară a cererii de pe piaţă pentru produse ecologice.
A6-0105/2009- Raport referitor la propunerea de regulament al Parlamentului European şi al consiliului privind sistemul comunitar de etichetare ecologică
Raportor: Salvatore Tatarella (GUEN, Italia)
Procedură: codecizie, prima lectură
Dezbatere: joi, 2 aprilie 2009
Vot: joi, 2 aprilie 2009 Site tematic al Comisiei Europene dedicat etichetării ecologice Lista non-exhaustivă a firmelor care vând produse şi servicii cu etichetare ecologice
RO
1
LINK
http://ec.europa.eu/environment/ecolabel/index_en.htm
RO
2
LINK
http://www.eco-label.com
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//RO
-//EP//TEXT IM-PRESS 20090318BRI52118 ITEM-002-RO DOC XML V0//RO
-//EP//TEXT IM-PRESS 20090318BRI52118 ITEM-004-RO DOC XML V0//RO
Justiţie şi afaceri interne
Dreptul la liberă circulaţie pentru toţi cetăţenii UE
2009-03-30 - 15:08
În raportul elaborat de Adina Ioana Vălean (ALDE, România) se solicită respectarea dreptului fundamental al tuturor cetăţenilor europeni la libera circulaţie în interiorul UE, potrivit prevederilor directivei 2004/38/CE.
Totodată se solicită revizuirea acordurilor de tranziţie care încă prevăd restricţii ale libertăţii de circulaţie a cetăţenilor statelor membre care au aderat în 2004 şi 2007.
Libertatea de circulaţie este un element intrinsec al cetăţeniei Uniunii şi reprezintă unul dintre drepturile şi libertăţile fundamentale recunoscute cetăţenilor Uniunii în tratate.
La 1 ianuarie 2006 aproximativ 8,2 milioane de cetăţeni ai Uniunii îşi exercitau dreptul de a avea reşedinţa în alt stat membru.
Comisia a primit până acum peste 1800 de plângeri individuale, 40 de întrebări din partea Parlamentului şi 33 de petiţii, şi, pe baza acestora, a înregistrat 115 plângeri şi a deschis 5 proceduri pentru încălcarea dreptului comunitar rezultată din aplicarea incorectă a Directivei 2004/38/CE.
Deputaţii din cadrul Comisiei parlamentare pentru libertăţi civile şi afaceri interne solicită statelor membre respectarea prevederilor legale ale dreptului comunitar, care acordă cetăţenilor Uniunii dreptul fundamental la liberă circulaţie, implementând pe deplin şi de urgenţă Directiva 2004/38/CE şi revizuirea fără întârziere a legislaţiei şi practicile administrative care sunt contrare dreptului UE.
Mai multe dispoziţii legislative din majoritatea statelor membre sunt în contradicţie cu litera şi spiritul directivei, subminând drepturile privind libera circulaţie şi cetăţenia Uniunii, iar practicile administrative naţionale constituie adesea obstacole majore în calea exercitării de către cetăţeni a drepturilor lor.
Statelor membre li se solicită să implementeze în integralitate drepturile recunoscute nu doar soţilor de sex opus, ci şi partenerilor înregistraţi, membrilor nucleului familial şi partenerilor, inclusiv celor din cuplurile de acelaşi sex recunoscute de un stat membru, indiferent de cetăţenie şi independent de nerecunoaşterea acestora în dreptul civil al unui alt stat membru, pe baza principiilor recunoaşterii reciproce.
De asemenea, atunci când implementează dreptul la liberă circulaţie şi şedere, statele membre nu trebuie să impună formalităţi administrative nejustificate cetăţenilor Uniunii şi membrilor familiilor acestora, inclusiv membrilor de familie care provin din ţări terţe.
In raport se reliefează faptul că cetăţenii anumitor state membre şi comunităţi etnice par să fie vizaţi în anumite state membre şi se subliniază că acestea trebuie să pună în aplicare Directiva 2004/38/CE, fără discriminări între cetăţenii Uniunii şi membrii de familie ai acestora.
Europarlamentarii invită Comisia, Consiliul şi toate statele membre să monitorizeze şi să se asigure de faptul că discriminarea pe motive de naţionalitate, rasă sau origine etnică nu apare, nici în realitate, nici în legislaţie.
Revizuirea acordurilor de tranziţie
Acordurile de tranziţie ar trebui revizuite deoarece care prevăd restricţii ale libertăţii de circulaţie a cetăţenilor statelor membre care au aderat la UE la 1 mai 2004 şi la 1 ianuarie 2007, ceea ce reprezintă o discriminare substanţială între cetăţenii Uniunii.
Consiliul este invitat să elaboreze o strategie care să asigure libera circulaţie a cetăţenilor şi a lucrătorilor Uniunii şi accesul acestora la piaţa muncii din statele membre gazdă, să publice realizările şi efectele pozitive ale liberei circulaţii a acestora pentru statele membre gazdă şi pentru UE şi invită Comisia să realizeze un studiu pentru a identifica penuria de forţă de muncă actuală şi viitoare în UE şi eventuala contribuţie la creşterea economică durabilă a lucrătorilor din toate statele membre care au acces deplin la piaţa muncii din cadrul UE.
Statelor membre li se solicită să acorde asistenţă cetăţenilor lor cu reşedinţa în alte state membre, punând la dispoziţia lor, în cadrul misiunilor diplomatice şi consulare, toate informaţiile necesare referitoare la libertatea de circulaţie.
Opinia minoritară la raportul Vălean
Deputaţii europeni Roberta Angelilli (GUEN, Italia) si Mario Borghezio (GUEN, Italia) au prezentat o opinie minoritară la prezentul raport deoarece nu au fost de acord cu „abordarea adoptată de raport, care examinează chestiuni ce sunt de competenţa exclusivă a statelor membre, în special dreptul familiei, dreptul penal şi ordinea publică.”
A6- /2009 Raport referitor la aplicarea Directivei 2004/38/CE privind dreptul la liberă circulaţie şi şedere pe teritoriul statelor membre pentru cetăţenii Uniunii şi membrii familiilor acestora
Raportoare: Adina-Ioana Vălean (ALDE, România)
Procedură: iniţiativă proprie
Dezbatere: miercuri, 1 aprilie 2009
Vot: joi, 2 aprilie2009 Directiva 2004/38/CE a Parlamentului European si a Consiliului din 29 aprilie 2004 privind dreptul la liberă circulaţie şi şedere pe teritoriul statelor membre pentru cetăţenii Uniunii şi membrii familiilor acestora (RO, pdf)
RO
1
LINK
http://eur-lex.europa.eu/LexUriServ/LexUriServ.do?uri=DD:05:07:32004L0038:RO:PDF
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//RO
-//EP//TEXT IM-PRESS 20090318BRI52118 ITEM-003-RO DOC XML V0//RO
-//EP//TEXT IM-PRESS 20090318BRI52118 ITEM-005-RO DOC XML V0//RO
Educaţie
Cursuri în limba maternă, profesori din ţara de origine şi asistenţă financiară – elemente ale educaţiei copiilor migranţilor
2009-03-30 - 15:08
Educaţia multiculturală şi învăţarea timpurie a limbilor străine sunt elemente de bază ale integrării migranților în societatea şi pe piaţa muncii din ţara de rezidenţă.
Raportul elaborat de Hannu Takkula (PPE-DE, Finlanda) subliniază importanţa pentru copiii migranţilor de a învăţa atât limba ţării gazdă, cât şi limba şi cultura materne.
O pregătire interculturală a cadrelor didactice şi implicarea familiilor şi a comunităţii în procesul educaţional sunt de asemenea esenţiale.
In prezentul raport se arată că migraţia internă în UE a crescut în ultimele decenii şi se prevede că numărul elevilor provenind din familii de migranţi va spori în viitor.
Educaţie diversificată, prin includerea elementelor culturale din ţara de origine
Diversitatea din ce în ce mai mare a populaţiei şcolare are consecinţe în primul rând asupra structurii programelor şcolare, care ar trebui să prevadă cursuri în limba maternă pentru copiii migranţilor, menţinerea multilingvismului şi învăţarea limbilor străine încă de la vârsta preşcolară, precum şi elemente ale culturii de origine.
Statele membre rămân însă responsabile pentru a decide locul limbii materne în programa şcolară şi organizarea predării acesteia.
De asemenea, migranţii cu forme legale şi mai ales copiii acestora trebuie să profite şi să fie dispuşi să înveţe limba ţării gazdă, care le poate permite o mai bună integrare.
Deputaţii solicită în acest sens guvernelor statelor membre să asigure educaţia gratuită a acestor copii.
Este important, susţin membrii comisiei pentru cultură şi educaţie, ca părinţii, în special mamele, să participe la programe de predare a limbii ţării de rezidenţă, pentru a asigura contactul copiilor cu restul societăţii şi integrarea la şcoală.
Un element foarte important asupra căruia insistă raportul Takkula vizează modalităţile de şcolarizare a copiilor migranţilor.
Deputaţii recomandă statelor membre ca acestora să li se faciliteze înscrierea la şcoală la un nivel echivalent cu cel la care învăţau în ţara de origine şi să evite crearea de şcoli tip ghetou sau clase speciale pentru migranţi, favorizând repartizarea în clase pe baza nivelului educaţional şi a necesităţilor individuale.
Competenţe interculturale şi o mai mare mobilitate pentru profesori
Creşterea procentului de copii provenind din ţări străine reprezintă o provocare şi pentru cadrele didactice.
Profesorii trebuie să beneficieze de o pregătire de calitate, cu caracter interdisciplinar, care să le permită o abordare a educaţiei în termeni de diversitate, multiculturalism şi bilingvism.
Integrarea unor cadre didactice cu un fond imigraţionist ar putea avea un efect benefic, în special prin modelul pe care l-ar putea reprezenta pentru copiii care întâmpină dificultăţi.
Un accent deosebit trebuie pus pe mobilitatea cadrelor didactice, deputaţii declarându-se favorabili proiectelor prin intermediul cărora se recrutează profesori din ţara de origine , facilitând astfel copiilor migranţilor contactul cu cultura şi civilizaţia ţării din care provin.
Integrarea în ţara de rezidenţă – o problemă a întregii comunităţi
Raportul consideră că integrarea migranţilor este o problemă şi o responsabilitate a întregii comunităţi, nu numai a şcolilor.
De aceea, parlamentarii subliniază necesitatea implicării comunităţilor locale şi a autorităţilor acestora, în special în furnizarea de informaţii mai bune privind educaţia şi pregătirea profesională, precum şi a unei asistenţe de calitate (cu personal calificat şi care să înţeleagă limba maternă a migranţilor) privind alte aspecte legate de integrarea socială.
Raportul sugerează de asemenea că migranţii legali ar trebui să fie asistaţi în mod suplimentar din punct de vedere material.
Deputaţii consideră că Directiva 77/486/CEE, care se referă la şcolarizarea copiilor lucrătorilor migranţi, ar trebui modificată pentru a include şi educaţia copiilor resortisanţi ai statelor terţe sau ai căror părinţi nu sunt resortisanţi ai ţărilor membre.
Comisia este invitată să lanseze un dialog în statele membre pentru a face schimburi de bune practici şi a elabora o agendă comună în vederea remedierii lacunelor din educaţia imigranţilor.
A6-0125/2009 - Raport referitor la educaţia copiilor migranţilor
Raportor: Hannu Takkula (ALDE, Finlanda)
Procedură: iniţiativă proprie
Dezbatere: miercuri, 1 aprilie 2009
Vot: joi, 2 aprilie 2009
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//RO
-//EP//TEXT IM-PRESS 20090318BRI52118 ITEM-004-RO DOC XML V0//RO
-//EP//TEXT IM-PRESS 20090318BRI52118 ITEM-006-RO DOC XML V0//RO
Relaţii externe
Recomandări PE pentru noul acord UE-Rusia
2009-03-30 - 15:08
Acordul de parteneriat şi cooperare între Comunităţile Europene şi Federaţia Rusă, care a intrat în vigoare la 1 decembrie 2007, a expirat în 2007, dar a fost automat prelungit.
În vederea asigurării unui cadru juridic adecvat situaţiei actuale, la 4 iulie 2008 au fost reluate negocierile pentru încheierea unui nou tip de acord, fiind suspendate ca urmare a războiului din Georgia, ca să fie din reluate în decembrie 2008 conform deciziei summitului UE-Rusia de la Nisa.
Deputaţii din Comisia pentru afaceri externe consideră că negocierile privind un nou acord care vizează consolidarea cooperării între UE şi Federaţia Rusă nu legitimează în niciun fel actualul statu-quo din Georgia, în timp ce obligaţia Rusiei de a pune în aplicare pe deplin acordurile privind conflictul din Oseţia de Sud şi Abhazia, semnate la 12 august şi 8 septembrie 2008, rămâne valabilă, deoarece respectarea acestor acorduri ar trebui să reprezinte o condiţie sine qua non pentru finalizarea cu succes a negocierilor, împreună cu asigurări concrete din partea Rusiei că nu va recurge la utilizarea forţei împotriva niciunuia dintre vecinii săi.
Soluţionarea conflictelor îngheţate
În raportul elaborat Janusz Onyzskiewicz (ALDE, Polonia) se recomandă elaborarea unui cod de conduită clar, care să reglementeze relaţiile dintre UE, Rusia şi ţările care aparţin vecinătăţii comune, incluzând dispoziţii referitoare la respectarea independenţei şi a suveranităţii tuturor statelor europene, un angajament privind soluţionarea pe cale paşnică a disputelor şi voinţa de a soluţiona conflictele îngheţate.
Federaţia Rusă trebuie să coopereze în mod constructiv cu UE, în vederea reglementării statutului teritoriilor separatiste, inclusiv al Transnistriei, şi să contribuie la consolidarea suveranităţii Guvernului Republicii Moldova, ca o condiţie sine qua non pentru stabilitatea uneia dintre regiunile frontaliere de o importanţă determinantă ale Uniunii Europene.
Progresul în acest domeniu depinde de retragerea trupelor ruseşti staţionate pe teritoriul Republicii Moldova, fapt promis de Rusia inter alia cu ocazia Summit-ului OSCE de la Istanbul din 1999.
Securitatea energetică – interdependenţa constructivă
În ceea ce priveşte securitatea energetică, relaţiile dintre UE şi Rusia au un important potenţial de dezvoltare a unei interdependenţe pozitive şi constructive, cu condiţia ca parteneriatul să se bazeze pe principiile nediscriminării şi tratamentului echitabil, precum şi pe condiţii de piaţă egale.
Principiile din Tratatul privind Carta Energetică (TCE), pe care Federaţia Rusă l-a semnat dar nu l-a ratificat, şi cele din Protocolul de tranzit (Rusia nu a semnat acest protocol) trebuie încorporate în noul acord de cooperare.
Protocolul interzice suspendarea sau reducerea aprovizionării cu energie în cazul unei dispute legate de modalităţile de tranzit.
Mecanism european de consultare
În raport se propune crearea unui mecanism de consultare, aflat în răspunderea Înaltului Reprezentant, care să permită statelor membre să se consulte reciproc cu suficient timp înainte cu privire la fiecare chestiune bilaterală - indiferent de faptul că este vorba despre un acord sau un litigiu - cu Rusia, care ar putea avea repercusiuni asupra altor state membre şi a UE în ansamblul său, şi să permită astfel adoptarea de către UE a unei poziţii cât mai coerente cu putinţă, garantând luarea în considerare pe deplin a preocupărilor fiecărui stat membru şi împiedicând orice stat membru să blocheze negocierile într-o etapă ulterioară.
A6-0140/2009 - Raport conţinând o propunere de recomandare a Parlamentului European adresată Consiliului privind noul acord UE-Rusia
Raportor: Janusz Onyszkiewicz (ALDE, Polonia)
Procedură: iniţiativă proprie
Dezbatere: miercuri, 1 aprilie 2009
Vot: joi, 2 aprilie 2009
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//RO
-//EP//TEXT IM-PRESS 20090318BRI52118 ITEM-005-RO DOC XML V0//RO
-//EP//TEXT IM-PRESS 20090318BRI52118 ITEM-007-RO DOC XML V0//RO
Sănătate publică
Probleme de sănătate provocate de câmpurile electromagnetice
2009-03-30 - 15:08
Tehnologia aparatelor fără fir (telefoane mobile, Wifi-Wi max-Bluetooth, telefoane cu bază fixă DECT) emite câmpuri electromagnetice (CEM), care pot avea efecte adverse asupra sănătăţii umane.
Comisia PE pentru mediu, sănătate publică şi siguranţă alimentară solicită o mai bună protecţie a cetăţenilor faţă de radiaţiile electromagnetice, o cercetare mai activă pentru a aborda potenţialele probleme de sănătate, precum şi reconsiderarea limitelor CEM europene.
O mai bună informare şi mai mult transparenţă
Pentru ameliorarea constantă a informării consumatorilor, este necesară modificarea normelor tehnice ale Comitetului european de standardizare electrotehnică, în vederea impunerii obligaţiei de menţionare pe etichete a puterii de emisie şi a faptului că orice aparat care funcţionează fără fir emite microunde.
Comisia parlamentară propune punerea la dispoziţia publicului a unor hărţi de prezentare a expunerii la linii de înaltă tensiune, radiofrecvenţe şi microunde, în special cele produse de stâlpii de telecomunicaţii, releele radio şi antenele de telefonie.
Aceste informaţii ar trebui să fie prezentate pe o pagină de internet pentru a fi consultate uşor de către public şi pentru a fi diseminate prin mijloacele de comunicare.
Minimizarea expunerii locuitorilor
Deputaţii din comisia parlamentară invită Consiliul şi Comisia, în coordonare cu statele membre şi Comitetul Regiunilor, să sprijine punerea în practică a unei norme unice pentru minimizarea expunerii locuitorilor în cazurile de extindere a reţelei de linii de energie electrică de înaltă tensiune.
Actorii industriali, precum şi administratorii infrastructurilor relevante ar putea avea în vedere elaborarea unor prevederi referitoare la distanţa între locul în cauză şi emiţătoare sau altitudinea locului vizat faţă de altitudinea antenei-releu şi direcţia antenei emiţătoare faţă de spaţiile rezidenţiale, pentru a oferi garanţii şi a proteja populaţia care locuieşte în apropierea acestor echipamente.
Deputaţii solicită plasarea optimă a stâlpilor şi transmiţătoarelor şi fac apel la partajarea stâlpilor şi transmiţătoarelor plasate în acest fel de către furnizori, astfel încât să limiteze proliferarea stâlpilor şi transmiţătoarelor slab poziţionate.
În raport se denunţă anumite campanii de comercializare ale operatorilor de telefonie deosebit de agresive cu ocazia sărbătorilor de sfârşit de an şi a altor ocazii speciale, cum ar fi vânzarea telefoanelor mobile destinate exclusiv copiilor sau pachetele cu minute gratuite create pentru adolescenţi.
De asemenea, se remarcă faptul că societăţile de asigurări au tendinţa de a exclude acoperirea riscurilor legate de CEM în cadrul poliţelor de responsabilitate civilă, ceea ce înseamnă, în mod evident, că asiguratorii europeni pun deja în practică viziunea lor asupra principiului precauţiei.
A6-0089/2009 - Raport referitor la problemele de sănătate provocate de câmpurile electromagnetice
Raportoare: Frédérique Ries
Procedură: iniţiativă proprie
Dezbatere: miercuri, 1 aprilie 2009
Vot: joi, 2 aprilie 2009
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//RO
-//EP//TEXT IM-PRESS 20090318BRI52118 ITEM-006-RO DOC XML V0//RO
-//EP//TEXT IM-PRESS 20090318BRI52118 ITEM-COVER-RO DOC XML V0//RO
-//EP//TEXT IM-PRESS 20090318BRI52118 ITEM-001-RO DOC XML V0//RO
-//EP//TEXT IM-PRESS 20090318BRI52118 ITEM-002-RO DOC XML V0//RO
-//EP//TEXT IM-PRESS 20090318BRI52118 ITEM-003-RO DOC XML V0//RO
-//EP//TEXT IM-PRESS 20090318BRI52118 ITEM-004-RO DOC XML V0//RO
-//EP//TEXT IM-PRESS 20090318BRI52118 ITEM-005-RO DOC XML V0//RO
-//EP//TEXT IM-PRESS 20090318BRI52118 ITEM-006-RO DOC XML V0//RO
-//EP//TEXT IM-PRESS 20090318BRI52118 ITEM-007-RO DOC XML V0//RO
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20090318BRI52118 ITEM-COVER-RO DOC XML V0//RO
-//EP//TEXT IM-PRESS 20090318BRI52118 ITEM-001-RO DOC XML V0//RO
-//EP//TEXT IM-PRESS 20090318BRI52118 ITEM-002-RO DOC XML V0//RO
-//EP//TEXT IM-PRESS 20090318BRI52118 ITEM-003-RO DOC XML V0//RO
-//EP//TEXT IM-PRESS 20090318BRI52118 ITEM-004-RO DOC XML V0//RO
-//EP//TEXT IM-PRESS 20090318BRI52118 ITEM-005-RO DOC XML V0//RO
-//EP//TEXT IM-PRESS 20090318BRI52118 ITEM-006-RO DOC XML V0//RO
-//EP//TEXT IM-PRESS 20090318BRI52118 ITEM-007-RO DOC XML V0//RO
