Întrebarea pentru timpul afectat întrebărilor H-000043/2011
adresată Comisiei
Perioada de sesiune: februarie 2011
Articolul 116 din Regulamentul de procedură
Rodi Kratsa-Tsagaropoulou
(PPE) Subiect: Concurenţă echilibrată între IMM-urile din regiunile transfrontaliere
Ţinând seama de repercusiunile pe care le-a avut eliminarea frontierelor interne ale pieţei unice, în special în regiunile situate în proximitatea acestor frontiere, dar şi de dezechilibrele observate între întreprinderile care au sediul în diverse state membre în ceea ce priveşte costul muncii, al materiilor prime şi al politicilor fiscale, care se află la rădăcina unor fluctuaţii importante, în funcţie de statul membru în cauză, ale preţurilor pentru acelaşi produs sau serviciu, care sunt condiţiile indispensabile pentru competitivitatea întreprinderilor situate la frontierele interne ale pieţei unice?
În cadrul „Small Business Act”, cum va fi posibil să se sprijine întreprinderile mici şi mijlocii din regiunile transfrontaliere confruntate cu condiţii concurenţiale inegale şi să se profite la maximum de oportunităţile oferite în materie de dezvoltare şi de inovare, fără a submina consolidarea pieţei unice şi a condiţiilor de concurenţă?
Care sunt cele mai importante iniţiative ale Comisiei care urmăresc o mai bună adaptare a pieţei unice la nevoile actuale ale IMM-urilor din regiunile transfrontaliere, astfel încât acestea să-şi poată îmbunătăţi performanţele şi să obţină beneficii mai mari şi mai echilibrate?
