Răspuns dat de dl Figel' în numele Comisiei
(14 aprilie 2009)
Comisia este preocupată de abuzurile și violența împotriva și din partea copiilor, astfel cum este cazul descris de distinsul membru.
Distinsul membru cunoaşte probabil faptul că, în conformitate cu articolul 149 din Tratatul CE, responsabilitatea pentru conținutul și organizarea sistemelor de educație și de formare revine statelor membre.
Prin urmare, fiecare stat membru trebuie să decidă cu privire la măsurile și politicile menite să abordeze problema violenței în școli.
Comisia nu are competența de a decide cu privire la aceste aspecte, deși recunoaște importanța problemei ridicate de distinsul membru.
Cu toate acestea, recomandarea Parlamentului și a Consiliului din 2006 cu privire la competențele-cheie pentru învățarea de-a lungul vieții Recomandarea 2006/962/CE a Parlamentului și a Consiliului din 18 decembrie 2006 privind competențele-cheie pentru învățarea de-a lungul vieții, JO L 394, 30.12.2006 . identifică și definește competența socială și civică drept una dintre competențele-cheie pe care tinerii ar trebui să le dezvolte în cursul educației și formării lor inițiale.
Această competență evidențiază necesitatea de a dezvolta, printre altele, cunoașterea codurilor de conduită acceptate în diferite societăți și a atitudinilor legate de valorizarea diversității și a respectului față de ceilalți.
Comisia susține punerea în aplicare a acestei recomandări prin intermediul metodei deschise de coordonare.
Aceasta include, printre altele, învățarea reciprocă legată de elaborarea de programe de curs.
În cadrul programului de învățare de-a lungul vieții Decizia 1720/2006/CE a Parlamentului European și a Consiliului din 15 noiembrie 2006 de stabilire a unui program de acțiune în domeniul învățării continue, JO L 327, 24.11.2006 . , se recunoaște în mod clar existența unei necesități de consolidare a rolului învățării de-a lungul vieții în crearea unei conștiințe a cetățeniei europene bazate pe înțelegere, respect pentru drepturile omului și democrație, precum și pe încurajarea toleranței și a respectului față de alte popoare și culturi.
În ceea ce privește educația copiilor ca parte a programului de învățare de-a lungul vieții, subprogramul Comenius are drept obiectiv, printre altele, creșterea calității educației școlare, dezvoltarea cunoașterii și a înțelegerii în rândul tinerilor și sprijinirea acestora în vederea dobândirii abilităților și competențelor de bază necesare pentru dezvoltarea lor personală și pentru o cetățenie europeană activă.
Mijloacele utilizate în scopul realizării acestor obiective sunt finanțarea mobilității transnaționale, a parteneriatelor și proiectelor multilaterale, a rețelelor de învățământ și a proiectelor de înfrățire între școli.
Mai multe proiecte Comenius au abordat dezvoltarea de competențe sociale în sala de clasă De exemplu, cursul de formare continuă „Dinamica de grup și competențele sociale în sala de clasă” (Group Dynamics and Social Skills in the Classroom) a abordat preocupările tot mai accentuate legate de nemulțumirile profesorilor cu privire la intensificarea violenței, a depresiei și a problemelor de comportament în rândul copiilor.
Proiectul a elaborat o metodologie orientată către acțiune pentru a ajuta cadrele didactice să își îmbunătățească competențele sociale prin intermediul unor experiențe într-un context european.
Un al doilea exemplu este proiectul „Acțiunea de formare privind violența în școli” (Violence in Schools Training Action) care a creat o platformă ce oferă expertiză cu privire la diferite abordări de predare și organizaționale pentru a contribui la dezvoltarea unei abordări pe durata întregului parcurs școlar în vederea prevenirii violenței în școli. .
Dezvoltarea unor competențe-cheie, în special a unor competențe sociale și civice, prevăzută în recomandarea din 2006, este inclusă printre prioritățile cererii de propuneri pentru 2010 a programului Comenius.
Fondul social european este utilizat, de asemenea, pentru cofinanțarea unui număr de proiecte care abordează violența în școli.
De exemplu, programul „Tinerii împotriva violenței”, recent lansat în România, vizează sprijinirea punerii în aplicare a strategiei naționale împotriva violenței în școli.
În sfârșit, Comisia a finanțat mai multe proiecte în cadrul programelor Daphne de la crearea acestora în 1997, vizând prevenirea și stoparea violenței și a abuzurilor asupra copiilor în Uniunea Europeană prin intermediul unor studii, al unor măsuri de protecție și prevenire, al asistenței acordate victimelor, al unor cursuri de formare etc. În cadrul programului de lucru anual Daphne III 2008 Decizia nr.
779/2007/CE a Parlamentului European și a Consiliului din 20 iunie 2007 de instituire, pentru perioada 2007-2013, a unui program special de prevenire și combatere a violenței împotriva copiilor, a tinerilor și a femeilor, precum și de protecție a victimelor și a grupurilor expuse riscurilor (programul Daphne III), ca parte a programului general „Drepturile fundamentale și justiția”, JO L 173, 3.7.2007 . , Comisia a identificat, ca teme prioritare anuale pentru finanțare, violența comisă împotriva unor categorii deosebit de vulnerabile de copii (de exemplu, sugari și copii de vârstă preșcolară, copii cu handicap și copii aflați în centre de plasament) și violența împotriva copiilor în contextul mediului familial și școlar sau în contextul unor activități sportive și recreative.
