7.4.2009
PROPUNERE DE REZOLUȚIE
depusă în conformitate cu articolul 113 din Regulamentul de procedură
de Cristiana Muscardini
referitoare la coordonarea legislației antiseismice a statelor membre
Propunere de rezoluție a Parlamentului European referitoare la coordonarea legislației antiseismice a statelor membre
Parlamentul European,
–
având în vedere rezoluțiile sale anterioare referitoare la siguranța teritoriului și la catastrofele naturale,
–
având în vedere articolul 113 din Regulamentul său de procedură,
A.
luând în considerare repetarea fenomenelor seismice în unele dintre țările noastre și numărul victimelor umane pe care le produc,
B.
luând în considerare daunele extrem de grave provocate de distrugerea totală sau parțială a clădirilor și dispariția unor întregi aglomerări urbane,
C.
luând în considerare necesitatea de a preveni repetarea acestor daune prin intervenții punctuale în teritoriu,
1.
invită Comisia să adopte măsuri legislative care, în cazul construcțiilor noi, să confere obligativitate utilizării tehnologiilor antiseismice în teritoriile periclitate, atât la imobilele civile, cât și la cele private;
2.
solicită Comisiei să propună un fel de registru de evidență imobiliară în care să fie menționată siguranța antiseismică efectivă a edificiilor publice și private din toate teritoriile periclitate, pentru a se lua măsuri prin care, în caz de cutremur, să se evite prăbușirea spitalelor, școlilor, blocurilor și locuințelor, așa cum s-a întâmplat recent în Abruzzi;
3.
invită Comisia să utilizeze în acest scop și Fondul de solidaritate pentru catastrofele naturale (FSUE), ca urmare a măriri capacității de reacție la calamități a UE.
