Întrebarea cu solicitare de răspuns scris E-005029/2011
adresată Comisiei
Articolul 117 din Regulamentul de procedură
Sophia in 't Veld (ALDE) , Jean-Marie Cavada (PPE) , Joanna Senyszyn (S&D) , Raül Romeva i Rueda (Verts/ALE) , Michael Cashman (S&D) , Rui Tavares (GUE/NGL) , Renate Weber (ALDE) , Norbert Neuser (S&D) , Françoise Castex (S&D) , Cornelis de Jong (GUE/NGL) , Ulrike Lunacek (Verts/ALE) , Antonyia Parvanova (ALDE) , Sirpa Pietikäinen (PPE) şi Jean Lambert (Verts/ALE)
(23 mai 2011)
Subiect: Campanie maghiară împotriva avortului, finanțată parțial de programul comunitar PROGRESS
La 4 mai 2011, ministrul adjunct maghiar pentru politică socială, dl Miklos Soltesz, a anunțat o campanie la nivel național: „Echilibru în familie + echilibru la locul de muncă = echilibru în lume”.
O parte a respectivei campanii se va axa pe descurajarea avortului; reclama de promovare a acestei campanii speciale prezintă un fetus însoțit de un slogan: „Înțeleg dacă nu sunteți pregătiți pentru mine ... dar dați-mă, vă rog, spre adopție, LĂSAȚI-MĂ SĂ TRĂIESC http://blogs.wsj.com/emergingeurope/2011/05/05/hungary%E2%80%99s-government-to-launch-anti-abortion-campaign/?mod=google_news_blog .
Într-o declarație oficială, guvernul maghiar a declarat că aceste campanii de sensibilizare sunt finanțate, în principal, din fondul PROGRESS al Uniunii Europene http://www.kormany.hu/hu/nemzeti-eroforras-miniszterium/szocialis-csaladi-es-ifjusagugyert-felelos-allamtitkarsag/hirek/eselyegyenloseg-a-csaladokert .
Este Comisia la curent cu faptul că fondurile sale PROGRESS, destinate să sprijine punerea în aplicare a agendei sociale a Uniunii Europene, sunt utilizate pentru a finanța o campanie împotriva avortului?
În caz afirmativ, poate să confirme Comisia dacă subvenția este acordată în cadrul rubricii «îmbunătățirea integrării dimensiunii de gen în politicile și programele naționale (VP2010/009)» și să explice sub ce aspect această campanie sprijină politica UE de promovare a egalității de gen și a nediscriminării?
În caz contrar, poate să explice Comisia modul în care este structurată procedura de supraveghere a execuției fondurilor?
